
—  organ  pentru  ştiinţa  şi  viaţa  bisericească.  = 


ABONAMENTUL:  Pe  un  an  260  Lei.  Pe  o  jumătale  de  an  130  Lei- 
=====  Pentru  studenţi  pe  un  an:  200  Lei.  — : 


ÎNSEMNĂTATEA  societă¬ 
ţilor  RELIGIOASE  PENTRU 
BISERICĂ. 


Isteţimea  minţii  celei  mai  luminate  şi  iscusinţa 
în  arta  de  a  înjgheba  alcătuiri  şi  organizări  utile 
sunt  lovite  adeseori  de  curentele  criticei  sau  de 
duhul  neînţelegerii.  După  răsboiu  vedem  că  s  au  în¬ 
firipat  o  mulţime  de  asociaţii  culturale  şi  patriotice. 
Cu  toate  că  ţara  noastră  mândră  este  sprijinită  pe 
stâlpii  trainici  ai  patriotismului :  armata,  şcoala  şi  Bise¬ 
rica,  totuşi  sau  înfiinţat  diferite  societăţi  patriotice. 

Ajunge  să  amintim  de  societatea  „Cultul  Patriei”, 
sau  să  pomenim  „Acţiunea  Patriotică”,  înfiinţată 
de  curând  la  Cluj.  Nimeni  nu  mai  zice  azi  că  ase¬ 
menea  organizaţii  nu-şi  au  rostul  lor.  Cine  zice  bu¬ 
năoară:  avem  ţara;  la  ce  ne  mai  trebueşte  o  aso¬ 
ciaţie,  când  ţara  are  guvern,  miniştri,  prefecţi? 
Vedem  că  deşi  avem  armată,  nu  escepţionează  ni¬ 
meni  pregătirea  preregimentară  ce  se  face  la  noi 
cu  atâta  folos  şi  pricepere!  Avem  Ministerul  In¬ 
strucţiunii  şi  cu  toate  acestea  avem  şi  o  mulţime  de 
societăţi  culturale,  fără  să  ne  împiedecăm  de  în¬ 
trebarea,  la  ce  acestea  societăţi,  când  statul  prin 
departamentul  respectiv  răspândeşte  cultura?  Sub 
egida  Statului  se  înfiinţează  o  nouă  organizaţie  a 

culturii:  „statul  cultural",  —  dar  vor  exista  şi  socie¬ 
tăţile  culturale  particulare. 

Numai  pe  teren  bisericesc  sa  venit  cu  proteste 
peste  proteste!  De  ce  societăţi  religioase,  când  Bi¬ 
serica  însăşi  este  cea  mai  puternică  asociaţie  re¬ 
ligioasă,  înzestrată  cu  adevăruri  şi  daruri,  cu  sfintele 
taine  şi  sfinţiţi  slujitori?  întrebarea  aceasta  îşi  face 
loc  tot  mai  mult  chiar  în  minţile  luminate  ale  unor 
preoţi.  Deaceea  noi  voim  să  dăm  câteva  lămuriri 
sumare,  ca  să  împrăştiem  nedumerirea  celorce  cred 
că  nu  trebue  pepiniere,  căci  doar  avem  destule 
grădini  de  pomi ! 

Eu  găsesc  că  societăţile  religioase  particulare 
sunt  adevărate  pepiniere  ale  Bisericii.  Noi  avem  în 
fiecare  parohie  un  preot  sau  mai  mulţi,  o  biserică, 
cu  organizaţie,  ceeace  este  un  fel  de  grădină  su¬ 
fletească,  dar  dacă  avem  în  fiecare  parohie  şi  una 
sau  mai  multe  asociaţii  religioase,  ele  sunt  pepiniere 
pentru  viaţa  parohială.  Din  pepinieră  iai  pomul,  îl 
duci  în  grădină  şi  acolo  se  desvoaltă  mai  departe. 
Din  societatea  religioasă  creştinul  iese  fortificat,  ba 
deoarece  el  rămâne  acolo,  el  se  simte  ca  într’un 
atelier,  în  care  se  deprinde  cu  virtuţile  creştineşti. 

Ca  să  vedem  pe  teren  rostul  unei  societăţi  re¬ 
ligioase,  ajunge  să  amintim  sumar  patru  societăţi 
religioase:  Societatea  tineretului  „Sf.  Gheorghe",  So¬ 
cietatea  ortodoxă  a  femeilor  române,  Oastea  Dom¬ 
nului  şi  Frăţia  ortodoxă  română.  Societatea  tinerimii 
are  în  adevăr  asemănare  cu  o  pepinieră,  căci  din 
acea  societate  tinărul  iese  pregătit  în  oarecare  mă¬ 
sură  pentru  rosturile  Bisericii.  Un  tinăr  care  a  făcut 
pafte  dintr’o  societate  se  deprinde  cu  fapta  şi  cu  pur¬ 
tarea  creştină,  din  buna  vreme.  In  Oastea  Domnului 
este  atâta  mişcare  de  evlavie  şi  viaţă  creştină  curată ! 
Oastea  Domnului  a  trezit  din  somn  pe  mulţi.  Asemenea 
şi  Societatea  ortodoxă  a  Femeilor  Române  a  ţinut 
şi  ţine  trează  conştiinţa  religioasă  ortodoxă.  Şi 
Frăţia  ortodoxă  va  avea  şi  ea  roduri  îmbelşugate. 

Multora  li  se  pare  a  fi  inovaţie  mişcarea  acestor 
societăţi  religioase.  Dar  gândiţi-vă  la  căile  multiple 

ale  vieţii,  cari  prind  pe  omul  de  azi  în  labirintul  lor 
şi-l  fac  indiferent  faţă  de  lucrurile  religioase.  Gân¬ 
diţi- vă  că  bisericile  rămân  pealocuri  goale,  că  la  taina 
mărturisirii  nu  mai  prea  vin  creştinii,  iar  taina  că¬ 
sătoriei  este  adesea  nesocotită.  Alcoolismul  face 
ravagii,  divorţurile  se  ţin  lanţ,  tineretul  nu  ascultă, 
spiritul  supunerii,  al  curăţiei  slăbeşte;  dacă  preotul 
rămâne  numai  la  slujbele  din  biserică  şi  la  predică, 
nu  va  reveni  viaţa  creştină  veche.  Trebue  făcut 
ceva  în  familie,  în  şcoală,  şi  în  toate  domeniile  vieţii 
sociale.  In  familie  trebue  să  se  reîntroneze  duhul 
lui  Hristos  şi  în  viaţa  Bisericii  să  introducem  socie¬ 
tăţile  religioase,  ca  aici  creştinul  să  obţină  o  con¬ 
ştiinţă  creştină,  spre  a  putea  colabora  cu  Biserica, 
spre  a  simţi  că  trebue  să  jertfească  pentru  cele 
sufleteşti,  fiindcă  aşa  cere  porunca  divină. 

In  societăţile  religioase  un  creştin  vine  în  con¬ 
tact  cu  alt  creştin,  se  porneşte  un  curent  de  comu¬ 
nicare  sufletească,  se  trezeşte  dorul  de  acţiune  şi 
simţul  de  jertfă,  dorul  de  a  sluji  lui  Dumnezeu.  De 
sigur  antagoniştii  vor  zice:  dar  acolo  e  Biserica, 
acolo  e  preotul  cu  sfintele  slujbe,  cu  predica,  deci 
îndeamnă  destul  la  acţiune  şi  simţ  de  jertfă.  Cu 
alte  cuvinte  ne  renaştem  prin  credinţă  şi  fapte  bune, 
fără  să  mai  avem  nevoe  de  societăţi.  Aici  vom 
reaminti  cetitorilor,  că  oricât  de  spirituală  este  reli- 
giunea,  ea  este  legată  de  semne  şi  lucrări  externe, 
pentruca  omul  să  ştie,  că  atunci  când  se  săvârşeşte 
o  ceremonie,  el  primeşte  darul  lui  Dumnezeu.  Iată 
de  pildă  ungerea  cu  sfântul  Mir!  Ei  bine,  creştinul 
voeşte  să  fie  cât  mai  bogat  în  asemenea  lucrări 
văzute,  în  mijlocul  cărora  să  se  găsească  el.  El  nu  se 
mulţumeşte  că  a  fost  odată  pe  săptămână  la  biserică, 
el  voeşte  mai  des  un  contact  vizibil  cu  Hristos!  Ei 
bine,  vă  întreb,  dacă  el,  împreună  cu  alţii,  se  adună, 
sub  conducerea  preotului,  să  se  roage  mai  mult, 
oare  viaţa  religioasă  pierde  prin  aceasta?  Hotărât 
că  nu!  Sporeşte  evlavia  şi  râvna  creştină.  Se  cere 
doar  ca  preotul  necondiţionat  să  fie  de  faţă  şi  nimic 
fără  el  să  nu  se  facă  în  Oastea  Domnului ! 

De  sigur  se  cere  ca  societatea  religioasă  să 
fie  încadrată  în  viaţa  Bisericei,  în  circulaţia  sângelui 
Bisericii.  Bunăoară  ţii  o  lecţie  de  catehizaţie  cu  adulţii 
şi  apoi  îi  duci  pe  toţi  la  biserică,  la  slujba  vecerniei. 
In  felul  acesta  îi  fereşti  a  rămânea  singuri  şi  a  cânta 
cântări  şi  melodii  neaprobate  de  Biserică.  De  bună 
seamă  că  această  condiţie  cere  ca  la  orice  fel  de  adu¬ 
nare  a  societăţii  religioase  să  fie  prezent  preotul.  In 
acest  înţeles  se  adeveresc  şi  cuvintele  Domnului; 
„Că  unde  sunt  doi  sau  trei  adunaţi  întru  numele  meu, 
acolo  sunt  şi  eu  în  mijlocul  lor“  [Mat.  18.  v.  20J. 

Remarcăm  acum  o  altă  caracteristică  a  reu¬ 
niunilor  religioase.  Ea  decurge  din  fiinţa  şi  necesi¬ 
tatea  apostolatului  laic.  In  treacăt  amintim  că  acest 
apostolat  este  cerut  de  legea  generală  a  iubirii  şi 
de  cerinţele  convieţuire!  Cerinţe  de  ordin  divin  şi 
social  pretind  acest  apostolat  mai  mult  ca  oricând 
astăzi.  Un  laic  poate  face  mult  instruind,  îndemnând 
şi  organizând;  ori,  noi  ştim  că  a  instrui  pot  şi  laicii 
sub  egida  Bisericei,  pot  şi  ei  îndemna  la  bine  şi 
pot  organiza.  Dar  ştim  şi  mai  mult  Noi  ştim  că 
statul  a  trecut  la  sine  o  mulţime  de  preocupări  cari 
ar  trebui  să  se  găsească  în  domeniul  Bisericii.  De 
pildă  ocrotirea  socială  are  referinţe  cari  ar  trebui 
să  intre  şi  în  cadrul  Bisericei;  un  azil,  un  cămin, 
poate  fi  şi  al  Bisericei.  Dar,  vedeţi  că  Biserica  ofi¬ 
cială  nu  le  are?  Şi  oare  nu  ar  fi  îngăduit  ca  ini¬ 
ţiativa  particulară  să  acţioneze  ?  Sau  doar  răs¬ 
pundem  şi  aici:  avem  Biserica,  ea  se  roagă,  deci 
staţi  pe  loc,  nu  mai  faceţi  nimic?! 

Vedeţi,  acestea  şi  altele  asemenea  sunt  argu¬ 
mente  serioase  pentru  a  intensifica  activitatea  so¬ 
cietăţilor  religioase. 

Nu  trebue  să  uităm  că  alte  confesiuni  au  puter¬ 
nice  societăţi  religioase.  Catolicii  dela  noi  din  ţară 
au  aşa  numita  Liga  poporală  catolică.  In  această 
ligă  membrii  se  ocupă  cu  chestii  de  credinţă,  sociale, 
economice,  industriale  etc.  Această  ligă  are  scopul  de  a 
îndruma  poporul  spre  ocupaţii  utile  şi  în  timpul  ierneL 

Citeam  undeva,  că  la  începutul  veacului  trecut 

•era  în  Franţa  un  preot,  având  parohia  în  loc  ne¬ 
productiv  şi  unde  oamenii  trăiau  din  furturi  şi  tâl¬ 
hării.  La  început  preotul  era  singur,  el  făcea  edu¬ 
caţia  poporului,  dar  munca  mergea  greu.  începură 
să-i  ajute  apoi  şi  unii  intelectuali.  Cu  ajutorul  inte¬ 
lectualilor  a  creat  un  popor  nou,  credincios,  harnic 
şi  cu  frica  lui  Dumnezeu,  făcând  pământul  fertil, 
iar  sufletele  gata  de  a  asculta  de  Dumnezeu. 

Am  cetit  alt  caz  edificator  din  Olanda.  Aici  un 
preot  cu  numele  Nouwens,  începând  cu  anul  1902 
a  înfiinţat  40  societăţi  religioase  în  patru  ani,  iar  în 
anul  1910  avea  80  societăţi,  ai  căror  membri  au  avut 
rol  mare  în  viaţa  publică.  Aceste  societăţi  au  înfiinţat 
societăţi  comerciale,  şi  şcoli,  aşa  că  jumătate  din 
şcolile  Olandei  sunt  confesionale.  Şcolile  societăţilor 
sunt  cursuri  serale.  Unde  sunt  oare  şcolile  noastre  ? 
Sau  Mântuitorul  nu  ne- a  dat  dreptul  să  învăţăm? 

După  toate  acestea  ne-ar  mai  putea  cineva 
obiecţiona,  cum  de  obiceiu  se  face:  toate  simt 
bune,  dar  atunci  ne  ocupăm  de  societăţi  şi  rămâne 
părăsit  altarul  şi  sfintele  taine!  .Dar  noi  zicem:  cu 
ajutorul  societăţilor  voim  a  duce  pe  oameni  mai 
des  la  biserică,  spre  a  se  sfinţi  mai  des,  împărtă- 
şindu-se  cu  sfintele  taine!  Noi  luminarea,  sfinţirea 
şi  cârmuirea  credincioşilor  o  voim,  dar  spre  a  asigura 
scopul  acesta,  ne  folosim  şi  de  societăţile  religioase ! 

De  aceea,  după  aceste  scurte  expuneri,  apelez 
la  fraţii  preoţi  să  cumpănească  în  zilele  grele  prin 
cari  trecem,  necesitatea  unor  pepiniere  sufleteşti, 
motivele  de  ordin  divin,  social  şi  religios  înşirate 
de  noi,  —  şi  să  treacă  la  realizări  ca  să  poată  zice 
lumea  şi  despre  noi:  « Orbii  văd ,  şchiopii  umblă, 
surzii  aud »  [Mat.  11,  v.  5J. 

Dacă  printro  societate  religioasă  am  trezit  numai 
pe  un  indiferent,  înseamnă  că  am  mişcat,  am  făcut  un 
şchiop  să  umble.  Dacă  pe  un  vrăşmaş  al  Bisericii  l-am 
câştigat  pentru  Hristos,  înseamnă  că  am  dat  lumină 
unui  orb;  şi  atunci  mare  va  fi  mângâierea  noastră. 

Dărueşte-ne,  Doamne,  această  mângâiere. 

-j-  GRIGORIE,  episcop. 

N  EST  ORI  ANISMULU I 

[Urmare). 

3.  CHRISTOLOGIA  LUI  NESTORIE. 

Pentru  înţelegerea  cât  mai  deplină  a  epistolei 
sinodale  şi  a  prea  importantelor  anatematisme  care-i 
urmează,  cred,  că  este  bine  să  dau  mai  întâi  o  expu¬ 
nere  a  christologiei  lui  Nestorie,  împotriva  căreia 
se  îndreaptă  ele  anume. 

Nestorie  fiind  credincios  şcoalei  din  care  a  ieşit» 
şi-a  luat  ca  punct  de  mânecare  în  materie  christo- 
logică  învăţătura  despre  cele  două  naturi,  dar  cu 
specială  considerare  şi  accentuare  a  celei  umane. 
Hristos  este  îndoît  în  fire.1  El  este  simultan  de  o 
fiinţă  cu  Tatăl 2  şi  de  o  fiinţă  cu  noi. 3  In  Hristos 
sunt  unite  absolut  întregi  şi  fără  nici  o  amestecare 
natura  divină  şi  umană.4  Dar  fiindcă  orice  natură 
completă  are  în  mod  necesar  şi  o  persoană 5  urmează, 
că  şi  cele  două  naturi  din  Hristos  au  două  persoane 


1  Loofs.  Nestoiana,  pg  281 

1  Id.  pg.  166,,  sq,  171 14,  174  283 „  284 17,  285  „  296Sl  „,  351 

s  Id.  pg.  192  235 285  340 ,. 

4  Loofs,  o.  c  pg.  2  9,  şi  „Le  livre  d'Heraclide  de  Damas“.  traduit 
en  franţais  par  F.  Nau,  avec  le  concours  du  R.  P.  Bedjan  et  de  M.  Briere, 
Paris  1910,  pag.  213  şi  262.  Această  „carte  a  lui  Heraclid"  este  iu  reali¬ 
tate  o  scriere  autentică  a  lai  Nestorie,  pe  care  el  a  redactat-o  în  exil  pe 
la  350,  dar  al  cărei  original  ni  s'a  pierdut.  Traducerea  siriacâ  ajunsă  până 
la  noi  —  după  care  s’a  făcut  şi  traducerea  franceză  de  mai  sus  —  da¬ 
tează  de  pe  la  510, 

5  Nau,  o.  c  pg.  268:  „Orice  nalură  completă  n'are  lipsă  de  o  altă- 
natura  pentru  a  fi  şi  pentru  a  trăi,  căci  ea  a  primit  şi  posedă  în  ea  tot 
ceeace-i  trebue  pentru  a  exista...  Deci  cum  zici  tu  [este  vorba  de  Ciril] 
despre  două  naturi  complete,  [că  suutj  o  singură  natură,  pentrucâ  umani¬ 
tatea  este  completă  şi  n'are  nevoie  de  unirea  cu  divinitatea,  pentru  a  fL 

adevărate  şi  reale, 1  două  subiecte  cărora  li-se  atribue 
toate  lucrările  proprii  celor  două  naturi.2 

Unirea  [ovvâcpeia]  *  dintre  cele  două  naturi  în 
Hristos  este  permanentă  şi  sa  făcut  odată  pentru 
totdeauna.4  Ea  este  divină  şi  cea  mai  intimă  po¬ 
sibilă,5  dar  cu  toate  acestea  nu  poate  fi  numită 
SvcoGiţ  xa&‘  V7i06ra6iv  Sau  spcooo;  xar  ov6iar,s  pentrucă 
această  unire  ascunde  în  sine  momentul  lipsei  de 
libertate,  deci  al  necesităţii.  O  asemenea  unire  nu 
poate  avea  loc  decât  între  substanţe  incomplete,  care 
tocmai  prin  ea  ajung  să  formeze  o  natură  întreagă, 
cum  este  b.  o.  sufletul  şi  trupul.  Uniunea  celor  două 
naturi  în  Hristos  este  voluntară 7  şi  îşi  are  originea 


fi  om?".  Nestorie  se  mişcă  prin  această  declaraţie  de-o  importanţă  covâr¬ 
şitoare.  tot  în  cercul  vederilor  antiochiene.  Ca  dovadă  citez  cuvintele  das¬ 
călului  său  Teodor:  „Când  deosebim  naturile,  zicem  că  natura  lui  Dum- 
nezeu-Cuvântul  este  întreagă  şi  întreagă  şi  persoana,  deoarece  nu  se 
poate  zice.  că  un  ipostas  [=  natură)  este  apersonal ;  întreagă  (zicem  că 
este)  şi  natura  omului  şi  persoana  de  asemenea.  Cu  toate  acestea,  când 
considerăm  unirea  lor  rrjv  Ovi’dcptiuv  atunci  zicem,  că  este  o  per¬ 
soană".  Migne,  P.  Gr.  66  col.  931  şi  Swete,  o.  c.  299,s_  20. 

1  Nan,  o.  c.  pg.  193:  „Sunt  două  persoane:  A  celui  care  îmbracă  şi 
a  celui  care  este  îmbrăcat.  Altul  este  celce  îmbracă  şi  altul  cel  îmbrăcat" : 
pg.  273 :  „Naturile  nu  sunt  fără  persoane" ;  pg,  194 :  „Naturile  subsistă  în 
persoanele  lor". 

*  Adresându-se  Nestorie  lui  Ciril  —  care  admitea  numai  o  natură 

umană  apersocală  —  îi  zice:  „Tu  îl  numeşti  (pe  Isus  Hristos]  om  numai 
prin  vorbe,  pentrucă  nu  voieşti  să  recunoşti  esenţa  şi  lucrarea  omului  şi 

existenţa  a  două  naturi  cu  însuşirile  lor.  cu  ipostasul  şi  esenţa  fiecăreia 

din  ele".  Nau,  o.  c.  pg.  185. 

*  Terminul  este  moştenit  dela  Teodor  de  Mopsuestia. 

4  Loofs,  o.  c.  pg.  2624,  29824,  32114,  33910sq,  359 5  — ,,  275,0. 

5  Loofs.  o.  c.  pg.  178  22,  275 12,  357  le.  Vezi  şi  E.  Amann,  o.  c.  pg. 

144  şi  149. 

*  Tixeront,  o.  c.  voi.  111  pg.  24. 

!  Nau,  o.  c.  pg.  158  :  „Unirea  lui  Dumnezeu-Cuvântul  cu  acestea 
(adecă  cu  trupul  şi  sufletul),  nu  este  ipostatică,  nici  naturală,  ci  voluntară; 
pg.  35:  „Naturile  sunt  unite  în  chip  voluntar";  pg.  144:  „Unirea...  are  loc 
printr’o  relaţie  voluntară".  Vezi  şi  pg  34,  145  şi  159.  Prin  caracterizarea 
unirii  ca  „voluntară"  voia  Nestorie  pe  de  o  parte  să  aibă  cea  mai  mare 
garanţie,  că  cele  două  naturi  îşi  conservă  intacte  însuşirile  lor  —  el  zice 
chiar  că  „o  asemenea  unire  nu  este  nici  pentru  a  desfiinţa,  nici  pentru  a 
dezrădăcina  o  natură,  sau  însuşirile  celor  două  naturi  (Nau,  o.  c.  pg.  144]  i 

în  bunăvoinţa  [wdoxia]  Logosului.1 

Dacă  uniunea  este  voluntară,  aceasta  însem¬ 
nează,  că  cele  două  naturi  îşi  menţin  şi  pe  mai  de¬ 
parte  persoanele  lor  naturale,  iar  dacă  persoanele 
naturale  se  menţin,  atunci  nu  mai  poate  fi  vorba  de 
un  principiu  unitar  în  Isus  Hristos,  cel  rezultat  din 
unirea  naturilor.  Şi  fără  acest  principiu  unitar  se 
năruie  soteriologia  întreagă.  Nestorie  şi-a  dat  bine 
seama  de  această  greutate  şi  de  aceea  a  încercat 
să  o  birue.  Iată,  cum? 

Pe  lângă  cele  două  persoane  naturale,  proprii 
celor  două  naturi,  mai  există  —  zice  el  —  o  per¬ 
soană  numită  a  „unirii11  [prosopon  de  l’union],2  sau 
a  „iconomiei11  (prosopon  de  Teconomie]-8  Această 
persoană  formează  temeiul  propriu  zis  şi  formal  al 
unităţii  în  Isus  Hristos.1  Ea  este  persoana  cea  unică 
a  Dumnezeu-Omului.6 

Fiinţa  persoanei  unirii  sau  iconomiei  o  constitue 
schimbarea  mutuală  a  persoanelor  naturale  între 
Dumnezeu-Cuvântul  şi  omul  Isus,  în  sensul,  că  Cu- 


iar  pe  de  altă  parte  să  scoată  la  iveală  faptul,  că  natura  umană  n'a  fost 
Ceva  pasiv,  un  instrument  neînsufleţit  în  mâinile  unui  lucrător,  un  organ 
inert  al  Logosului,  ci  dimpotrivă,  că  şi-a  avut  toată  spontaneitatea  activi¬ 
tăţii  sale  (E.  Amann  o.  c.  pg.  150|.  Accentuarea  repetată  a  momentului 
voluntar  în  unirea  celor  două  naturi  arată  limpede,  cât  de  departe  a  rămas 
Nestorie  de  domeniul  metafizic.  Metafiza  a  fost  totdeauna  jertfită  da 
<dragul  psihologiei.  Vezi  şi  L,  Fendt,  o.  c.  pg.  52. 

1  Loofs,  o.  c.  pg,  220,. 

*  Nau,  o.  c.  pg.  264:  „El  este  unul  şi  este  proclamat  unul  în  per¬ 
soana  uniunii  formată  din  natura  lui  Dumnezeu  şi  din  natura  noastră” ; 
pg.  190:  „O  singură  persoană  a  uniunii".  Vezi  şi  pg.  161  şi  194. 

8  Nau,  o.  c.  pg.  35:  „Naturile  primesc  unirea...  pentru  a  produce 
uniunea  voluntară  a  persoanei  iconomiei".  Vezi  şi  pg.  266. 

*  A.  Eberle :  Die  Mariologie  des  hl.  Cyrillus  von  Alexandrien,  Frei- 
hurg  i.  Br.  1921  pg.  28. 

6  Nau,  o.  c.  pg.  218:  „Ele  (naturile)  se  reunesc  într'o  singură  per¬ 
soană...  care  aparţine  naturilor  şi  persoanelor";  pg.  209:  „O  singură  per¬ 
soană  în  două  naturi  şi  două  naturi  într’o  singură  persoană";  pg.  282: 
„Naturile  au  fost  unite...  într’o  singură  persoană";  pg.  177:  „Nu  este 
decât  o  singură  persoană  pentru  cele  două  naturi";  pg.  152:  „Persoana  este 
comună,  unică  şi  aceeaşi".  Vezi  şi  pg.  53,  61,  63,  67,  167,  189,  190,  194, 
,274  Vezi  mai  departe  şi  Loofs,  o.  c.  pg.  176,,  I7,  19Sls,  31,  224 13,  280s  şi  331. 

vântul  se  foloseşte  de  persoana  omului  chiar  ca  de 
a  sa,  iar  omul  de  persoana  Cuvântului  iarăşi  ca  de 
a  sa.  „Unitatea  personală  a  lui  Isus  Hristos  este 
constituită  printro  „luare"  şi  printr’o  „dăruire".  Per¬ 
soana  Cuvântului  ia  în  sine  persoana  omului,  iar  ea 
[persoana  Cuvântului]  se  dă  în  schimb  acestei  per¬ 
soane.  Prin  această  luare  şi  prin  această  dăruire, 
cele  două  persoane  se  întrepătrund,  sunt  „una  în 
cealaltă",  ele  nu  mai  formează  decât  o  singură  per¬ 
soană".1 

Iată  câteva  extrase  din  expunerile  Iui  Nestorie 
privitoare  Ia  această  chestiune,  care  constitue  de 
altfel  inima  christologiei  sale. 

„Nu  este  divinitatea  singură,  nici  umanitatea 
singură,  care  formează  persoana  comună.  Ea  aparţine 
celor  două  naturi,  cu  scopul  ca  cele  două  naturi  să 
fie  cunoscute  în  ea  şi  prin  ea.  ...însăşi  esenţa  uma¬ 
nităţii  se  serveşte  de  persoana  esenţei  divinităţii, 
dar  nu  de  esenţă,  iar  esenţa  divinităţii  se  serveşte 
de  persoana  însăşi  a  umanităţii  şi  nu  de  esenţă".2 
Intr’alt  loc  zice:  „Divinitatea  se  foloseşte  de  per¬ 
soana  umanităţii,  iar  umanitatea  de  cea  a  divinităţii. 
In  felul  acesta  zicem  noi  o  singură  persoană  pentru 
ambele".3  Apoi  mai  departe:  „Incarnaţiunea  este 
concepută  ca  folosirea  mutuală  a  celor  două  per¬ 
soane ,  prin  luare  şi  dăruire". 4  „Prin  persoanele 
unirii,  unul  este  în  celălalt  şi  acest  unul  nu  este 
conceput  prin  diminuare,  nici  prin  suprimare,  nici  prin 
confusiune,  ci  prin  acţiunea  de  a  primi  şi  de  a  da 
şi  prin  folosirea  unirii  unuia  cu  celălalt".5  In  urma 
acestei  acţiuni  „noi  considerăm  pe  acela  de  acesta 
şi  pe  acesta  de  acela,  pe  când  acesta  şi  acela  rămân".6 
Pentru  a  arăta  mărimea  bunătăţii  divine  care  se 
descopere  în  această  acţiune  de  schimbare  a  per¬ 
soanelor,  el  strigă  cu  emfază :  „Nu  este  condescenţă 
asemenea  acesteia,  ca  persoana  omului  să  fie  a  Lui 


1  Tiicront,  o.  c.  pg.  29 — 30. 

*  Nau,  o.  c.  pg.  282.  s  Id.  pg.  212  şi  213,  4  Id.  pg.  233. 

*  Td.  pg.  233.  6  Id.  pg.  233. 


193 


REVISTA  TEOLOGICA 


(adecă  a  lui  Dumnezeu-Cuvântul]  şi  ca  El  însuşi  să-şi 
dea  persoana  sa  omului".1 II 

Din  cele  de  până  acum  putem  trage  cu  privire 
la  persoana  unirii  sau  iconomiei  două  încheieri  din 
cele  mai  importante  şi  anume: 

a)  Ea  nu  este  identică  cu  persoana  Logosului,* 
aceasta  fiind  numai  una  din  cele  două  componente 
ale  sale,  şi 

b)  Ea  nefiind  deosebită  în  mod  real  nici  de  cele 
două  naturi,  nici  de  persoanele  lor  naturale,  este  o 
persoană  „artificială,  morală,  denominativă",3  care 
aruncă  numai  un  văl  foarte  subţire  peste  ruptura 
introdusă  prin  dioprosopism  în  fiinţa  cea  unică  şi 
indivizibilă  a  Dumnezeu-Omului.  4 

Persoana  unirii  sau  a  iconomiei,  care  este  una 
are  nume  speciale,  nume  proprii,  cari  exprimă  tot¬ 
deauna  ambele  naturi  deodată.  Aceste  nume  sunt 
„Hristos",  „Fiu“  şi  „Domn“. 5 

Nestorie  a  încercat  să  dovedească  cu  argu¬ 
mente  biblice  şi  patristice,  îndeosebi  cu  părinţii  dela 
Niceia  al  căror  interpret  fidel  se  credea,  rostul  şi 
legitimitatea  întrebuinţării  exclusive  a  acestor  nume. 

Ori  de  câte-ori  este  vorba  în  dumnezeiasca 
Scriptură  de  naşterea  sau  moartea  Celui  întrupat 
întâlnim  numai  aceste  nume. 6  Nici  sinodul  din  Ni¬ 
ceia  na  îndrăznit  sa  afirme,  că  Dumnezeu-Cuvântul 
s’a  născut  din  Fecioara  Maria,  ci  a  zis  „Credem 

I  Nau,  o.  c.  pg,  6S. 

’  IA  pg.  127—128-  Vezi  şi  Tixeront  o.  c.  pg.  33. 

*  M.  Jugie  o.  c.  pg.  93. 

*  „Totdeauna  trebue  să  ne  aducem  aminte,  zice  Jugie  în  locul  citat 
mai  sus,  că  unitatea  persoanei  de  care  vorbeşte  el  (Nestorie],  nu  cores¬ 
punde  unităţii  persoanei  reclamată  de  dogmă". 

»  Nau,  o  c.  pg.  281-282.  127,  228  229.  ISO,  191  şi  186.  Tot  cu  va¬ 
loare  diofisită  sunt  folosite  dar  mai  rar,  şi  numele  de  fiOVO/ei'i'lQ  şi 
'iqoovc.  Vezi  Loofs,  o.  c.  pg.  175,  sq,  1929  sq  şi  211 8  sq. 

II  Loofs,  o.  c.  pg.  27318  —274*.  Vezi  şi  pg.  269  u — „  unde  zice  cu 
emfază,  că  îu  întreg  Noul  Testament  nu  se  găseşte  nici  un  ioc  în  care 
moartea  să  fie  atribuită  lui  Dumnezeu,  ci  numai  lui  „Hristos",  sau  „Fiului" 
sau  „Domnului". 

într’unul  Dumnezeu,  Tatăl  Atotţiitorul...  şi  într’unul 
Domn  Isus  Hristos11.  Deci  numai  dupăce  au  pus 
mai  întâi  numele  „Hristos",  care  arată  ambele  na¬ 
turi,  au  mers  mai  departe  cu  formularea  tradiţiei 
despre  întrupare,  despre  patimi  şi  despre  înviere. 

Numele  „Hristos“,  „Fiu“  şi  „Domn"  ne  indică 
dualitatea  naturilor,  dar  niciodată  nu  şi  dualitatea 
persoanelor. 

Avem  numai  „un“  Hristos, 1  nu  „doi"  Hristoşi2; 
,,un“  Domn, 3  nu  „doi"  Domni, 4 5 6  „un"  Fiu,  *  nu  „doi“ 
Fii. 8  „Hristos,  ca  Hristos  este  indivizibil;  Fiul,  ca 
Fiu  este  tot  indivizibil". 7 

Unirea  celor  două  naturi  în  persoana  unirii  îşi 
are  şi  consecinţele  sale.  In  descrierea  acestor  con¬ 
secinţe  iasă  cel  mai  limpede  la  iveală  erezia  lui 
Nestorie. 

încep  cu  comunicarea  însuşirilor.  Această  co¬ 
municare  se  face  numai  prin  persoana  unirii. 8 
Numai  lui  „Hristos",  sau  „Fiului",  sau  „Domnului" 
îi  pot  fi  acordate  simultan  atributele  divine  şi 
umane, 9  pentrucă  numai  aceste  nume  înseamnă  per- 


1  Loofs,  o.  c.  pg.  27318,  vezi  şi  pg.  280  5  şi  281,. 

*  Loofs,  o.  c.  pg.  2815.  Vezi  şi  pg.  280 ,,. 

*  Loofs,  o.  c.  pg.  271, 3.  Vezi  şi  pg.  280 ,2. 

*  Loofs.  o.  c.  pg.  280,,. 

5  Loofs.  o.  c.  pg.  328,.  Vezi  şi  pg.  196 20,  213 „,  2t6„.  275s,  2178,, 

280, „  283,„25;  308,,.  316,,,,  320 M.  330  33620. 

6  Loofs.  o.  c.  pg.  281 6,  275E,  280,,.  33620>  352„.  Cu  toate  că  Ne¬ 

storie  accentuiază  atât  de  mult,  că  Isus  Hristos  este  un  singur  Fiu,  to¬ 
tuşi  nu  voieşte  să-i  recunoască  omului  ca  om,  titlul  de  fiu  adevărat  şi 
propriu  al  lui  Dumnezeu.  Numai  Dumnezeu-Cuvântul  este  Fiu  cu  ade¬ 
vărat  şi  după  fire.  Omul  nu  este  Fiu  decât  prin  omonimia  cu  Fiul 
(o  [tsv  yaQ  cpva&i  xai  viog  o  ex  &eov  aarpog  sort  Âo/og 

6  Se  OfÂOJVVftwg  Tip  vict  tlia g  Loofs,  o.  c.  217 18 — „}.  Omul  este  fiu 
prin  omonimie,  numai  pentru  Fiul  cu  care  a  fost  unit.  Loofs,  o.  c.  pg. 
274,,— 218, — „  214,— s  şi  Tixeront,  o.  c.  pg.  34 — 35. 

1  Loofs.  o.  c.  281 , — ,. 

8  Nau,  o.  c,  pg.  139:  „Eu  strig  cu  insistenţă  în  tot  locul,  că  nu  la 
natură  trebue  raportată,  ci  la  persoană  ceeace  se  zice  despre  divinitate, 
sau  despre  umanitate'. 

8  Tixeront,  o.  c.  pg.  33. 

soana  unirii.  Despre  Hristos  se  poate  zice  deodată 
că  este  născut  din  vecinicie  şi  în  timp,  că  este  Fiul 
lui  Dumnezeu  şi  al  Măriei,  că  este  muritor  şi  ne¬ 
muritor,  etc.  Comunicarea  însuşirilor  nu  se  poate 
face  nicidecum  prin  Logos, 1  sau  prin  carne. 2 

Vederile  lui  Nestorie  în  această  chestiune  le 
putem  cunoaşte  mai  uşor  din  critica  neîmblânzită, 
pe  care  i-o  face  lui  Ciril,  apărătorul  doctrinei  or¬ 
todoxe.  Din  felul  cum  se  exprimă  reiese  limpede, 
că  l-a  înţeles  deplin  în  acest  punct.  „Ciril  a  zis,  că 
tot  ce  atribue  cărţile  dumnezeieşti  lui  Hristos, 
trebue  atribuit  şi  Dumnezeu-Cuvântului:  Naşterea 
dintr’o  femeie,  moartea,  îngroparea,  învierea,  înăl¬ 
ţarea,  a  doua  venire...  Dar  de  fapt  nu  cu  aceste  lu¬ 
cruri  au  început  părinţii  [dela  Niceia“.] 3  El  na  admis 
odată  cu  capul  ca  sub  titlul  de  comunicare  a  însu¬ 
şirilor  să  i  se  atribue  lui  Dumnezeu-Cuvântul  fap¬ 
tele  şi  patimile  omului.  Dumnezeu-Cuvântul  nu  este 
susceptibil  de  naştere 4 * *  şi  de  patimă. 8  El  na  su¬ 
ferit  şi  nici  na  gustat  moartea, 8  na  fost  îngropat 7 
şi  nici  n’a  înviat.8 

1  Nau,  o.  c.  pg.  133:  „Toate  lucrurile  cari  se  zic  despre  trup  nu 
pot  fi  zise  şi  despre  Cuvântul.  Ceeace-i  natural  nu  este  zis  (despre  Cu¬ 
vântul],  pentrucă  unirea  n’are  loc  după  esenţă  şi  după  natură,  ci  după 
persoană”. 

*  Id.  pg.  139  — 143:  „De  asemenea  şi  cărnii  nu  i  se  poate  atribui 
tot  ceeace  este  Dumnezeu-Cuvântul  după  natură.  Ea  nu  este  fără  de  în¬ 
ceput,  nici  necreată,  nici  incorporală,  nici  nevăzută,  nici  consubstanţială 
cu  Tatăl  şi  cu  Duhul  Sfânt". 

3  Nau.  o,  c.  pg.  148. 

4  Loofs,  o.  c.  pg.  176,,. 

6  Loofs,  o.  c.  pg.  337  2J:  „Ego  natum  et  mortuum  deum  et  sepultum 
adorare  non  queo“.  Cf.  şi  17619. 

8  Loofs,  o.  c.  25214  sq:  „Non  est  mortuus  incarnatus  deus,  sed  illum, 
in  quo  incarnatus  est,  suscitavit"  ;  pg.  360 10:  „M/j  y.aV%u),  ’  lovSaîe.,  d~£- 
oi>  otx  fOTavQutaag“,  Vezi  şi  269„  sq.  26610  sq„,  2598  sq,  217,-,, 
163 2e  sq.  171,.  174ffi,  177 8,  1934,  214„  217^  etc. 

7  Loofs,  o.  c.  16627.  1922(,  2702î. 

8  Loofs,  o.  c.  339 19:  „Numquid  verbum  deus  a  mortuis  surrexit?  Si 
autem  vivificator  mortificatus  est.  quis  erit,  qui  couferat  vitam?" :  pg. 
270, 2:  „Quomodo  enim  resurrexil,  qui  universitatem  sustentat  verbo  po- 
tentiae  suae". 

Lui  Isus  Hristos,  care  în  urma  unirii  are  o  sin¬ 
gură  autoritate, 1  demnitate 2  şi  stăpânire, 3  i  se  cu¬ 
vine  şi  numai  o  singură  închinare, 4  o  singură  cin¬ 
stire.  5  îndreptăţirea  unei  singure  închinări  zace, 
după  el,  în  împrejurarea,  că  Isus  Hristos  —  deşi 
din  două  naturi  diferite  —  este  o  fiinţă  unică  şi 
nedespărtibilă  şi  aşa  ceeace-i  revine  naturii  divine 
de  drept,  îi  revine  şi  naturii  umane  pe  baza  unirii 
cu  ea,  unire  mijlocită  de  persoana  unirii.  „Prin 
unirea  divinităţii  şi  a  cărnii  EI  [Hristos]  a  devenit 
un  Fiu...  Chiar  prin  aceea,  că  omul  în  unirea  cu  di¬ 
vinitatea  este  numit  Dumnezeu  şi  este  făcut  Fiu, 
prin  însuşi  acest  cuvânt  el  este  adorat  cu  El  [Dum¬ 
nezeu]  şi  nu  sunt  două  adorări,  ci  una.  Căci  prin 
această  adorare  unică  a  acestei  esenţe  unice,  ce¬ 
lălalt  încă  este  adorat  cu  o  adorare  proprie,  ci 
ambii  sunt  împreună.  In  adorarea  unuia...  este  şi 
celălalt...  Căci  acela  care  este  adorat  nu  poate  să 
existe  în  afară  de  acela  în  care  el  este.  El  nu  poate 
fi  adorat...  fără  ca  acela  în  care  primeşte  adorarea, 
să  nu  fie  şi  el.  Pentrucă  el  nu  este  adorat  în  per¬ 
soana  sa,  ci  în  persoana  în  căre  i  unit  şi  care  este 
comună  din  cauza  unirii1'.6  Intr’alt  loc  zice:  „Dum¬ 
nezeu  nu  este  separat  de  acela,  care  este  văzut. 
Pentru  aceea  eu  nu  separ  cinstea  de  acela,  care 
nu  este  separat.  Separ  naturile,  dar  unesc  adorarea".7 

A  rămas  să  mai  spun  acum  la  sfârşitul  ace¬ 
stui  capitol,  câteva  cuvinte  despre  mariologia  iui 
Nestorie,  dela  care  a  pornit  de  fapt  toată  cearta.  8 

Mariologia  lui  Nestorie  stă,  dupăcum  vom  vedea 
îndată,  în  cea  mai  strânsă  legătură  cu  teoria  lui 


1  Loofs,  o.  c.  196 16.  354  g,  1(.  17. 

*  Id.  196  M.  224 13.  247  281  „  291  „  354  u.  Jt. 

s  Id.  224  7, 

4  Id.  262 

1  Id.  281  „.  196 14,  224 14.  276  262  6. 

*  Nau,  o.  c.  pg.  211. 

1  Nau,  o.  c.  pg.  209  şi  Loofs,  o.  c.  pg.  262,. 

6  Eberle,  o.  c.  pg.  33  sq,  Fendt,  o.  c.  pg.  56  sq,  şi  Tixeront.  o.  c. 

pg.  33—34. 

despre  unirea  celor  două  naturi  în  persoana  unirii. 
El  a  respins  cu  toată  hotărârea  titlul  fra otoxo$  ■ — 
prin  care  tradiţia  plină  de  evlavie  a  înaintaşilor  a 
cinstit  pe  Sf.  Fecioară  —  şi  a  încercat  să  impună 
pe  cel  de  /qiototoxoc.  Cu  ajutouul  scripturilor  sfinte, 
al  tradiţiei  părinţilor  şi  al  minţii  sănătoase  a  căutat 
să  dovedească  absurditatea  terminului  ittoToxog, 
privit  în  sine  şi  în  toate  consecinţele  sale.  Numai 
cât  el  face  în  argumentările  sale  o  confusie  cum¬ 
plită  între  terminii  abstracţi  şi  cei  concreţi.  Com¬ 
bate  lucruri,  pe  cari  nu  le -a  învăţat  nime  nicicând 
şi  dă  în  felul  acesta  oarecare  aparenţă  de  adevăr 
celor  profesate  de  el. 

„Au  doară  Dumnezeu  are  maică?  Atunci  pă¬ 
gânul  dând  zeilor  maice,  rămâne  nemustrat.  Iar  Paul 
este  mincinos,  când  zice  despre  divinitatea  lui  Hristos, 
că  este  „fără  tată,  fără  mamă,  fără  genealogie11. 
Mari  a  nu  a  născut  divinitatea.  Nu  a  născut  creatura 
pe  Creator,  ci  a  născut  un  om,  organ  al  divinităţii11. 1 
„Maria  este  maica  pruncului  pe  care  l-a  născut,  nu 
a  divinităţii11. 2  „Pretutindeni  în  Scriptură  Fecioara 
este  numită  maica  pruncului,  nu  a  divinităţii11. 3  De 
aceea  „Dumnezeu  Cuvântul  n’a  fost  fiul  lui  David11. 4 

Sinodul  din  Niceia  încă  n’a  îndrăznit  să  zică 
nicăiri  „că  Dumnezeu  Cuvântul  s’a  născut  din  Fe¬ 
cioara  Maria11.5  „Cel  născut  din  Fecioara  este  om11, 8 
pentrucă  el  numai  decât  a  trebuit  să  fie  consubstan¬ 
ţial  cu  ea. 7  Nici  o  maică  nu  poate  să  nască  pe 
cineva,  care  există  mai  nainte  de  ea. B 

Dacă  Dumnezeu  —  Cuvântul  s’ar  fi  născut  în- 
tr  adevăr  din  Fecioara  Maria  atunci  ar  trebui  să 
admitem  şi  aceea,  că  El  a  fost  o  făptură  a  Duhului 
Sfânt,  căci  după  cuvântul  îngerului,  cel  născut  din 

1  Leoofs,  o.  c.  pg.  252  a-7,  10 — u. 

1  Id.  pg.  246  aj. 

*  Id.  pg.  247,. 

4  Id.  177 

6  Loofs,  o.  c.  295  2 — 3. 

0  Id.  pg.  252,. 

1  ld.  pg.  331 Homousios  parienti  debet  esse  oativitas. 

8  Id.  pg.  351 17 :  Nemo  anteriorem  se  parit. 

ea  a  fost  născut  „dela  Duchul  Sfânt":1  apoi  că  El 
a  fost  supus  legii  după  cuvântul  apostolului  Paul,  2 
ceeace  nu  se  poate,  pentrucă  divinitatea  cum  era 
să  împlinească  poruncile  ei3  şi  în  fine  că  Fecioara 
Maria  este  zeiţă. 4  Titlul  de  &tor6xo$  îi  revine  în 
înţelesul  propriu  al  cuvântului,  exclusiv  lui  Dum¬ 
nezeu  Tatăl. 5 

Dacă  cel  născut  din  Fecioara  Maria  este  om, 8 
de  o  fiinţă  cu  noi, 7  atunci  pentru  ea  cel  mai  ade¬ 
cvat  titlu  ar  fi  cel  de  âv&Qconoroxog.  Cu  toate  acestea 
trebue  să  avem  multă  rezervă  faţă  de  el,  pentrucă 
în  dosul  lui  se  poate  ascunde  foarte  bine  erezia  lui 
Paul  de  Samosata  şi  a  lui  Fotin,  cari  nu  cunosc  şi 
divinitatea  Fiului. 8  Ori  este  ştiut,  că  omul  născut 
din  Fecioara  Maria  na  fost  numai  un  om  de  rând, 9 
ci  în  acelaş  timp  şi  Dumnezeu. 10 

Termină  &eozoxog  şi  ăv&QMnoToxog  luaţi  fiecare 
pentru  sine,  exprimă  adevărul  numai  pe  jumătate. 
Ei  reprezintă  două  extreme.  De  aceea  unul  nu  poate 
fi  folosit  fără  de  celălalt.  „Aceasta  le  este  propriu 
credincioşilor,  cari  rostesc  acest  cuvânt  &dor6xog  în 
sens  ortodox,  ca  să  o  numească  pe  Sf.  Fecioară 
[nu  numai  f/uovoxog,  ci)  şi  ăvftQanoToxog.  Născătoare 
de  Dumnezeu  este  ea  pentru  Cuvântul  cel  unit  cu 
templul;  Născătoare  de  Dumnezeu  nu  pentru  divi¬ 
nitatea  goală  a  umanităţii,  ci  pentru  Dumnezeu-Cu- 
vântul  cel  unit  cu  templul,  care  în  mod  natural  este 
consubstanţial  cu  Sf.  Fecioară".11  „Eu  strig  cu  tine 
Născătoare  de  Dumnezeu,  dar  zic  Născătoare  de 


1  Id.  pg.  247  „ — lt.  *  Gal.  4t,  s  Loofs,  o.  c,  pg.  309 10  sq. 

4  Id.  pg.  353 ,0—20':  (aovov  fti)  hoisLto)  t))v  itaQttkvov  &Ectv, 
Vezi  şi  276,. 

5  Id.  pg.  276,  sq.  8  Id.  pg.  352,.  ’  Id.  pg.  192 16  sq. 

6  Loofs,  o.  c.  pg.  303  8!l  sq. 

s  Id.  pg.  191  î2 :  Ne  purum  qtiis  hominem  faisse  illum,  qui  esf  ge- 
nitus,  suspicetur;  pg.  259  „  :  Ov  xjJiXoq  ai'd’QWTrog  o  %qi  drog,  Vezi  şi 
pg.  205  4  ,  222  u,  lS.  248  ia,  284 299  4.  318  s.  339 1  şi  357  19. 

10  Id.  pg.  328  8 :  ro  / iQ'dffoq  yâg  tfsos  avTsŞovGiog. 

”  Loofs,  o.  c.  pg.  302  21—  303, 

Dumnezeu  şi  adaug  şi  Născătoare  de  om“.‘  „Noi 
credem,  că  cuvântul  care  o  numeşte  Născătoare  de 
Dumnezeu,  dacă  este  luat  cu  cuvântul  de  Născă¬ 
toare  de  om,  este  cel  mai  integru  semn  al  evlaviei”.2 

Dar  pentru  a  nu  cădea  în  nici  unul  din  cele  două 
extreme  deopotrivă  de  primejdioase  şi  inacceptabile, 
Nestorie  a  recomandat  dela  început  întrebuinţarea 
terminului:  Născătoare  de  Hristos,  care  exprimă  în 
acelaş  timp  şi  divinitatea  şi  umanitatea,  dupăcum  şi 
numele  de  Hristos  le  arată  deodată  pe  amândouă.» 
Titlul:  Născătoare  de  Hristos  este  cel  mai  precis.4 
El  are  bază  în  Sfintele  Scripturi,  cari  îl  vestesc 
prin  îngeri  şi  apostoli.5  Despre  Sf.  Fecioară  n’au 
spus  nici  părinţii  dela  Niceea  mai  mult  decât  aceea, 
că  „Domnul  nostru  Isus  Hristos  sa  întrupat  dela 
Duhul  Sfânt  şi  din  Maria  Fecioara”.8  Titlul  Născă¬ 
toare  de  Hristos  ne  apără  foarte  bine  şi  de  orice 
bănuială  a  ereziei.  Prin  el  sunt  înconjuraţi  şi  com¬ 
bătuţi  Paul  de  Samosata  şi  Fotin  şi  Arie  şi  Apoli- 
narie.7  Titlul:  Născătoare  de  Hristos  ajunge  cu  pri¬ 
sosinţă  şi  pentru  cinstirea  Fecioarei  Maria.  „Ii  este 
de  ajuns  ei  pentru  o  cinste  covârşitoare,  că  a  născut 
pe  mijlocitorul  cel  unit  cu  demnitatea  Dumnezeu 
Cuvântului11.8  Faptul,  că  Sf.  Fecioară  s’a  făcut  templul 
Domnului  „întrece  tot  ceeace  este  mai  demn  de 
laudă”. 9 

Nestorie  a  mai  propus  şi  alte  nume  pentru  Fe¬ 
cioara  Maria,  dar  rar  de  tot  Aşa  b.  o.  pe  cel  de 
&to8o^og 1#  vas,  receptacul  al  lui  Dumnezeu  şi  pe  cel 
de  maică  a  lui  Emanuil.11 

Diofisitismul  christologic  exagerat  l-a  dus  pe 
Nestorie  la  afirmaţiuni  eretice  şi  cu  privire  la  taina 
sfintei  euharistii,  care  stă  cu  christologia  în  cea 
mai  strânsă  legătură,  nefiind  în  realitate  altceva 


1  Id.  pg.  301  17.  *  Id.  pg.  192,  sq.  *  Looîs.  o.  c.  pg.  312  „ — 303,. 

4  Id.  pg.  177  «  Id.  pg.  167  10—  ,,  şi  182  ,t  sq 

•  Id.  pg.  167  8  sq.  5  Id.  pg.  182,  sq.  şi  303  14  sq. 

•  Loofs,  o.  c.  247, — 8.  •  Id.  pg.  337,—,. 

“  Id.  pg.  276  6_t.  «  Id.  pg.  212  4_,. 

decât  repeţirea  tainică,  dar  reală  a  misterului  întru¬ 
pării. 

Omul  Isus  şi  Logosul  au  fost  uniţi,  dupăcum  am 
văzut,  în  persoana  cea  unică  a  unirii  „Hristos", 
printr’o  unire  care  nu  poate  fi  numită  decât  morală» 
exterioară.  Cu  această  unire  operează  Nestorie  şi 
la  euharistie.  Numai  cât  în  euharistie  ea  nu  mai 
are  loc  între  Logos  şi  trupul  omului,  ci  între  trupul 
omului  şi  pâine. 

In  sfânta  euharistie  primim  trupul  şi  sângele 
omului,  care  a  fost  unit  cu  Dumnezeu-Cuvântul. 
Primim  acest  trup  şi  sânge  nu  fiindcă  pâinea  şi 
vinul  s’ar  preface  de  fapt  în  însuşi  trupul  şi  sângele 
acestui  om,  ci  fiindcă  trupul  şi  sângele  omului  se 
află  —  printr  o  unire  asemenea  aceleia  dintre  el  şi 
Logos  —  în  pâine  şi  în  vin.  Grija  de  a  nu  amesteca 
naturile  —  în  cazul  de  faţă  natura  trupului  şi  a 
pâinii  —  l-a  împins  pe  Nestorie  până  la  negarea 
prefacerii  elementelor  euharistice  şi  la  admiterea 
prezenţei  prin  impanaţiune. 

„  Trupul  său  propriu  este  în  pâine  şi  ceice  văd 
pâinea,  văd  şi  trupul  său",1  zice  el.  La  întrebarea: 
Este  pâinea  trupul  lui  Hristos,  printr’o  schimbare  a 
esenţei?  el  răspunde  negativ.  „Când  zice  Hristos: 
„Acesta  este  trupul  meu“,  el  nu  zice,  că  pâinea  nu 
este  pâine  şi  că  trupul  său  nu  este  trup.  Pâinea 
este  trupul  său  numai  prin  credinţă,  nu  prin  natură".* 

Ciril  nu  l-a  urmărit  pe  Nestorie  în  toate  aceste 
consecinţe  eretice.  El  s’a  oprit  numai  la  afirmaţia 
fundamentală,  că  noi  ne  împărtăşim  cu  trupul  şi 
sângele  omului  unit  cu  Logosul,  pe  care  n’a  voit  să 
o  admită  nici  decum.  Trupul  unui  om  nu  poate  fi 
dătător  de  viaţă  şi  dacă  nu  este  dătător  de  viaţă 
atunci  toată  puterea  tainei  sfintei  euharistii  este 
nimicită.  Dar  despre  aceasta  mai  pe  larg  la  analiza 
anatematismelor. 

In  sfârşit  învăţătura  lui  Nestorie  despre  rolul 


1  Nau.  o.  c.  pg.  51. 

2  Id.  o.  c.  pg.  288. 

Duhului  Sfânt,  la  întrupare  şi  în  opera  răscumpărării, 
încă  face  parte  constitutivă  din  sistemul  său  christo- 
logic  plin  de  erori.  Ea  poate  fi  rezumată  astfel: 

Duhul  Sfânt  a  format  în  pântecele  Fecioarei 
Maria  natura  umană  a  lui  Isus  1 * ;  Duhul  Sfânt  a  făcut 
din  trupul  lui  Isus  templu  al  Logosului 3 ;  Duhul  Sfânt 
l-a  preamărit  prin  minuni s;  prin  Duhul  Sfânt  a 
lucrat  Hristos  cele  înfricoşate  diavolilor4;  Duhul 
Sfânt  a  dăruit  naturii  umane  înălţarea  la  cer 5 ;  Duhul 
Sfânt  coborându-se  a  desăvârşit  mărirea  Celui 
înălţat,6 *  făcând  din  apostoli  propoveduitorL’  Nestorie 
aruncându-şi  parecă  privirea  peste  toate  cele  în¬ 
şirate,  exclamă  plin  de  mirare:  „O  mărire  atât  de 
mare  a  dăruit  Duhul  Sfânt  lui  Hristos". 8 

(Urmează]  Diacon  NICOLAE  I.  POPO VICIU. 


(£Kă) 


1  Loofs,  o.  c.  pg.  227  6  şi  293 , — 4. 

*  Loofs,  o.  c.  pg.  293  „—294 t. 

*  Id,  pg.  35S  8. 

4  Id.  pg.  293ir— ,,. 

6  Id,  pg.  iS4  j. 

«  Id.  pg.  226  .a—227 ,. 

’  Id,  pg.  227 

8  Id.  pg.  294  5. 

Oficiul  protopopesc  al  Orăştiei  face  două  pro¬ 
puneri  asupra  cărora  se  cere  părerea  preoţim», 
potrivit  circularei  Nr.  9360  din  1932,  a  P.  V.  Con¬ 
siliu  arhiepiscopesc  din  Sibiu. 

Subsemnatul  am  fost  încredinţat  să  fac  referat 
în  legătură  cu  aceste  propuneri  pe  cari  mi-am 
permis  să  le  judec  cu  toată  libertatea  conştiinţii, 
formulându-mi  părerea  personală  în  expunerea  ce 
urmează : 

Iată  textual  prima  propunere: 

1.  „Să  se  lărgească  printr  o  hotărâre  a  adunării 
eparhiale  dreptul  arhiereului  în  jurul  alegerii  de 
preot,  întroducându-se  şi  la  alegerea  de  preot  or¬ 
dinea  dela  alegerea  de  protopop:  credincioşii  să  vo¬ 
teze  dintre  candidaţi  pe  acela  care  le  convine  mai 
mult,  dar  votul  lor  să  fie  numai  o  recomandaţiune, 
arhiereul  având  dreptul  a  alege  şi  întări  din  cei 
trei  care  au  întrunit  mai  multe  voturi,  pe  acela  pe 
care  îl  află  mai  vrednic". 

Să  vedem  ce  zic  canoanele  şi  care  era  practica 
bisericească  ecumenică  în  legătură  cu  această  che¬ 
stiune. 

Sistemul  de  alegere  a  preoţilor  nu  se  găseşte 
modificat  în  canoanele  Bisericii  ortodoxe  ;  din  contră 
canonistul  Zonara  explicând  canonul  II  Apostolesc 
spune,  că  alegerea  şi  sfinţirea  preotului  se  atribue 
Episcopului,  iar  Balzamon  zice,  că  „nu  avem  nici 
un  fel  de  prescripţiune  ca  diacon  sau  alt  cleric  întâi 
să  fie  supus  alegerii  şi  numai  după  aceea  să  fie 
sfinţit". 


1  Lucrare  citită  la  conferinţa  preoţească  a  despărţământului  Târnava- 
mare  în  ziua  de  17  Martie  1933. 


.1* 

Canonul  30  Apostolesc  şi  canonul  4  al  Sino¬ 
dului  I.  ecumenic  precizează, că: „alegerea  de  Episcop 
să  nu  se  facă  de  către  dregătorii  lumeşti",  iar  ca¬ 
nonul  3  dela  Sinodul  VII  ecumenic  şi  canonul  13  dela 
Laodicea  extind  această  hotărâre  şi  asupra  pres- 
biterului  şi  diaconului. 

Aceste  canoane  sau  adus  în  urma  abuzurilor 
ce  se  făceau  cu  ocazia  alegerii  episcopilor,  când 
de  pildă  un  presbiter  care  nu  putea  dobândi  pe 
cale  legală,  prin  autorităţile  Bisericii,  demnitatea  de 
episcop,  se  adresa  puterii  de  stat  pentru  ajutor, 
săvârşindu-se  astfel  abuzuri. 

Ori,  nu  era  acelaş  lucru  la  alegerea  de  preot: 
care  se  practica  în  Biserica  creştină  din  primele 
veacuri  şi  care  întotdeauna  era  de  competinţa  epis¬ 
copului,  căci  numai  acela  putea  să  fie  ales  în  dem¬ 
nitatea  de  preot  pe  care-1  afla  vrednic  Episcopul 
sau  organele  lui. 

Istoria  ne  învaţă,  că  şi  Episcopul  era  ales  în 
primele  veacuri,  de  către  mulţime.  De  pildă  sf.  Am- 
brosie  a  fost  ales  Episcop  după  ce  i  s’a  proclamat 
numele  în  mijlocul  asistenţei  împărţită  în  cete  de 
către  un  copil.  Zonara  interpretând  canonul  1  Apo¬ 
stolic  spune,  că  cetăţenii  —  când  le  era  permis  să 
aleagă  pe  episcop  —  se  adunau  la  un  loc  spre  a-şi  da 
votul  şi  spre  a  se  cunoaşte  de  partea  cui  este  ma¬ 
joritatea;  alegătorii  obişnuiau  să-şi  ridice  mânile 
şi  după  mânile  ridicate  numărau  voturile  fiecărui 
candidat. 

In  urma  abuzurilor  săvârşite  Biserica  a  ridicat 
acest  drept  de  a  se  alege  Episcopii  de  către  mulţime. 

Nu  s’au  folosit  aceleaşi  restricţiuni  şi  la  alegerea 
de  preot,  care  s’a  practicat  şi  în  Biserica  ecumenică 
şi  în  diferite  biserici  naţionale  —  primul  şi  ultimul 
cuvânt  avându-1  autoritatea  bisericească. 

Printre  bisericile  ortodoxe  naţionale,  care  au 
practicat  sistemul  alegerii,  se  numără  cea  din  Ardeal 
prin  legiferarea  democratică  a  statutului  Şagunian. 
Acest  uz  îşi  are  avantagiile  mari  prin  aceea  că  se: 

pecetlueşte  dela  început  legătura  sufletească  între 
păstor  şi  păstoriţi,  angajând  pe  aceştia  moraliceşte 
să-şi  urmeze  şi  să  asculte  pe  acela  căruia  şi-au 
încredinţat  votul. 

Acest  sistem  de  alegere  a  preoţilor  a  izvorât 
din  tendinţa  marelui  Mitropolit  Şaguna  de  a  pă¬ 
stra  o  legătură  strânsă  a  Bisericii  cu  poporul 
credincios  şi  constitue  primul  mijloc  prin  care  Bi¬ 
serica  cheamă  la  colaborare  elementul  mirenesc. 

Este  foarte  adevărat  că  astăzi  acest  sistem  de 
alegere  sa  denaturat  şi  a  ajuns  în  multe  locuri  un  „in¬ 
strument  de  corupţie  şi  învrăjbire  a  credincioşilor", 
fapt  care  a  determinat  autoritatea  bisericească  să 
reînoiască  dispoziţiile  luate  în  repeţite  rânduri  prin 
circulara  Nr.  1180/1933,  contra  candidaţilor  de  preot 
care  folosesc  mijloace  nedemne  în  ajungerea  sco¬ 
pului  lor,  precum  şi  contra  poporului  abuziv. 

Dar  tot  atât  de  adevărat  este,  că  propunerea 
venită  dela  Orăştie  este  nepractică  şi  va  avea  ca 
urmare  învrăjbirea  poporului  şi  depărtarea  lui  de 
Biserică.  La  alegerea  de  preot  nu  se  poate  intro¬ 
duce  sistemul  dela  alegerea  de  protopop,  întrucât 
alegerea  de  protopop  nu  se  săvârşeşte  direct  de 
popor,  ci  de  reprezentanţii  preoţilor  şi  elita  laicilor, 
şi  apoi  este  deosebire  între  activitatea  preotului  şi 
ceea  a  protopopului. 

Protopopul  este  mandatarul  ierarhului,  el  „este 
organul  administrativ-bisericesc  de  legătură  între 
parohie  şi  eparhie;  el  supraveghează  activitatea 
pastorală  a  preoţimii  din  protopopiat".  Protopopul 
lucrează  mai  mult  în  birou,  câtă  vreme  preotul 
este  păstorul  sufletesc  al  unei  parohii,  este  îndru¬ 
mătorul  şi  povăţuitorul  ei  de  toate  zilele,  este  zi  de 
zi,  ceas  de  ceas  în  contact  direct  cu  poporul.  Asupra 
lui  cade  sarcina  sublimă  şi  grea  de  a  întemeia  îm¬ 
părăţia  lui  Dumnezeu  în  fiecare  suflet,  trezind  în 
acelaş  timp  spiritul  de  jertfă  pentruca  —  cu  mijloace 
materiale  proprii  să  se  susţină  Biserica  şi  aşeză- 
mintele  ei.  Prin  urmare  parohia  este  celula  vie  a 
Bisericii  lui  Hristos.  Şi  pentruca  această  celulă  să 

aducă  roade  se  cere  ca  element  esenţial  legătura 
de  dragoste  între  păstor  şi  păstoriţi. 

Ori,  cum  credeţi  că  se  va  mai  păstra  această  le¬ 
gătură,  când  dintre  trei  candidaţi  de  preot  care  au 
întrunit  majoritatea  va  fi  întărit  pe  bună  dreptate 
celce  are  mai  puţine  voturi,  căci  judecata  poporului 
nu  este  identică  cu  aceea  a  fruntaşului  pe  care  ei 
l-au  ales  pentru  a  da  vot  în  numele  său,  protopopului, 
ci  ei  spun:  Oare  nu  toţi  câţi  au  venit  la  noi  sunt 
preoţi  sau  au  dreptul  să  fie  ?  Atunci  de  ce  n’a  venit 
cel  susţinut  de  majoritate?  De  aici  neînţelegeri  şi 
lupte  care  împiedecă  pe  păstor  în  activitatea  lui, 
desbinând  poporul  în  tabere,  câtă  vreme  dacă  ră¬ 
mâne  cel  susţinut  de  majoritate,  minoritatea  se 
împacă. 

Concluzia: 

Părerea  mea  este,  ca  să  rămână  actualul  sistem 
de  alegere,  aplicându-se  cât  mai  sever  dispoziţiile 
luate  în  circulara  Nr.  1180/1933,  contra  celorce  să¬ 
vârşesc  abuzul. 

O  altă  soluţie  ar  fi  aceea  practicată  în  celelalte 
eparhii  ale  Bisericii  ortodoxe  române,  a  numirii  directe 
fără  alegere.  Socotesc  însă  că  nu  este  momentul  de 
a  despoia  pe  mireni  dela  acest  drept,  când  se  cere 
mai  mult  ca  oricând  colaborarea  strânsă  a  poporului 
cu  clerul.  Şi  apoi  dacă  toate  corporaţiunile  noastre 
bisericeşti  au  la  bază  sistemul  electiv,  cum  să  fie 
lipsită  tocmai  parohia  de  dreptul  de  a  alege  preot, 
mai  ales  că  credincioşii  numai  aici  văd  în  mod 
direct  rezultatul  exercitării  dreptului  lor  de  alegători. 

2.  A  doua  propunere  venită  dela  Orăştie  este 
următoarea : 

„Să  se  lărgească  dreptul  arhiereului  şi  privitor 
la  preoţii  deja  aleşi  şi  aşezaţi  în  parohii,  împuterni- 
cindu-1  a-i  strămuta  în  altă  parohie  îndatăce  află 
că  ei  s  au  făcut  imposibili  în  parohia  lor,  sau  au 
dovedit  că  sunt  chiar  o  primejdie  pentru  Biserică, 
trimiţând-i  ca  administratori  în  parohiile  vacante". 

Dacă  prima  propunere  are  ceva  comun  cu  le¬ 
giuirea  Bisericii,  apoi  a  doua  este  în  absolută  con- 

trazicere  cu  întreaga  legislaţie  a  Bisericii  ortodoxe 
ecumenice  şi  nu  cred  că  a  fost  în  uz  în  vre-o  bi¬ 
serică  ortodoxă  naţională. 

Sistemul  transferării  este  din  domeniul  admi¬ 
nistrativ  şi  politic  şi  se  aplică  cetorce  au  funcţiuni 
administrative,  oamenilor  de  birou. 

Şi  în  funcţiuni  administrative,  unde  sa  aplicat 
şi  se  aplică  sistemul  transferării,  se  pot  vedea  re¬ 
zultatele  nefaste  ale  acestui  sistem  prin  desorgani- 
zarea  serviciilor  şi  împiedecarea  bunului  mers  aî 
administraţiei  publice,  deoarece  transferările  în  in¬ 
teres  de  serviciu,  aşa  cum  o  prevede  statutul  funcţio¬ 
narilor  publici,  nu  a  servit  şi  nu  serveşte  nici  azi 
bunului  mers  al  administraţiei,  ci  adeseori  sunt  o  răs- 
bunare  şi  persecuţie  fată  de  funcţionarii  capabili,  care 
au  singurul  defect  şi  neajuns  că  au  o  personalitate 
şi  nu  se  pretează  la  injoncţiunile  diferiţilor  politi- 
ciani,  pentru  care  motiv  deriziunile  autorităţilor  prin 
care  se  transferă  funcţionarii  în  „interes  de  ser- 
viciu‘\  în  cazul  când  au  fost  atacate  de  către  cei 
vizaţi  prin  acţiune  în  contenciosul  administrativ, 
aproape  toate  sunt  anulate,  iar  autoritatea  care  a 
dat  decizia  încriminată  este  invitată  ca  într’un  termen 
scurt  să  reintre  în  legalitate. 

Mai  este  o  altă  transferare  cunoscută  în  dreptul 
public  şi  care  are  legătură  cu  cea  propusă  de  Oră- 
ştie  —  şi  anume :  „transferarea  pe  cale  disciplinară 
Această  modalitate  însă  este  astăzi  foarte  mult  în¬ 
grădită  şi  pentru  a  se  evita  şi  aci  abuzurile  sau 
înfiinţat  aşa  numitele  comisiuni  disciplinare,  care 
judecă  pe  cei  vinovaţi.  Şi  vinovăţia  acestora  nu 
este  greu  de  stabilit,  pentrucă  activitatea  lor  constă 
în  a  lucra  pe  hârtie,  după  legi,  regulamente  şi  dis- 
poziţiuni  superioare.  Cu  totul  altfel  se  prezintă  si¬ 
tuaţia  preoţilor  a  căror  activitate  nu  constă  în  a  face 
birocraţie,  pentrucă  nu  aceasta  e  menirea  lor ;  preoţia 
nu  este  o  carieră  administrativă,  nici  de  birou,  ci  e 
o  chemare,  un  sacerdoţiu.  Preotul  lucrează  în  mij¬ 
locul  credincioşilor  ale  căror  suflete  trebue  să  le 
trezească  pentru  a  tinde  spre  sferele  nevăzute. 

Preotul  este  chemat  să  facă  legătură  între  cer  şi 
sufletul  păstoriţilor  săi;  ori,  această  legătură  nu 
se  face  după  anumite  regulamente,  ci  se  face  prin 
doctrina  evanghelică  aplicată  la  viaţa  de  toate  zi¬ 
lele,  ţinând  socoteala  de  structura  sufletească  a  po¬ 
porului,  de  obiceiuri,  de  felul  de  viaţă  care  variază 
aproape  dela  sat  la  sat. 

In  statutul  funcţionarilor  publici  mai  este  un  fel 
de  transferare,  aceea  ce  se  face  la  cerere  proprie. 
Ori  acest  fel  de  mutare  este  în  uz  în  Biserică  prin 
aceea  că  un  preot  care  are  deja  parohie  poate  să 
candideze,  după  un  anumit  termen,  la  o  altă  pa¬ 
rohie. 

Dar  însuşi  statutul  funcţionarilor  publici  preci¬ 
zează,  că  clerul  nu  întră  în  prevederile  acestor 
dispoziţiuni,  şi  aceasta  pentrucă  preoţii  servesc  o 
instituţie  de  ordin  divin  care  se  conduce  după  legi 
speciale,  având  de  bază  dreptul  divin. 

Iar  în  acest  drept  nu  se  vorbeşte  şi  nici  nu  se 
admite  transferare. 

Se  vorbeşte  în  canoanele  Bisericii  ortodoxe  ecu¬ 
menice  de  un  fel  de  transferare  a  episcopilor.  Ca¬ 
nonul  14  Apostolic  spune :  Episcopul  să  nu-şi  pără¬ 
sească  parohia  sa  fără  numai  cu  vre-o  pricină  bine¬ 
cuvântată  „care  îl  sileşte  a  face  aceasta  ca  să  poată 
aduce  mai  mult  folos  celor  de  acolo,  sub  cuvânt  de 
pietate,  dar  şi  aceasta  nu  de  sine,  ci  prin  hotărârea 
multor  episcopi  şi  cu  cea  mai  mare  rugăminte". 

Canonul  15  al  sinodului  I  ecumenic  şi  canonul 
10  dela  sinodul  IV  ecumenic  vorbeşte  de  transfe¬ 
rare  în  acelaş  sens. 

Iată  cum  interpretează  Balzamon  acest  canon: 
„Transferare  se  face,  când  un  episcop  înzestrat  cu 
înţelepciune  este  invitat  de  către  mai  mulţi  episcopi 
să-şi  lase  circumscripţia  sa  şi  să  ocupe  alta  spre  a 
întări  şi  acolo  dreapta  credinţă  ajunsă  in  primejdie. 
Aşa  s’a  făcut  cu  episcopul  Grigorie  cel  Mare  Teo¬ 
logul,  care  a  fost  chemat  din  Sasima  să  ocupe 
scaunul  Constantinopolului"  [Dr.  N.  Popovici:  Ca- 

noanele  Bisericii  ortodoxe,  volumul  I-iu,  partea  Il-a, 
pagina  68 J. 

Canonul  15  al  sinodului  I  ecumenic  spune:  „Să 
nu  se  strămute  din  cetate  în  cetate  nici  Episcopul,  nici 
presbiterul,  nici  diaconul.  Iar  dacă  cineva  după 
hotărârea  Sfântului  Sinod  ar  încerca  să  facă  ceva 
de  acest  fel,  să  se  anuleze  negreşit  ceeace  a  făcut 
şi  să  se  restitue  Bisericii  la  care  a  fost  hirotonisit 
episcopul  sau  presbiterul". 

Iată  cum  se  prezintă  în  canoane  problema  mutării. 

„Toate  dispoziţiunile  legislative  ale  bisericilor 
trebue  să  poarte  în  ele  pecetea  ce  formează  te¬ 
melia  desvoltării  organizaţiunilor  sociale:  unitate  şi 
continuitate,  sau,  tradus  cu  terminul  teologic,  tradiţia" 
[Valoarea  actuală  a  canoanelor,  de  Pr.  Dron,  pag. 
65].  Ori,  tradiţia  Bisericii  ortodoxe  nu  cunoaşte  ter¬ 
menul  de  transferare  sau  strămutare,  aşa  cum  se 
pune  de  Orăştie.  Ne-ar  fi  plăcut  să  cunoaştem, 
textual  expunerea  de  motive  a  fraţilor  de  acolo 
pentru  a  vedea  ce  i-a  determinat  să  ceară  acest 
lucru. 

Şi  acum  să  vedem  de  ce  nu  poate  intra  între 
măsurile  disciplinare  ale  Bisericii  transferarea,  ca 
nu  cumva  să  se  creadă  că  ne  temem  de  pedeapsă. 
Doamne  fereşte,  noi  avem  alte  pedepse  canonice 
foarte  severe,  cari  se  îndreaptă  contra  preotului  care 
nu-şi  cunoaşte  chemarea.  Transferarea,  aşa  cum 
se  cere  de  Orăştie,  are  darul  de  a  pedepsi  tocmai 
pe  preotul  care  îşi  cunoaşte  chemarea  şi  care  se 
strădueşte  însufleţit  şi  entuziasmat  să  întemeieze 
aci  împărăţia  ce  nu  este  din  lumea  aceasta  şi  pe 
care  oamenii  vremii  nu  o  primesc,  fiindcă  nu  e 
născută  din  pământ,  nici  din  carne,  ci  din  duh  [Ev. 
Ioan].  Celce  a  adus  acest  Duh  a  fost  imposibil 
pentru  lume  şi  n’a  avut  loc  în  ea;  şi  care  mă  rog 
îţi  este  pretenţia,  în  baza  căreia  ai  fi  posibil  pentru 
lume  tu,  care  propovedueşti  împărăţia  Duhului,  de¬ 
vreme  ce  scris  este,  că  nu  poate  fi  mai  mare  sluga 
decât  domnul  său. 

Aproape  orice  acţiune  de  refacere  morală  ce  o 
porneşte  Biserica,  este  întâmpinată  cu  ostilitate,  iar 
celce  o  susţine  devine  imposibil  în  faţa  poporului.. 

Eu  am  devenit  imposibil  în  faţa  poporului  când 
am  înfiinţat  societatea  „Sf.  Gheorghe"  şi  am  inter¬ 
venit  pentru  a  opri  tinerimea  să  joace  în  posturi; 
prin  toate  colţurile  de  stradă  mi  se  aduceau  învi¬ 
nuiri  grave.  Am  devenit  imposibil  când  am  cetit 
pastorala  I.  P.  Sfinţiei  Sale  de  anul  Nou,  in  legă¬ 
tură  cu  „Oastea  Domnului11  şi  pentrucă  am  ţinut 
întruniri  în  şcoală,  unde  interpretam  Scriptura  şi  mă 
străduiam  să  trezesc  în  ascultători  o  conştiinţă  cre¬ 
ştină;  am  fost  huiduit  din  şcoală  de  primarul  co¬ 
munei  ca  un  făcător  de  rele  şi  în  multe  părţi  mi 
se  hotăra  soartea,  dar  de  câte  ori  n’am  devenit 
imposibil  şi  totuşi  sunt  posibil,  pentrucă  poporul  e 
concrescut  cu  inamovibilitatea  preotului. 

Daţi  poporului  această  armă,  a  transferării 
preoţilor,  şi  vă  garantez  că  nu  vor  mai  fi  treceri 
din  răsbunare  [căci  numai  de  acelea  sunt]  dela  or¬ 
todocşi  la  uniţi,  ci  veţi  vedea  în  toate  părţile  numai 
preoţi  imposibili. 

Ori  de  câte  ori  va  fi  un  teolog  din  sat,  sau  ori 
de  câte  ori  un  teolog  curtează  o  fată  a  unui  frun¬ 
taş  pentru  a-şi  vedea  fata  preoteasă  sau  feciorul 
preot  în  sat,  i  se  crează  preotului  o  situaţie  impo¬ 
sibilă  şi  ori  ce  acţiune  a  lui  va  fi  întâmpinată  cu 
ostilitate.  Mi  se  va  obiecta  că  acestea  nu-s  argu¬ 
mente  serioase  şi  că  transferarea  va  fi  premearsă 
de  anchetă  severă  şi  că  se  va  aplica  numai  celor 
aflaţi  vinovaţi.  Apoi  ancheta  nu  se  poate  face  decât 
în  înfăţişare  cu  poporul,  căci  nu-i  anchetată  de  birou. 
Şi  ce  credeţi,  că  interesaţii  nu  sunt  în  stare  să-ţi 
găsească  vină  ţie,  unui  preot  păcătos,  când  i-au  aflat 
vină  lui  Dumnezeu.  Şi  mai  cu  seamă  azi,  când  pe  la 
tribunale  găseşti  martori  de  meserie,  care  jură 
pentru  doi  poli. 

Se  va  obiecta  că  această  pedeapsă  se  va 
aplica  celor  viţioşi,  celorce  nu  respectă  tainele  Bi- 

sericii,  fac  beţii  etc.  Apoi  credeţi  că  prin  trans¬ 
ferare  l-aţi  adus  la  ordine?  Nu  vă  ajunge  că  a  ne¬ 
norocit  o  parohie  —  vreţi  să  o  ducă  de  râpă  şi 
pe  a  doua  ? 

Şi  apoi  să  ne  mai  punem  o  altă  întrebare: 
Cum  îl  vor  primi  noii  parohieni  pe  preotul  aflat  ne¬ 
demn  într’o  parohie  şi  mutat  ca  pedeapsă  la  ei?  Şi 
mă  întreb,  care  dintre  cei  doi  e  mai  pedepsit,  preotul 
sau  noua  parohie? 

Mă  opresc  aci,  lăsând  pe  fiecere  să  tragă  con¬ 
cluziile  ;  eu  voi  mai  aminti  doar,  că  pe  lângă  situaţia 
de  drept,  care  dupăcum  am  văzut  nu  admite  mutarea, 
mai  există  situaţia  de  fapt  şi  anume  laturea  materială 
a  chestiunei. 

Aici  să  fim  reali  şi  să  ne  referim  numai  la  cele 
strict  necesare  pentru  existenţa  fizică  a  preotului  şi 
a  familiei  sale.  Leafa  de  servitor,  care  se  dă  azi 
între  1700  şi  2700  nu  ajunge  în  acest  scop,  aşa  că 
fiecare  preot  este  silit  să  aibă  o  gospodărie,  de  pe 
urma  căreia  să  poată  trăi. 

Transferarea  înseamnă  nimicirea  acestei  gos¬ 
podării  şi  aruncarea  preotului  şi  a  familiei  sale  în 
braţele  celei  mai  negre  mizerii,  luându-i  tot  zelul  şi 
toată  însufleţirea  de  păstor  sufletesc. 

Mai  sunt  şi  alte  argumente,  cari  nu  admit  mu¬ 
tarea  preotului.  Eu  însă  încheia  cu  următoarele: 

Dacă  vre-un  preot  devine  imposibil  într’o  pa¬ 
rohie  prin  inactivitatea  sau  atitudinea  lui  morală 
sau  pastorală,  apoi  contra  aceluia  să  se  aplice  pe¬ 
depsele  canonice  după  gravitatea  faptei,  şi  anume: 

1.  Admonestarea. 

2.  Dojana. 

3.  Strămutarea,  care  nu  înseamnă  transferare  ci 
degradare,  de  pildă  din  funcţia  de  Episcop  la  cea 
de  presbiter,  din  cea  de  presbiter  la  cea  de  diacon. 
{Vezi  Canonul  29  dela  Sinodul  IV  Ecumenic]. 

4.  Suspendarea  pentru  un  anumit  timp. 

5.  Interzicerea  pe  un  anumit  timp  de  a  săvârşi 
servicii  divine. 

6.  Interzicerea  de  a  ocupa  anumite  funcţiuni 
preoţeşti. 

7.  Destituirea  pentru  totdeauna  din  serviciu. 

8.  Oprirea  pentru  totdeauna  dela  funcţiunile 
preoţeşti,  dar  cu  păstrarea  dreptului  de  a  purta 
numele  de  cleric  şi  de  a  avea  demnitatea  clericală. 

9.  Caterisirea. 

10.  Caterisirea  şi  afurisirea. 

Dacă  acestea  nu  ajung  pentru  a  disciplina  pe 
ceice  nu-şi  fac  datoria  şi  nu-şi  înţeleg  chemarea, 
apoi  transferarea  cu  atât  mai  puţin  va  îndrepta  si¬ 
tuaţia.  Preot  TERENTE  RADu. 


(90) 

LĂMURIRI  NOUĂ  PRIVITOARE 
LA  REVOLUŢIA  LUI  HORIA. 

I.  Preludiul  revoluţiei .  —  Doi  factori  puternici 
au  contribuit  la  deslănţuirea  revoluţiei  din  1784. 
Unul  e  de  ordin  material,  iar  celalalt  de  ordin  su¬ 
fletesc  religios. 

Cel  dintâi  era  rezultatul  vieţii  iobăgeşti  insu¬ 
portabile  ce  se  crease  Românilor  de  sub  stăpâ¬ 
nirea  ungurească.  Nici  odată  neamul  nostru  de  sub 
această  dominaţie  străină  na  fost  exploatat  mai 
cumplit  ca  în  veacul  al  XVIII-lea.  Robota,  dijmele 
şi  daniile  cerute  de  nobili  storceau  tot  avutul  şi 
toată  puterea  fizică  ale  nefericiţilor  ţărani  români, 
cărora  abia  li  se  lăsau  pe  an  câteva  zile,  şi  acelea 
foarte  întârziate,  pentru  agonisita  şi  susţinerea 
casei  şi  familiei  lor.  Nedreptăţile  şi  asupririle  îşi 
ajunseseră  culmea,  răbdarea  românească,  aşa  de 
proverbială,  se  apropia  de  marginile,  dincolo  de 
care  răsbunarea  singură  mai  putea  satisface  sufe¬ 
rinţa  îndurată  de  veacuri. 

Situaţia  aceasta  jalnică  a  Românilor  ardeleni 
ne-o  descrie  în  colori  aşa  de  negre  un  geolog 
neamţ  din  Austria,  Hacquet,  care  a  străbătut  Tran¬ 
silvania,  între  1763 — 4,  şi  a  văzut  personal  cele  ce 
ne  spune : 1 

„Neamul  acesta  neglijat  şi  asuprit  are  parte  de 
pământurile  cele  mai  rele  din  întreaga  ţară.  Nu-i 
destul  că  Românii,  numai  cerul  ştie  cu  ce  drept,  sunt 
surghinuiţi  de  către  celelalte  neamuri  din  Principat 
pe  pământurile  cele  mai  pustii  şi  mai  părăsite,  — 
dară  chiar  şi  acestea  li  se  răpesc  îndată  ce  sunt 
lăzuite  şi  desfundate  de  Români  cu  sudoarea  feţei 

1  Reisen  durch  die  nordischen  Alpen,  Niirnberg.  1790,  pg.  111 — 2, 
173,  89. 

lor  pentru  cultura  porumbului.  Fiecare  Sas  sau  Ungur 
poate  lua  în  stăpânire  aceste  locuri,  chiar  dacă  Ro¬ 
mânul  le-a  stăpânit  sute  de  ani,  gonindu-1  pe  acesta 
în  munţi  cu  toată  familia  sa,  unde  nu  se  găseşte 
nimic  decât  stânci,  sau  chiar  silindu-1  să  iasă  din 
ţară.  Dacă  un  sat  românesc  e  aşezat  în  vecinătatea 
unui  sat  săsesc  sau  unguresc,  Românul  nare  voie 
să  se  apropie  de  satele  acestor  două  naţiuni  privi¬ 
legiate  mai  aproape  decât  Ţiganii,  ci  el  trebuie  să 
se  oprească,  ca  o  lepădătură,  cam  la  V2  unei  bătăi 
de  puşcă  la  gardul  de  măcieşi,  care  încunjoară  sa¬ 
tele  săseşti  şi  ungureşti.  Cu  Românul  nu  se  leagă 
nici  o  prietinie  şi  el  este  sortit  numai  pentru  munca 
cea  mai  grea  şi  mai  umilitoare.  El  n’aude  nici  un 
cuvânt  bun  din  gura  cuiva  şi  nare  niciodată  zile  de 
sărbătoare.  Numai  atunci  îşi  aduc  aminte  de  el,  când 
Ungurul  sau  Sasul  nu  mai  poate  purta  sarcina,  sau 
când  s’au  săturat  cu  totul  de  ea.  Numai  în  cazul 
acesta  Românul  e  binevenit  şi  pus  să  isprăvească 
pentru  aceştia  partea  cea  mai  grea  a  muncii.  Nici 
când  nu  voiu  uita  cuvintele  pe  care  un  bătrân  din 
neamul  acesta  din  Şinca-veche  [jud.  Făgăraş)  le  ro¬ 
stea  pe  patul  de  moarte,  zicând:  «Mor  bucuros, 
fiindcă  nu  las  nici  muiere ,  nici  copii  în  robie». 

„ . .  .Că  Românul  e  în  toate  privinţele  om,  aceasta 
am  încercat-o  mai  mult  decât  odată,  când  locuiam 
între  ei.  Cum  i  s’ar  face  inima  de  bună,  de  l-ar 
trata  ca  pe  un  frate!...  Oricât  de  aspră  ar  fi  naţia, 
am  văzut  la  mulţi  din  ei,  timp  de  2  ani,  cât  am  fost 
între  dânşii,  trăsături  care  ar  fi  strălucit  şi  la  cel 
mai  civilizat  om.  Cât  na  stricat  ura  şi  nepăsarea 
faţă  de  această  naţie  a  Monarhiei,  odată  aşa  de 
strălucită  şi  de  mare.  Oricum  să  fie,  naţia  româ¬ 
nească  are,  şi  în  ce  priveşte  mulţimea,  ca  şi  dreapta 
stăpânire  a  ţării,  meritele  ei  proprii". 

Viaţa  deplorabilă  a  iobagilor  români  izbea  în 
ochi  pe  orice  străin  venit  din  Apus  în  părţile  noastre. 
Iată  un  alt  neamţ  ce  scrie,  pe  la  1770 :: 


1  Iorga,  Mărunţişuri  istorice  culese  în  Ungaria,  Budapesta,  1904,  p.  39. 

„In  general  şerbul  sau  iobagul  ardelean  e  cel 
mai  nenorocit  ţăran  care  se  poate  afla  undeva,  un 
adevărat  rob  al  domnului  său".  Uneori  i  se  im¬ 
pune  a  duce  dijma  cale  de  6,  8  şi  chiar  mai  multe 
zile,  până  la  oraşul  unde  şade  stăpânul.  Pentru  ni¬ 
mica  toată  el  e  aruncat  în  temniţă,  „care  e  o  gaură 
mizerabilă,  întunecoasă,  supt  pământ,  unde  trebuie 
să  zacă  omul  ca  vita...  Inpovărarea  şi  apăsarea 
acestor  şerbi  din  partea  domnilor  sunt  nesfârşite  şi 
excesele  ce  se  săvârşesc  împotriva  lor,  de  necrezut". 
De  aici  vine  şi  „deasa  emigrare  în  Moldova  şi  Ţara- 
Românească". 

Veacul  al  XVIII-lea  însemnează  exodul  cel  mare 
al  iobagilor  ardeleni  în  Principate  române.  Sute  şi  mii 
din  toate  părţile  trec  Carpaţii  ne  mai  putând  suporta 
persecuţiile  aşa  de  multe  şi  aşa  de  felurite.  Traiul 
lor  în  Ţările  române  e  neasemănat  mai  liber,  mai 
bun  şi  mai  mulţumit  ca  sub  odioasă  oblăduire  un¬ 
gurească  şi  săsească.1 

Al  doilea  factor,  care  a  făcut  pe  Români  mai 
simţitori  şi  mai  aplecaţi  spre  revoltă,  a  fost  de  ordin 
moral-sufletesc.  Bieţii  oameni  se  deprinseseră  de 
veacuri  cu  multele  greutăţi  iobăgeşti,  refugiindu-se, 
pentru  mângâierea  nedreptăţilor  zilnice,  în  templul 
credinţei  lor  strămoşeşti,  care  le  rămăsese  ca  ultim 
razim  al  vieţii  lor  trudite.  De  Biserica  cu  credinţa 
lor  ortodoxă  mai  bine  de  o  mie  de  ani  cine  a  îndrăznit 
să  se  atingă,  repede  sa  lovit  de  granitul  de  rezi¬ 
stenţă  nebiruită  a  sufletului  călit  şi  prelucrat  de 
veacuri  de  legea  românească  bună,  dreaptă,  miloasă 
şi  statornică. 

La  finea  veacului  al  XVII  Austria  catolică  ajun¬ 
gând  stăpâna  Transilvaniei  a  început  cu  cele  mai 
machiavelice  mijloace  marea  ofensivă  de  convertire 
a  Românilor  de  aici  la  legea  Romei.  Vlădica  Ata- 

1  Vezi  despre  miile  de  iobagi  cari  trec  Carpaţii:  Nistor,  Emigrările 
de  peste  munţi  în  An.  Ac.  Rom.,  secţ.  ist.,  XXXVII  [1913]:  Cronicarul  Hai¬ 
ni  âgyi  în  Monumenta  Hungariae  Historica,  Scriptores  XXXVIII,  pp.  127, 
257  (în  1764 — 66  vre-o  1700  Români  din  jud.  Turda,  Cluj,  Dobâca,  Făgăraş 
emigrează  în  Ţerile  române],  şi  Mefeş,  Viaţa  economică  a  Românilor  din 
ţara  Oltului  (ce  va  apare  în  curând]  şi  Iorga  o.  c.  p.  35. 

nasie  cu  câteva  zeci  sau  sute  de  preoţi,  —  cari  toată 
viaţa  lor  umblaseră  mai  mult  după  cele  pământeşti 
roase  de  viermi  şi  rugină,  decât  după  cele  cereşti* 
—  au  crezut  că  mai  bine  să  asculte  voia  împăra¬ 
tului,  decât  cea  a  lui  Dumnezeu  şi  a  mulţimei  cre¬ 
dincioşilor  români  dela  care  le  venea  pâinea  cea 
de  toate  zilele.  Se  deslănţuiră  cele  mai  crunte  lupte 
religioase  între  Români,  alimentate  zilnic  de  puterea 
politică  a  împăratului  şi  oamenilor  săi.  O  adâncă 
îngrijorare  cuprinse  pe  poporul  român  care  îşi  vedea 
ameninţată  credinţa  —  legea  lui  străbună.  Un  uriaş 
protest  să  ridică  din  toate  părţile  pentru  apărarea  su¬ 
fletului  românesc.  Această  luptă  provocată,  gata  fiind 
Românii  să  aducă  orice  sacrificiu,  s’ar  putea  cuprinde 
în  aceste  cuvinte  pline  de  cuminţenie,  —  având  un  sens 
general,  fiindcă  erau  ecoul  tuturor  sufletelor  româneşti 
jignite,  —  pe  care  un  ţeran  dârz  din  jud.  Hunedoara 
le  grăia  în  faţa  autorităţii  statului  duşman:  „Acest 
cojoc,  pe  care-1  am  pe  mine,  e  acum  al  meu.  Dar 
dacă  ar  vrea  să  mi-1  ia  crăiasa,  i-1  dau.  Cu  aceste 
slabe  mâni  şi  picioare  şi  cu  trupul  meu  am  lucrat,  zi 
şi  noapte,  ca  să  plătesc  porţia.  Ele  sunt  ale  crăiesei 
şi  de  ar  vrea  să  mi  le  ia,  n’am  ce  face.  Dar  nu  am 
decât  un  suflet  pe  care  eu  îl  păstrez  pentru  Dum¬ 
nezeu  din  cer  şi  nici  o  putere  omenească  nu-1  poate 
îndoi".1 

Persecuţiile  se  ţineau  lanţ,  loveau  pe  cei  mai  buni 
fii  ai  Bisericii  ortodoxe :  bătăi,  chinuri  erau  la  ordinea 
zilei;  ţeranii,  preoţii,  zăceau  ani,  ba  zeci  de  ani  în 
temniţele  ucigătoare  pentru  singurul  păcat  de  a-şi 
fi  iubit  cu  ardoare  legea  şi  neamul.  Cele  două  miş¬ 
cări  revoluţionare  conduse  de  călugării  Visarion 
Sarai  [1744]  şi  Sofronie  din  Cioara  [1760]  pentru  apă¬ 
rarea  legii  ortodoxe,  puseră  pe  gânduri  pe  stăpânii 
politici  ai  ţerii  şi  pe  vlădica  unit  Petru  Aron  din 
Blaj,  —  fugit  pe  câteva  luni  la  Sibiu,  —  că  au  mers 
prea  departe  cu  asupririle  iobagilor  ortodocşi.2 

1  Foaia  diecezană.  Caransebeş,  1894,  Nr.  97. 

’  Pe  larg  vezi :  Dragomir,  Istoria  dcsrobirii  religioase  a  Românilor 
din  Ardeal,  Sibiu,  1929,  voi.  I-  II. 

Din  lungul  şir  de  mucenici  căzuţi  pentru  lege, 
notez  acest  fapt  caracteristic  din  memoriile  unui 
ungur  contemporan  Gh.  Rettegi:1 

„In  ţinutul  Bistriţei  dintre  bieţii  Români  buimăciţi 
au  prins  pe  mulţi,  pe  unii  i-au  bătut  cu  vergeaua,  pe 
alţii  cu  bâta,  pe  unul  l-au  tras  în  ţeapă,  pe  altul  l-au 
spânzurai  la  al  patr  ulea  i-au  tăiat  capul,  pe  al  cincilea 
l-au  tras  pe  roată.  Se  zice  că  acesta  din  urmă  era 
de  114  ani  şi  nu-i  acuzat  de  altceva,  decât  că  în 
vara  trecută  [Maiu  1763],  când  generalul  Buccow  cu 
episcopul  unit  Petru  Aron  de  Bistra,  a  venit  între 
ei,  sa  produs  o  mare  tulburare,  şi  atât  generalul 
cât  şi  vlădica  au  fost  siliţi  să  plece  de  acolo  fugind ; 
se  zice  că  acest  bătrân  sa  dus  la  vlădica  şi  i-a  spus : 
„Fătul  meu,  de  unde  eşti?  Acesta  i-a  răspuns:  Dela 
Blaj.  —  Dacă  eşti  dela  Blaj  şi  împărăteasa  ţi-a  dat 
domeniu,  du-te  acolo  şi  stai  liniştit,  nu  ne  tulbura  pe 
noi  în  credinţa  noastră".  —  După  acestea  l-a  luat  de 
mână  pe  vlădica  şi  l-a  condus  o  bucată  de  loc,  ca 
mulţimea  tulburată  să  nu  năvălească  asupra  lui". 

Moşneagul,  care  la  vârsta  de  114  ani,  suferea 
moarte  de  martir  pe  roată  pentru  nezguduita  sa 
credinţă  a  fost  Tănase  Todoran  din  satul  Bichigiu 
JlângăNăsăud],  iar  spânzuraţi :  fiul  său  Pintea,  Toader 
Cătana,  etc.2  Cei  cari  au  putut  scăpa  de  această 
barbară  execuţie  au  trecut  în  Moldova.  Tot  Rettegi 
ne-a  transmis  o  scenă  petrecută  la  trecerea  peste 
munte :  „Soldaţii  împuşcând  de  moarte  pe  un  Român, 
fata  sa  care  era  cu  el  şi  înainte  de  a  o  prinde  sol¬ 
daţii,  cu  o  săcure  în  mână  culcă  la  pământ  câţiva 
soldaţi;  lovindu-se  săcurea  de  un  arbore  i  s’a  rupt 
coada,  căci  altfel  cu  greu  ar  fi  învins-o;  un  soldat 
îi  creapă  cu  sabia  capul  în  două,  luând  dela  tatăl 
ei  300  galbeni".* 

Stoarcerile  iobăgeşti  excesive,  apoi  lovirile  bru¬ 
tale  de  fiecare  clipă  în  ce  aveau  mai  intim  şi  scump 

1  Revista  Hazânk,  II.  Budapesta,  1884.  pp.  379 — 80. 

1  Bun  ea.  Episcopii  Petru  Paul  Aron  şi  Dionisie  Novacovici,  Blaj, 
1902,  pp.  237—40. 

!  Revista  Hazânk,  II,  pp.  379 — 80. 


3 


217 


REVISTA  TEOLOGICA 


în  sufletul  lor  Românii :  în  credinţa  lor  religioasă  1 
şi  înrolarea  Românilor  din  Banat,  judeţele  Hune¬ 
doara,  Alba,  Sibiu,  Făgăraş  şi  Bistriţa-Năsăud  în  re¬ 
gimentele  grăniţereşti,  —  toate  aceste  împreună  mă¬ 
reau  capitalul  moral  al  naţiunii,  dându-i  o  nouă  con¬ 
ştiinţă  despre  puterea  şi  dreptatea  sa  pe  acest  pă¬ 
mânt  al  Transilvaniei,  unde  e  cel  mai  vechiu  şi  mai 
muncitor  neam,  din  munca  căruia  au  trăit  toate  ce¬ 
lelalte  popoare  stăpânitoare  duşmane  şi  intolerante* 
Luptând  toţi  împreună  solidar  pot  să  bage  în  groază 
pe  domnii  lor  trufaşi  şi  să  ducă  la  biruinţă  dreptele 
lor  revendicări  naţionale  şi  confesionale. 

In  privinţa  aceasta  să  şi  produc  manifestări 
publice  din  amândouă  părţile.  Unii  din  cei  vinovaţi  îşi 
exprimă  teama  de  răsbunare,  iar  ceilalţi,  asupriţii, 
îndrăzneau  acum  tot  mai  mult,  şi  ca  singuratici,  să 
arunce  în  faţă  nobililor  fărădelegile  săvârşite,  a  căror 
răsplată  nu  va  putea  întârzia. 

Astfel  un  nobil  ungur,  Halmâgyi,  scrie  la  1765, 
dupăce  se  înfiinţaseră  regimentele  grăniţereşti  cu 
Românii:  „Dea  Dumnezeu  să  aibă  bun  sfârşit,  dar 
la  aceşti  soldaţi  nu  le  putem  crede,  nestatornic 
fiind  Românul  şi  trebuie  să  ne  temem  nu  cumva 
să-şi  întoarcă  cu  timpul  arma  contra  noastră".2 

Un  alt  ungur  amintit  mai  sus  Gh.  Rettegi  însemnă, 
la  1761,  această  îndrăzneală  dreaptă  a  Românilor: 
„Din  oarecari  informaţii  află  că  Românii  din  judeţul 
Hunedoara  i-au  scris  prefectului  Ladislau  Balogh 
aşa:  „Nu  putem  să  ne  mirăm  îndeajuns,  care  e  cauza 
că  voi  Ungurii  ne  oprimaţi  atâta  pe  noi  şi  aţi  pus 
pe  noi  şi  jugul  iobăgiei,  pe  când  noi  suntem  şi  am 
fost  totdeauna  cu  mult  mai  mulţi  ca  voi  Ungurii  şi 

1  Vezi  despre  rolul  nefast  al  preoţilor  uniţi  în  persecuţia  Românilor 
şi  aceste  însemnări  ale  contemporanului  St.  Halmagyi  din  16  Iunie  1763: 
„Preoţii  uniţi  umblă  cu  soldaţii,  bat  pe  Românii,  cari  nu  sunt  uniţi;  ei  fug 
la  munte,  doar  de  lege  nu  vor  să  se  lase  [6  sate  de  lângă  Bistriţa],  In- 
trebându-i  cei  Unirea?  Ei  zic  că  nu  ştiu.  Ce  credeţi?  Ca  cei  din  „ţară"  — 
răspund  ei“.  cf.  Monumenta  Hungarica  Historiae,  Scriptores,  voi.  XXXVIII, 
Budapesta,  1906,  p.  78. 

s  Monumenta  Hungariae  Historica  Scriptores,  XXXVIII  [1906],  p.  220. 

ceiace-i  mai  important,  suntem  mai  vechi  ca  voi  în 
ţara  aceasta,  pentrucă  suntem  urmaşii  vechilor  daci".' 

Reproducând  aceste  cuvinte  suprinzătoare  Ret- 
tegi  observă  foarte  îngrijorat:  „Aceasta-i  minciună, 
naţiunea  românească  e  colonie  romană,  altfel  au 
fost  Dacii  şi  gândesc  că  n’au  fost  un  neam  ticălos, 
fără  Dumnezeu,  ca  această  românime.  De  această 
românime,  mărturisesc  drept,  mă  tem,  pentrucă  dacă 
cineva  Ie  bagă  mai  bine  aceasta  în  cap,  pe  noi 
foarte  repede  ne  pot  stârpi,  fiindcă  în  Ardeal  pe 
uşor  sunt  de  10-ori  atâţia  Români  câţi  Unguri".2 

Atmosfera  vieţii  publice  din  Ardeal,  după  1760, 
e  excesiv  de  încărcată ;  bieţii  iobagi  nu-şi  mai  puteau 
stăpâni  răbdarea  prea  mult  pusă  la  încercare.  Un 
fior  de  groază  străbătea  nobilimea  păcătoasă  şi  fără 
inimă.  Teama  de  pedeapsa  apropiată  se  observă 
la  toţi  cei  vinovaţi  şi  în  toate  părţile.  Razele  de  foc 
ale  revoluţiei  se  zăresc,  descărcarea  ei  se  anunţă 
fioroasă.  Nobilii  unguri  căutau  s’o  împiedece  cu 
toate  mijloacele,  dar  furtunei  deslănţuite  e  greu  să-i 
pui  stavilă.  Bănuiala  se  furişează  pretutindenea  şi 
vai  de  cel  asupra  căruia  a  căzut  Cei  cari  sunt  luaţi 
la  ochi  mai  întâiu  sunt  martirii  de  veacuri  ai  po¬ 
porului  român  ardelean,  adecă  preoţii  români  orto¬ 
docşi. 

Ameninţările  iobagilor,  contra  nobililor  cu  inima 
împietrită,  luau  diferite  forme,  şi  cu  cât  erau  mai  ne- 
obiciniute  sau  chiar  mistice,  cu  atât  frica  stăpânea 
mai  puternic  pe  cei  vizaţi.  Ţăranii  şi  preoţii  începeau 
să  înspăimânte  pe  asupritorii  lor  prin  scrisori  ano¬ 
nime  sau  cu  nume  fictive,  pe  care  le  puneau  în 
poarta  celui  vizat  sau  în  piaţa  publică  a  târgurilor 
mai  mici.  O  justificată  şi  vizibilă  frică  cuprinde  fami¬ 
liile  celor  cari  dimineaţa  descopereau  în  poarta  lor 
astfel  de  „ţedule",  căci  erau  convinşi,  dintr’o  înde¬ 
lungată  experienţă  şi  tradiţie,  că  în  curând  îi  va 

1  Revista  Hazânk,  II,  Budapesta,  1884,  p.  383. 

1  Vezi  acest  memoriu  în  altă  formă  după  P.  Bod  publicat  în  Dra- 
gomir,  Istoria  desrobirei  religioase  a  Românilor  din  Ardeal,  II,  Sibiu,  1930, 
pp.  157  -  58. 

paşte  o  mare  nenorocire.  Şi  Românul  era  silit  de 
împrejurări  să  se  răsbune  uneori  prea  crunt  pe  stă¬ 
pânul  său  orb  şi  surd,  care  nu  voia  să  vadă  şi  să 
audă  vaietele  şi  plânsetele  îndreptăţite  ale  supusului 
său  harnic  şi  răbdător. 

Dau  aici  una  din  aceste  scrisori  găsite  în  Ighiu 
[jud.  Alba]  în  21  Noemvrie  1762 : 1 

„Sănătate  D-tale  jupâne  Dantzkai  (nobil  ungur] 
dela  mine  Izmail,  feciorul  lui  Silvestru  Comanesc 
din  Ţara  Românească.  Dară  să  ştiţi  cu  toţi  pintru 
ce-am  venit  io  în  ţara  voastră,  pintrucă  şi  io  am 
fost  om  păcătos  şi  fără  de  lege,  atâta  cât  şi  soarele 
se  întuneca  naintea  mea,  şi  m’am  dus  într’o  mănăstire 
şi  acolo  auzind  cuvintele  lui  Dumnezeu  mi-o  venit 
în  gând  să  mă  spovedesc  după  leagea  me  şi  pentru 
păcatele  mele  cele  multe,  mi-a  dat  acel  Ipiscop  bla- 
goslovenie  şi  putere  şi  optzeci  de  ficiori  ca  să  vă 
pocăiesc  pre  voi,  precum  m’am  pocăit  şi  io,  dară 
io  am  venit  pe  vremea  secerii  şi  am  tot  mărturisit 
cuvintele  aceste:  Pocăiţi- vă,  nu  prădarăţi,  nu  robireţi, 
nu  bateţi,  nu  mânareţi  oamenii  mai  mult  de  patru 
zile  şi  mulţi  m’o  ascultat  şi  s’o  pocăit  după  cuvântul 
mieu;  şi  cei  ce  m’o  ascultat  peste  puţină  vreme  se 
vor  veseli,  iar  ceialalţi  or  plânge.  Şi  iară  nu  numai 
voi  Ungurii,  ci  toţi  ceice  lucrează  fără  de  lege,  furi 
şi  curvari  şi  toţi  făcătorii  de  rele. 

Dară  acum  ţie  zic,  ascultă-mă  şi  te  pocăieşte, 
că  acum  numai  îţi  spui  şi  îţi  arăt  puţinei  lucru,  dară 
mai  apoi  şi  pământul  va  plânge  de  mila  ta,  că  nice 
vasele  nu  vor  rămânea  în  pace.  Şi  tu  să  mărturiseşti 
cuvintele  aceste  în  toată  ţara.  Dară  de  nu  vei  asculta, 
alta  vei  vede,  care  să  nu  se  lipească  de  trupul  tău, 
că  pre  toţi  vă  voi  fărâma  pe  rând,  pe  unul  acum, 
pe  altul  apoi,  când  nu  veţi  aduce  aminte,  acar  că 
sânt  numai  singur,  că  când  voi  porunci,  mii  şi  sute 
vor  veni  şi  puterea  a  lui  Dumnezeu  îi  mare. 

Şi  uniţii  să  se  veselească  împreună  cu  neuniţii,, 
rugând  pre  milostivul  Dumnezeu  şi  nime  să  nu  hu— 

1  Arhivele  Statului  din  Cluj. 

lească  unul  pe  altu,  precum  nice  păcatele  nu  pot  să 
se  ierte,  că  acuş  se  vor  alege  de  vileag,  că  ştiţi  voi 
ceia  ce  se  înalţă  se  vor  smeri  şi  ceia  ce  se  smeresc 
s’or  înălţa;  alţii  nimeni,  numai  ceia  ce  nu  mă  vor 
asculta,  aceia  m’or  cunoaşte  pre  mine. 

Dară  nu  vedeţi  bată-vă  sfânta  cruce,  că  toate 
limbile  pre  urma  creştinilor  vă  hrăniţi  şi  încă  vă 
sfătuiţi  să-i  daţi  şi  în  cătănie.  Dară  unii  ca  aceia 
mai  bine  să  nu  fi  născut  pe  lume,  că  întâi  voi  aprinde 
fibiraie,  şi  pre  solgăbiraie  apoi  pre  biraiele  satului. 
Şi  să  şti  Dumneata  că  acum  te-aş  fi  ucis,  de  nai  fi 
ajuns  tu  ziua  Duminecii,  dară  mi-o  fost  că  mi-i  fi  auzit 
cuvintele  mele.  Dară  iacă  vă  spui,  încetaţi  de  a 
pedepsi  credincioşii,  nici  o  vorbă  re  să  nu  fie  asupra 
lor.  Nu  numai  ţie  zis,  ci  la  toţi  Domnii  şi  să  te 
sărut  io  pe  tine....,  de  nu  vă  voi  pica  tot  cu  răşină 
când  nu  veţi  aduce  aminte,  de  nu  veţi  asculta". 

Scrisori  de  felul  acesteia  circulau  în  toate  părţile 
şi  se  urmăreau  cu  străjnicie  autorii  lor  presupuşi, 
cari  îndemnau  la  răscoală  şi  răsbunare  contra  nobi¬ 
lilor,  dar  şi  la  solidarizarea  iobagilor.  Pentru  o  astfel 
de  scrisoare  adresată  preoţilor  şi  sătenilor  din  Şard 
(lângă  Ighiu],  în  1762,  a  fost  arestat,  ca  autor  bănuit 
protopopul  ortodox  Simion  Stoica  din  Alba-Iulia,1  şi 
ca  el  vor  fi  suferit  nevinovaţi,  mulţi  alţi  preoţi. 

Iată  aici  avem  o  scurtă  cercetare  făcută  de  no¬ 
bilul  Gheorghe  Vas  din  Aiud,  la  11  Ianuarie  1778, 
din  ordinul  prefectului  jud.  Alba,  asupra  „tempera¬ 
mentului"  protopopilor  ortodocşi  de  mai  jos:2 

„In  Abrud  este  protopop  în  slujbă  popa  Iosif, 
pe  acesta  l-au  prins  şi  l-au  dus  la  Cluj,  de  unde  a 
fost  eliberat;  e  un  om  cinstit  şi  cumpătat,  pentru 
că  a  fost  arestat,  mulţi  să  îndoiesc  că  ar  fi  în 
taină  unit 

2.  Protopopul  ortodox  din  Bucerdea-vinoasă,  popa 
Iacob,  după  ce  s’a  luat  dela  ortodocşii  din  Bucer- 


1  Scrisoarea  publicată  de  lorga,  Sate  şi  preoţi  din  Ardeal.  Bucureşti, 
.1902,  pp.  275  -  277. 

1  Arhivele  Statului  din  Cluj.  doc.  Kemeny,  IX  no.  725. 

dea-vinoasă  biserica,  el  sa  dus  în  Săcel  din  scaunul 
Săliştei.  A  fost  om  cinstit  şi  cumpătat. 

3.  Protopopul  ortodox  din  Vingard,  popa  Pascu,, 
sa  făcut  unit  şi  acum  locueşte  în  Alba-Iulia. 

4.  Popa  Simion  Stoica,  protopop  ortodox  în 
Alba-Iulia,  de  prezent  e  în  temnilă,  acesta  e  lăudat 
din  toate  părţile  pentru  viaţa  sa  cinstită  şi  cum¬ 
pătată. 

Deci  din  toată  circumscripţia  aceasta  acum 
numai  un  protopop  ortodox  este  în  slujbă:  popa 
Iosif  din  Abrud". 

Arestările  acestea  ale  conducătorilor  fireşti  ai 
poporului  nu  numai  că  nu-1  intimidau  pentru  a  fi 
paşnic,  ci  din  contră  ura  lui  creştea  şi  pornirea  de 
răsbunare  căpăta  puteri,  cari  distrugea  totul. 

După  toate  încercările  de  pace  ale  Românilor, 
prin  cele  patru  intervenţii  ale  lui  Horia  la  împă¬ 
ratul  pentru  dreptatea  neamului  său  strivit,  —  sau 
convins  cu  toţii,  că  singurul  mijloc  de  a  înmuia  ini¬ 
mile  împietrite  ale  nobililor  unguri  sunt  vechile  arme 
strămoşeşti:  coasa,  ciomagul,  etc. 

Suntem  în  vara  anului  1784.  Se  aud  din  toate 
unghiurile  Ardealului  cuvinte  tari,  cari  lovesc  ca 
trăznetul  în  nobilii  trufaşi  cari  tremură.  De  pe  valea 
Secaşului  strigă  ţăranul  din  satul  Tău  [lângă  Blaj] 
nemeşului  ungur  Adam  Dozsa:  „Taci  Ungurule  că 
toată  domnia  voastră  a  trecut.  Ungurul  să  meargă 
în  ţara  lui". 1  La  fel  grăieşte  iobagul  Iosif  Buda  din 
Ilia  Mureşului  [j.  Hunedoara]:  „Acum  aţi  gătat-o  şi 
voi  Ungurilor,  vi  se  iau  moşiile  şi  ni  se  dau  nouă, 
iar  peste  15  zile  căpătăm  şi  arme  şi  atunci  vă  tăiăm 
pe  toţi  ungurii".  2  Un  iobag  român  din  Turda  în 
auzul  tuturora  spune:  „Acum  sa  ivit  steaua  Ro¬ 
mânilor,  Ungurii  să  se  ducă  în  Sciţia,  pentru  că  Ro¬ 
mânii  sunt  mai  vechi  locuitori  ai  ţării". 3  Ţăranul 


1  Mon.  Hungarica  Historiae  Scriptores,  voi.  XXVIII  cf.  ziarul  Lupta. 

I,  Budapesta.  1907.  no.  156 

3  Densuşianu,  Revoluţia  lui  Horia,  Bucureşti,  1884,  p.  122. 
s  Revista  Hazănk.  1887  [VII],  p.  lll. 

Florea  Cosma  din  Gârbău,  (jud.  Someş]  apostro¬ 
fează  pe  nobilul  Szent-Pali  astfel:  „Ţara  asta  e  a 
noastră,  a  voastră  e  ţara  ungurească,  şi  în  scurtă 
vreme  vă  şi  scoatem  noi  de  aici“. 1  Şi  ca  aceştia 
au  grăit  mulţi  iobagi  din  diferite  părţi.  Până  şi  bu¬ 
cătarii  români:  Ilie  şi  Cozmai,  ai  grofoaii  Kendefi* 
nu  se  sfiau,  întorşi  dela  Sibiu,  să  spună  în  satul 
Sângiorgiul-de-pădure  [jud.  Mureş],  în  19  Noemvrie 

1784,  că  revoluţia  sa  făcut  cu  ştirea  împăratului,  al 
cărui  frate  e  între  resculaţi,  cari  nu  sunt  hoţi  şi 
vreau  să  întroneze  dreptatea.  Ilie  va  spune  acestea 
şi  în  jud.  Sălaj  unde  pleca.  Asemenea  cuvinte  răs¬ 
pândea  şi  iobagul  Binţa  de  pe  moşia  lui  Kendefi 
dela  Haţeg. 2 

Horia,  Cloşca  şi  Crişan  în  fruntea  mulţimeî 
batjocorite  coborau  din  munţi  la  şes  pentru  răsbu- 
nare,  dar  şi  pentru  dreapta  răsplată  biruitoare. 

Suntem  în  plină  revoluţie.  Să  urmărim  partea 
preoţilor  români  în  această  mişcare. 

II.  Partea  preoţilor  români  in  revoluţia  lui  Horia . 
Un  contemporan  cu  evenimentele,  nobilul  ungur 
Ioan  Gyongyosi  din  Turda  scrie,  în  3  Februarie 

1785,  cătră  un  alt  nobil  aceste  cuvinte  despre  rolul 
preoţilor  români  în  mişcarea  revoluţionară  a  lui 
Horia : 3 

„Preoţii  români,  îndeosebi  schismaticii,  au  fost 
factorii  şi  instrumentele  principale  ale  revoluţiei... 
Se  spune,  că  pe  preoţii  români  pe  care-i  prind  nu-i 
mai  eliberează  pe  nici  unul.  Foarte  bine  fac,  fiindcă 
ei  au  fost  conducătorii  intelectuali “... 

Să  vedem  acum  întrucât  aceste  afirmaţii  co¬ 
respund  faptelor  istorice. 

In  vara  anului  1784,  între  15  Iulie  şi  15  August, 
se  face  în  Alba-Iulia  cunoscuta  conscripţie  militară, 
care  a  dat  un  îndemn  puternic  izbucnirii  revoluţiei. 

'  Densuşianu,  o.  c.,  p.  467. 

’  Popa  Ţr,,  Documente  privitoare  la  Românii  din  scaunul  Mureşului, 
T -Mureş,  1925,  pp.  93—4. 

’  Revista  Hazânk,  1887,  pp.  111,  206. 

Aici  funcţiona  un  birou  de  înscriere  din  care  făceau 
parte  uu  numai  militarii,  ci  şi  6  preoţi  români  cu 
feciorii  lor.  Mulţimea  de  iobagi  cu  preoţii  în  frunte, 
din  81  de  comune  din  judeţul  Alba,  Hunedoara, 
Turda,  Zarand  şi  Cetatea-de-baltă,  a  venit  în  acest 
oraş,  cerând  cu  mândrie  înscrierea  între  militari,  în 
care  Românii  în  desperarea  lor  vedeau  eliberarea 
din  iobăgie  şi  scăparea  de  asupririle  nemărginite 
ale  nobililor  unguri.  Deci  şi  în  această  acţiune,  care 
duce  peste  două  luni  la  revoltă,  preoţii  apar  alături 
de  credincioşii  lor  români. 1 

Cloşca  ne  spune  că  în  călătoria  a  treia,  din  1782, 
făcută  împreună  cu  Horia  ia  Viena  au  avut  tovarăş 
şi  pe  popa  Dumitru  din  Certeje. 2 

Ţăranii  revoltaţi  ţin  Dumineca,  în  31  Octomvrie 
1784  o  adunare  secretă  în  biserica  din  satul  Me¬ 
steacăn  la  care  participă  preoţi  şi  câteva  sute  de 
credincioşi  cari  au  făcut  jurământ  în  prezenţa  unuia 
dintre  cei  trei  conducători,  Crişan,  iar  preotul  comunei 
face  rugăciuni  pentru  izbânda  scopului  urmărit 
şi  binecuvântând  mulţimea  care  apoi  să  îndreaptă 
spre  Alba-Iulia. 3  Intre  căpitanii  cari  se  puseră  în 
fruntea  mulţimii  resculate  se  amintesc  doi  preoţi: 
Gheorghiţa  Nicula  din  Albac 4  şi  Ioan  Cocan  din  Fâ- 
clişa,  care  când  ajunsese  să  trateze  cu  colonelul  Ott 
pacea,  îi  cere  acestuia  împlinirea  a  două  condiţiuni: 
1.  Ungurii  pe  hotarul  satelor  Pâclişa  şi  Inuri  niciodată 
să  nu-şi  mai  pună  piciorul.  2.  Naţiunea  română  să 
nu  mai  servească  niciodată  domnilor  de  pământ B 


1  Densuşianu.  o.  c,  pp.  118—9, 

»  Densuşianu.  o.  c.,  p.  105.  —  Scriitorul  ungur  Ştefan  Czovek  în 
cartea  sa,  IF-dik  Jozsef  csâszâri  elete  es  tettei,  Pesta,  II,  1816,  p.  136 
aminteşte  ca  tovarăş  al  Iui  Horia  şi  Cloşca  şi  pe  un  preot  ortodox,  care 
a  stat  închis  în  Spielberg  (lângă  Brno  în  Cehoslovacia),  condamnat  la  60 
de  ani  temniţă.  De  sigur  e  vorba  de  unul  din  cei  câţiva  preoţi  români  or¬ 
todocşi,  cari  au  suferit  o  viaţă  întreagă  temniţă  grea,  în  sec.  al  XVIII-lea, 
fiindcă  n'au  voi)  să-şi  părăsească  legea  românească. 

s  Ibid.,  pp.  152,  156  şi  159. 

4  Ibid.,  p.  232. 

&  Ibid,  p,  26.8. 


224 


REVISTA  TEOLOGICA 


In  Abrudul  ocupat  preotul  unit  Avram  Şuluţ, 
din  Cărpiniş  e  executat  de  mulţimea  înfuriată, 
fiindcă  o  îndemna  să  nu  asculte  de  conducătorii  ei. 1 
De  aici  trupele  se  împart  în  două,  o  parte  ia  drumul 
Mogoşului  în  frunte  cu  Cloşca  şi  Crişan.  In  această 
comună  sunt  întâmpinaţi  de  cei  doi  preoţi:  Vasile 
ortodox,  căruia  Cloşca  înainte  de  moarte  îi  dăru¬ 
ieşte  o  sumă  de  bani  ca  să-l  pomenească,  rugân- 
du-se  pentru  el, H  iar  celalalt  Gavril  Sularu,  unit,  care 
se  puse  în  capul  trupelor,  în  mâini  cu  o  cruce  roşie 
de  1 1 *  -2  stângin, 8  şi  astfel  cu  toţii  înaintau  spre  locul 
de  întâlnire,  în  satul  Cricău,  unde  coborau  dela 
Abrud  pe  valea  Ompoiului  şi  trupele  cu  Ion  Horia 
fiul,  unde  şi  sosiră  în  11  Noemvrie.  Aici  cei  trei 
conducători  principali  ţinură  un  mare  sfat,  cum  să 
atace  castelul  din  Galda-de-jos,  care  era  încărcat 
cu  mari  bogăţii,  şi  să  elibereze  pe  cei  câţiva  pri- 
zionieri  între  care  erau  fostul  primar  din  Râul- 
mare,  Dumitru  Todea,  Cianu  Paşcu  şi  popa  Petru 
Iancu  din  Lupşa. 

Pe  acesta  din  urmă  îl  luase  Cloşca,  după  ce-i 
jură  că  va  asculta  poruncile  împăratului  şi  ale  sale, 
îl  va  urma  şi  nu-1  va  părăsi  în  nici  o  împrejurare 
grea,  şi  aşa  să-i  ajute  Dumnezeu  Tatăl,  Fiul  şi  Duhul 
sfânt,  Maica  Domnului  şi  toţi  sfinţii.  Cloşca  porunci 
părintelui  Petru  să  ia  cu  dânsul  din  biserică  cumi¬ 
necătura,  ca  în  drum  spre  Galda,  dacă  se  va  îm¬ 
bolnăvi  vre-un  ţăran,  să-l  poată  cumineca.4 

Cum  a  fost  arestat  preotul  din  Lupşa  ne  spune 

1  Ibid-,  p.  202  şi  n,  1 — 2  —  Locot.  Frobst  zice  că  preotul  acesta  e  cel 
din  Ofenbaia.  Ibid..  p.  257.  — Nobilul  ungur  Efraim  Enyedi,  îo  scrisoarea  sa 
lungă  din  Zlagna  17  Noemvrie  1784,  zice  că  preotul  ucis  din  Cărpiniş  a  fost 
ortodox  şi  câ  trupele  au  prădat  şi  pe  popa  unit  Avram  din  Câmpeni.  Pu¬ 
blicată  în  revistele  Elet  şi  Irodalom.  Cluj  1884  p.  213  şi  Erdelyi  Muzeum. 
.XII,  Cluj,  1895,  pp.  282  6,  şi  Tr.  Popa,  Documente  privitoare  la  trecutul 
Românilor  din  vechiul  scaun  al  Mureşului,  Târgu-Mureş,  1923,  pp.  100 — 109, 
îndeosebi  p.  101 — 2,  105. 

1  Densuşianu,  o.  c.,  p.  457. 

5  Ibid.,  pp.  212,  149  n.  3  şi  293  n.  3  şi  Tr.  Popa,  o.  c.  p.  10S.  Popa 
din  Mogoş,  ceteşte  patenta  împărătească. 

4  Densuşianu,  o.  c.,  p.  211. 

vice-colonelul  Schultz  într’un  raport  al  său.1  „...Cer¬ 
cetai  devastările  ce  le  făcuse  răsculaţii  în  Cricău 
în  11  Noemvrie  şi  întâlnii  dinaintea  castelului  con¬ 
tesei  Szekely  pe  un  om,  care  voia  să  între  călare 
în  curte,  şi  fiindcă  dânsul  la  scurtele  întrebări,  ce 
i  le  adresai,  începu  să  răspundă  gângăvind,  om  mi 
se  păru  suspect  şi  ordonai  să-l  ducă  legat  la  Galda. 

Omul  acesta  era  preotul  Popa  Petru  din  Lupşa. 
Dar  după  ce-1  arestaseră  şi-l  duseră  veni  locote¬ 
nentul  Probst  şi-mi  spuse,  că  preotul  acesta  venise 
din  tabăra  ţăranilor  în  urma  rugărilor  sale,  fiindcă 
dânsul  voia  să  convingă  pe  preotul  acesta  şi  prin 
dânsul  întreaga  trupă  despre  oroarea  devastărilor, 
ce  le  făcuse  aici. 

Eu  ordonai  locotenentului  Probst  să  veghieze 
asupra  Cricăului  şi  apoi  mă  întoarsei  pe  urma  preo¬ 
tului  înapoi  la  Galda,  dar  ajunsei  la  Galda  înaintea 
dânsului,  îl  luai  în  cvartirul  meu,  desfăcui  îndată 
fierele  de  pe  dânsul,  îi  restituii  dela  mine  banii, 
cei  luase  husarii  şi  cercai  prin  binefaceri  să-i  câştig 
încrederea. 

In  ziua  următoare  însă,  voind  să  cercetez  pe 
căpitanii  trupei  în  poziţiunile  lor  [pe  dealul  viilor 
dintre  Cricău  şi  Tibru],  am  lăsat  pe  preotul  acesta 
nelegat  în  paza  sergentului  Fencht,  ca  să-l  îngri¬ 
jească  bine  şi  unde  dânsul  se  află  şi  acum  [14 
Noemvrie]. 

Schultz  la  întâlnirea  cu  Cloşca  cere  să  vină  la 
sfat  „şi  Ion  Horia  dimpreună  cu  preotul,  care  pro¬ 
babil  că  se  află  la  dânşii,  şi  câţiva  din  oamenii  mai 
bătrâni.  La  cuvintele  mele  despre  preot,  dânsul  mă 
întrerupse  numai  decât  zicând,  că  preotul  trebue  să 
fie  în  mânile  mele,  deoarece  preotul  acesta  ca  om 
bun,  s’a  dus  la  locotenentul  Probst  pe  cuvântul  ce 


1  Ibid.,  pp.  258 — 65.  Poruncile  lui  Horia  şi  ale  împăratului  se  ceteau 
poporului  de  preoţi.  Ibid..  p.  L67.  Vezi  o  poruncă  a  acestuia  cătră  popa 
Simion  din  Şasa-Lupşa.  Ibid.,  p.  199  n.  2  Fiul  lui  Horia  se  adăpostea,  în 
17  Noemvrie  1784,  în  casa  popii  Simion  din  Lupşa,  Tr.  Popa,  Documente 
privitoare  la  Românii  din  scaunului  Mureşiului,  p.  107. 

i-a  dat.  Eu  m’am  scuzat  şi  am  declarat,  că  dacă 
preotul  acesta  ar  fi  venit  la  mine,  eu  l-aşi  fi  adus 
înapoi".  Se  insistă  mult  pentru  eliberarea  ţăranilor 
şi  îndeosebi  a  popii  Petru,  se  pare  că  fără  rezultat 
pentru  acesta  din  urmă,  cum  reiese  din  raportul 
lui  Schulz. 

Luptătorii  români  pentru  dreptate  şi  libertate, 
conduşi  de  Horia  fiul  şi  Cloşca,  poposind  pe  dealul 
deasupra  satului  Cricău,  numit  la  Cruce,  se  sfătuiau 
şi  chibzuiau  cum  şi  când  să  atace  castelul  din  Galda- 
de-jos,  care  era  proprietatea  prefectului  judeţului 
Alba,  Baronul  Simion  Kemeny  şi  plin  de  toate  bu¬ 
nătăţile,  după  care  oftau  bietele  trupe  obosite  şi 
flămânde.  Nenorocul  răsculaţilor  fu,  că  se  iviră  între 
ei  doi  ofiţeri  ai  împăratului  şi  seducându-i,  îi  conving 
că  cererile  lor  vor  fi  favorabil  rezolvate,  încheind 
cu  Horia  şi  Cloşca,  în  12  Noemvrie  „fatalul  armi¬ 
stiţiu"  din  satul  Tibru,  pe  opt  zile,  când  vor  primi 
răspunsul  împăratului,  părintele  atât  de  binevoitor 
pentru  iobagii  români.  Naivii  ţărani  crezură  vorbelor 
deşarte  ale  vice-colonelului  Schultz,  care  la  19  No¬ 
emvrie,  în  Câmpeni,  le  fixă  un  nou  termin  pe  24 
Noemvrie,  când  vor  fi  ascultaţi  prin  delegaţii  lor  la 
Tibru — Cricău  şi  satisfăcuţi  dacă  au  dreptate.  Toate 
aceste  amânări  erau  aranjate,  ca  nobilimea  surprinsă 
de  răscoală  şi  fără  mijloace  de  apărare,  să  se  înar¬ 
meze  cât  mai  bine  şi  mai  repede,  pentruca  să  pe¬ 
depsească  apoi  cu  toată  asprimea  pe  iobagii  re¬ 
voltaţi,  cari  au  îndrăsnit  să  se  ridice  contra  stăpâ¬ 
nilor  lor,  apelând  la  împăratul. 

Prefectul  Kemeny,  pentru  a  ajuta  nobilimea  din 
judeţul  Alba  şi  mai  ales  pentru  a-şi  salva  imensele 
bogăţii  acumulate  în  castelul  dela  Galda,  pe  care 
răsculaţii  puseră  ochii,  —  îndată  interveni  la  coman¬ 
dantul  cetăţii  din  Alba-Iulia  pentru  a  i  se  da  arme 
de  apărare ;  acesta  îi  şi  pune  la  dispoziţie  2000  puşti 
şi  pistoale  şi  1900  patroane,  pe  cari  le  şi  distribui 
în  grabă  nobilimii.  Acţiunea  aceasta  de  înarmare  a 
lui  Kemeny  se  făcea  chiar  în  timpul  tratativelor  şi 

armistiţiului  dela  Tibru,  care  a  fost  atât  de  deza¬ 
struos  pentru  răsculaţi.1 

O  anchetă  făcută  în  11  Decemvrie  1784,  la  „Tabla 
continuă"  în  AlbaTulia,  ne  desvălueşte  un  trist  fapt  de 
trădare  a  răsculaţilor  prin  preotul  unit  Toader  din 
Galda-de-jos.  Popa  ortodox  Ilie  din  Galda,  îndată  ce 
a  auzit  că  răsculaţii  au  sosit,  s’a  dus  la  ei  în  Cricău, 
pe  deal  la  Cruce,  şi  le-a  comunicat  cum  şi  când  să 
atace  castelul  lui  Kemeny,  unde  e  bogăţie  „de  mâncat 
şi  băut".  Cumnatul  său,  popa  Iuon  din  Cricău  îi 
trimite  o  scrisoare,  spunându-i  că  acum  dupăce  a 
vorbit  cu  răsculaţii,  să-şi  păzească  bine  capul.  Rân¬ 
durile  acestea  atât  de  importante,  printr’o  întâmplare, 
au  ajuns  în  manile  popii  Toader,  care  scandalizat 
de  conţinut,  l-a  divulgat  prefectului  Kemeny  sau 
dregătorilor  săi.  Poporul  din  Galda  era  cu  trup,  cu 
suflet  cu  părintele  Ilie  şi  aştepta  din  clipă  în  clipă 
sosirea  Moţilor,  ca  să  le  pedepsească  stăpânul  tiran. 
Văzând  că  fraţii  mult  aşteptaţi  nu  mai  sosesc,  ba 
chiar  să  întorc  spre  munţi  în  urma  armistiţiului  dela 
Tibru,  iobagii  din  Galda  revoltaţi,  atribuind  în  parte 
retragerea  şi  acţiunii  condamnabile  a  popii  Toader, 
ei  îl  silesc  să-şi  părăsească  satul,  aşezându-se  în 
Odverem,  unde  după  5  ani  trăiţi  în  mizerie  cere 
ajutorul  prefectului  Kemeny  să  se  întoarcă  în  Galda, 
invocându-i  serviciile  făcute  în  tristul  răsboiu  al 
lui  Horia. 2 

Dau  mai  jos  cele  4  documente  atât  de  edifi- 
cătoare : 3 

1. 


Popa  Dascăl,  preot  unit  din  satul  Galda  de  jos, 
venind  de  bună  voe  a  spus  în  faţa  Tablei  Continue 
în  11  Decemvrie  1784: 


1  Densuşianu,  o.  c.  pp.  254—67,  280—91. 

1  Vezi  despre  aceşti  preoţi  şi  inscripţiile  bisericeşti  publicate  în 
Revista  istorică.  Vălenii  de  Munte,  1929,  pp.  265 — 70. 

*  Aceste  patru  documente  se  află  în  original  în  Arhivele  Statului 
din  Cluj. 

Moldovanu  Iacob  şi  cu  unul  din  Cricău  i-au 
arătat  o  scrisoare  oarecare  adresată  preotului  ne¬ 
unit  Popa  Ilie,  el  a  desfăcut-o  şi  în  ea  se  puteau 
ceti  următoarele:  »Şogore  Popa  Ilie  din  Galda-de- 
jos,  în  trecutele  zile  ai  fost  în  dealu  nostru  la  curutz 
( —  cruce)  şi  ai  vorbit  cu  dânşii,  şi  acum  vezi  ce 
faci  după  vorba  ta,  şi-ţi  cumpăneşte  capul  cum  ai 
putea,  că  a-i  zis  că  bani  nu  sunt,  dar  de  mâncat 
şi  de  beut . 

Cetind  această  scrisoare  na  îndrăznit  s’o  reţină, 
ci  a  dat-o  îndărăt  lui  Moldovanu  Iacob  şi  omului  din 
Cricău  ca  so  ducă  Popii  Ilie;  eu  însă  [  —  Popa 
Dascăl]  după  ce  am  cetit  acea  scrisoare,  îndată  am 
dat  de  ştire  domnului  viceşpan  şi  am  spus  şi  în 
faţa  sătenilor:  Că  răsculaţii  n’au  poruncă  dela  îm¬ 
păratul,  că  Maiestatea  Sa  n'a  dat  nici  o  poruncă 
care  să  fie  purtată  prin  munţi.  Dar  Popa  Ilie  şi 
George  din  Galda  au  început  să  uneltească  împotriva 
mea  şi  au  vrut  să  pună  în  sarcina  mea  scrisoarea 
scrisă  Popii  Ilie,  ca  şi  când  eu  aşi  fi  scris-o.  Această 
scrisoare  a  văzut-o  şi  Ţara  Moise“. 

Şi  cum  această  scrisoare  a  fost  aflată  şi  ţăranii 
îl  urmăreau  şi  voeau  să  o  pună  în  sarcina  lui,  ca 
şi  când  scrisoarea  ar  fi  scris-o  el  însuşi,  ar  fi  de 
dorit  ca  popa  Dascăl  să  aducă  această  scrisoare 
dela  popa  Ilie  şi  să  se  cerceteze  şi  scrisul  lui  şi  al 
popii  din  Cricău  şi  să  mai  fie  confruntaţi  şi  numiţii 
Moldovanu  Iacob,  omul  din  Cricău  şi  Ţara  Moise. 
El  a  mai  spus:  Că  popa  Gheorghe  spunea  pe  subt 
ascuns,  amăgind  poporul,  că  va  veni  pacea  dela 
împăratul,  că  şi  pe  aceea  pe  cari  Tabla  Continuă 
din  Alba-Iulia  i-a  osândit  la  moarte,  oficialii  i-ar  fi 
iertat.  Mai  spune  că  trei  sunt  corifeii,  cari  nebunesc 
sătenii:  popa  Ştefan,  popa  Gheorghe  şi  popa  Ilie. 
Popa  Ştefan,  fiind  scriitorul  lor,  spune  sătenilor,  că 
soldaţii  nu  lovesc  în  răsculaţi  pentrucă  nu  au  po¬ 
runcă  dela  împăratul  şi  acum  mai  mult  lovesc  res- 
cuiaţii  în  soldaţi,  decât  soldaţii  în  resculaţi. 

2. 

Declaraţiile  lui  Iacob  Moldovanu  din  Galda-de- 
jos,  iobagul  Baronului  Simion  Kemeny,  făcute  în 
15  Decemvrie  1784: 

In.  Cunoşti  pe  popii  din  Galda-de-jos  popa 
Toader  unit  şi  popa  Ilie  neunit? 

R.  Cunosc  pe  amândoi. 

In.  Cunoşti  pe  popa  neunit  din  Cricău  şi  cum 
11  cheamă? 

R.  Cunosc,  dar  nu  ştiu  cum  îl  cheamă. 

In.  Şti  tu  că  popa  acesta  al  Cricăuanilor  sa 
fost  înţeles  cu  hoţii,  şi  hoţii  erau  atunci  deasupra 
Cricăului. 

R.  Nu  ştiu. 

In.  Aşa  dară  şti  că  popa  acesta  a  trimis  o  scri¬ 
soare  oarecare  popii  Ilie  din  Galda-de-jos  şi  care 
a  fost  conţinutul  acelei  scrisori? 

R.  Ştiu  că  a  trimis  prin  mine  popa  neunit  din 
Cricău  o  oarecare  scrisoare  popii  Ilie  din  Galda-de- 
jos,  însă  ce  a  fost  în  aceea  nu  ştiu. 

In.  Unde  ţi-a  dat  popa  din  Cricău  scrisoarea 
aceea  ca  s’o  duci  popii  Ilie? 

R.  In  satul  Cricău  mi-a  dat- o. 

In.  Ce  treburi  ai  avut  în  Cricău? 

R.  Sora  mea  locuieşte  în  Cricău,  i-am  dus  cu 
carul  meu  porumbul  ce-1  câştigase  din  săpatul  ei  în 
Galda-de-jos. 

In.  Ai  dat  această  scrisoare  direct  popii  Ilie 
sau  altcuiva? 

R  Am  dat-o  întâi  popii  Toader  să  vadă  ce  fel 
de  scrisoare  este,  pentrucă  mă  temeam  ca  nu  cumva 
să  fie  în  ea  ceva  de  răscoală,  mai  ales  că  era  chiar 
atunci  în  curs. 

In.  Ai  fost  singur  când  ai  dat  scrisoarea  popii 
Toader? 

R.  Am  fost  cu  un  tinăr  din  Cricău. 

In.  Cum  îl  chiamă  pe  acest  tinăr? 

R.  II  cheamă  Lazar  Ştefan. 

In.  Când  a  văzut  acea  scrisoare  popa  Toader, 
ce-a  zis? 

R.  A  desfăcut-o  în  prezenţa  mea  în  casa  sa, 
restituindu-o  mie  cu  aceste  cuvinte:  Ia  această  scri¬ 
soare  care  nu  sună  mie,  ci  popii  Ilie,  vei  duce-o  lui. 
Intrebându-1  ce  conţine  acea  scrisoare,  mi-a  răspuns: 
Nu  conţine  lucruri  bune.  Eu  însă  mai  mult  nu  întrebai. 

In.  Ce  ai  făcut  apoi  cu  scrisoarea? 

R .  Am  dat- o  popii  Ilie. 

In.  Ce  ţi-a  zis  popa  Ilie,  când  i-ai  dat-o? 

R.  N’am  dat-o  în  persoană,  ci  am  dat-o  unei 
rudenii,  ca  să  i-o  dea. 

In.  Cărei  rudenii  i-ai  dat-o? 

R.  Unei  femei  cu  numele  Maria,  care  este  soţia 
fratelui  popii  Ilie  şi  aceasta  locuieşte  într’o  casă  cu 
popa. 

In.  După  aceea  popa  Ilie  a  vorbit  ceva  cu  tine 
despre  acea  scrisoare? 

R.  Nimic. 

In.  Te-a  îndemnat  cineva  să  areţi  această  scri¬ 
soare  popii  Toader  sau  tu  ai  făcut-o  din  îndemn 
propriu  ? 

R.  Am  făcut-o  din  îndemn  propriu,  ne  îndemnat 
de  nimeni. 

In.  Popa  Ilie  a  trimis  răspuns  popii  din  Cricău? 

R.  Nu  ştiu  să  fi  trimis. 

3. 

Ţara  Moise,  iobagul  Baronului  Simion  Kemeny, 
din  Galda-de-jos,  ascultat  în  15  Decemvrie  1784 
spune  că  scrisoarea  trimisă  de  popa  neunit  din  Cricău 
lui  popa  Ilie  neunit  din  Galda-de-jos,  a  văzut-o  la 
popa  Ilie,  care  i-a  şi  cetit-o  în  aceste  cuvinte: 

„Prea  Cinstite  şogore  popa  Ilie  din  Galda-de-jos, 
am  auzit  că  în  zilele  trecute,  în  treizeci  şi  una  de 
zile,  ai  fi  fost  în  dealul  nostru  la  Cotz  [sau  „Curutz“ 
nu-şi  aduce  bine  aminte];  ne-o  venit  cuvânt,  cumcă 
Sfinţia  ta  ai  fi  fost  în  dealul  nostru  la  iei;  acuma 
ne-a  venit  dela  înălţata  Guberniţie  şi  dela  Vlădica 
neuniţilor,  că  cine  ar  putea  face  pace  cu  aceia,  bună 
cinste  ar  avea  dela  cinstita  Guberniţie  şi  dela  Vlă¬ 
dica  neuniţilor.  Cu  aceasta  rămâi  voitor  de  bine  al 

Sfinţiei  tale  popa  Ilie  din  Galda-de-jos,  —  bun  voitor 
popa  Iuon  din  Cricău  neunit“. 

Altceva  nu  mai  ştie. 

4. 

Măria  Ta,  Domnule  Baron  Camerar  şi  Prefect, 
Patronule  deosebit  de  bun  şi  Excelenţă! 

Cauza  îngenunchierei  la  picioarele  Excelenţiei 
Tale  prin  aceasta  umilită  şi  rugătoare  scrisoare  este: 

înainte  de  asta  cu  vre-o  26  de  ani,  prin  graţia 
Excelenţiei  Tale  arătată  faţă  de  mine,  am  câştigat 
oficiul  sfânt  al  preoţiei,  pe  care  cu  conştiinţiositate 
m’am  năzuit  timp  de  21  de  ani  să-l  îndeplinesc  pe 
moşia  Excelenţiei  Tale  la  biserica  din  Galda-de-jos. 
Din  porunca  înţeleaptă  a  lui  Dumnezeu,  înainte  cu 
5  ani,  Preasfinţitul  şi  Excelenţia  Sa  episcopul  meu 
m’a  mutat  preot  în  Odverem,  dar  aici  a  trebuit  să-mi 
petrec  zilele  în  multe  nemulţumiri  şi  tristeţă  şi  pu¬ 
ţinul  ce  l-am  agonisit  în  Galda  l-am  cheltuit  aici  tot. 
Precum  ştie  şi  Excelenţia  Ta,  preoţii  de  până  acum 
din  Galda  vor  fi  acum  transferaţi,  scopul  meu  ar  fi, 
dacă  şi  lui  Dumnezeu  i-ar  plăcea  şi  a  şi  putea  câ¬ 
ştiga  şi  graţia  Excelenţiei  Tale,  —  să-mi  odihnesc 
bătrâneţele  sub  aripa  protectoare  a  Excelenţiei  Tale 
şi  pentru  aceasta  cu  umilinţă  rog  pe  Excelenţia  Ta, 
—  amintindu-şi  de  credinţa  şi  serviciile  mele  pre¬ 
state  dela  început  la  curtea  Ex.  Tale,  şi  îndeosebi  în 
tristul  războiu  ai  lui  Horia  —  să  mă  aducă  iarăşi  la 
Galda,  scriind  Măriei  Sale  P.  Sf.  meu  Episcop  să-mi 
dea  voie  să  mă  întorc  la  biserica  din  Galda,  pentru 
care  faptă  Dumnezeu  vă  va  binecuvânta,  iar  eu  nu 
voi  zăbovi  a  Vă  mulţumi  cu  tot  ce  pot  Excelenţiei  Tale. 

Cu  aceasta  umilită  rugare,  aşteptând  răspunsul 
bun,  înveselitor,  rămân  al  Excelenţiei  Tale,  pururea 

bietul  servitor  umilit 

POPA  TODOR 
popa  în  Odverem. 

(Va  urma)  Pr.  ŞTEFAN  METEŞ. 

membru  cor  al  Acad.  române. 

MIŞCAREA  LITERARĂ. 

ORTODOXIA  ÎN  MIJLOCUL  FRĂMÂNTĂRILOR  DE  AZI. 
Orientări  programatice  pentru  „Frăţia  Ortodoxă  Română"  de 
Dr.  Nicolae  bâlan,  Arhiepiscop  şi  Mitropolit.  Sibiu  1933.  Pag. 
24.  Lei  8. 

Adunarea  de  constituire  a  „Frăţiei  Ortodoxe  Române"  ţinută 
la  Cluj  în  5  Martie  1933,  a  dat  înalt  Prea  Sfinţitului  Mitropolit 
Nicolae  un  strălucit  prilej  să  desvelească  încă  odată  rostul  mân¬ 
tuitor  pe  care  l-a  avut  Biserica  noastră  în  trecutul  neamului  şi 
să  arete  mai  ales  marile  sarcini  ce  le  mai  are  această  instituţie 
pentru  viitor.  Intr’un  discurs  care  ar  putea  onora  orice  antologie 
a  acestui  gen  literar,  1.  P.  S.  Sa  arată  cum  duhul  marelui  arhiereu 
Andrei  călăuzeşte  şi  astăzi  Biserica  ortodoxă  română  din  Ardeal, 
solidarizând  pe  fiii  neamului  nostru  tot  mai  strâns  în  jurul  sfin¬ 
telor  altare  cari  au  încălzit  pe  înaintaşii  noştri.  In  cuvinte  de  o 
rară  elocvenţă  şi  într’o  formă  de  o  rară  dinstincţie  literară  au 
fost  lămurite  în  acest  discurs  toate  acele  probleme  mari  de 
cultură  bisericească  şi  de  politică  culturală,  cari  trebue  să  al- 
cătuească  mai  ales  astăzi  cea  mai  intensă  preocupare  a  Bise¬ 
ricii  şi  a  statului  deopotrivă.  înaltul  ierarh  declară  încă  odată 
răspicat  că  „nu  suntem  clericali",  fiindcă  această  buruiană  nu 
creşte  în  grădina  sufletului  ortodox  român.  Prin  urmare  nici 
„Frăţia  Ortodoxă"  nu  va  sta  în  slujba  acestei  idei  străine  de 
sufletul  neamului  şi  al  clerului  românesc,  ci  va  sta  în  slujba 
adâncirii  vieţii  religioase  a  poporului  credincios  şi  în  a  presti¬ 
giului  aproape  bimilenar  al  Bisericii  noastre  ocrotitoare. 

In  continuare  se  arată  rostul  superior  al  mirenilor  în  Bi¬ 
serică,  respingând  acuza  că  prin  colaborarea  acestora  s’ar  lai¬ 
ciza  instituţia  sfântă.  Laicizarea  nu  este  In  funcţie  de  colabo¬ 
rarea  elementului  mirean  în  Biserică,  ci  este  în  funcţie  de  duhul 
şi  mentalitatea  care  domină  acest  aşezământ. 

„Frăţia  Ortodoxă  Română"  se  va  conduce  în  activitatea  sa 
de  cele  două  componente  ale  substanţei  româneşti:  idea  de 
rasă  şi  idea  de  ortodoxie.  Toată  suflarea  românească  este  che¬ 
mată  să-şi  dea  contribuţia  sa  la  mântuitoarea  acţiune  pe  care 
o  întreprinde  noua  alcătuire  a  mirenilor  ortodocşi  din  Ardeal, 
fiind  convinşi  că  numai  prin  înoirea  morală  ce  va  răsări  dintr’o 
acţiune  religioasă  ca  aceasta  va  fi  ferit  şi  neamul  nostru  de 
marile  primejdii  cari  îl  pasc  din  toate  părţile  şi  numai  printr’o 
asemenea  înoire  morală  acest  neam  va  fi  povăţuit  pe  drumul 
marilor  lui  biruinţe  din  viitor. 

„Frăţia  Ortodoxă"  şi-ar  împlini  o  frumoasă  datorinţă  pu¬ 
blicând  acest  discurs  magistral  şi  într’o  limbă  străină.  Străină¬ 
tatea  ar  avea  putinţa  să  cunoască  şi  ea  esenţa  ortodoxiei  ro¬ 
mâneşti,  precum  şi  noua  alcătuire  a  mirenilor  ortodocşi,  înte¬ 
meiată  la  Cluj  în  „Dumineca  ortodoxiei"  din  acest  an. 

* 

TINERE,  ŢIE-ŢI  ZIC  SCOALĂ-TE,  de  Dionisiu  Făgărăşanu. 
Tipografia  Arhidiecezanâ,  Sibiu  1933.  Pagini  112,  Lei  60. 

Autorul  acestei  cărţi  a  fost  un  distins  catehet  la  liceul  or¬ 
todox  „Andreiu  Şaguna*  din  Braşov.  EI  a  trecut  la  cele  veci- 
nice  încă  în  anul  1906,  lăsând  in  urma  sa  câteva  zeci  de  caiete 
cari  cuprindeau  o  seamă  din  excelentele  sale  exhortaţii  pe  care 
le-a  ţinut  elevilor  săi.  Ulterior  aceste  caiete  i-au  fost  încredin¬ 
ţate  de  către  venerabila  Doamnă  Catinca  Andreiu  Bârseanu 
Înalt  Prea  Sfinţitului  Mitropolit  Nicolae,  care  a  hotărât  să  publice 
pe  rând  catehezele  devotatului  dascăl  dela  Braşov. 

Cele  12  cateheze  cuprinse  în  primul  volum,  ca  şi  celece 
vor  urma,  se  caracterizează  printr’o  deosebită  căldură  cu  care 
autorul  se  adresează  tineretului  pe  care  vrea  să-l  povăţuiască 
pe  cărările  unei  vieţi  cu  adevărat  creştineşti.  Nici  o  virtute  me¬ 
nită  să  înfrumseţeze  sufletul  unui  tinăr  nu  este  uitată  şi  nici  o 
împrejurare  prin  care  trece  un  tinăr  în  viaţă  nu  este  evitată, 
îndrumările  teoretice  sunt  sensibilizate  adeseori  prin  pilduiri  dintre 
cele  mai  elocvente. 

In  zilele  noastre,  când  tineretul  are  nevoe,  mai  mult  ca 
oricând,  de  o  sănătoasă  îndrumare  morală,  cartea  regretatului 
profesor  Dionisiu  Făgărăşanu,  publicată  din  iniţiativa  înalt  Prea 
Sfinţitului  Mitropolit  Nicolae,  însemnează  un  dar  de  cea  mai 
înaltă  valoare. 

* 

LECTURA  TINERETULUI,  de  Lucian  Bologa.  Editura  In¬ 
stitutului  de  Psihologie  al  Universităţii  din  Cluj,  1933.  Pag.  118, 
Lei  80. 

Cititorii  noştri  cunosc  strădaniile  ştienţifice  ale  tinărului 
profesor  de  pedagogie  dela  şcoala  normală  „Andreiu  Şaguna* 
din  Sibiu,  Dr.  Lucian  Bologa.  Din  aceste  strădanii  a  izvorât  cartea 
„Psihologia  vieţii  religioase*  despre  care  prietenul  nostru  Pr.  II. 
V.  Felea  a  făcut  anul  trecut  o  amănunţită  dare  de  seamă  în 
paginile  acestei  reviste. 

La  un  interval  de  timp  destul  de  mic  dl  Lucian  Bologa 
publică  o  nouă  şi  valoroasă  lucrare  „Lectura  tineretului*  arătând, 
pe  baza  unei  amănunţite  şi  temeinice  anchete  făcute  printre 
elevii  şcoalelor  primare  şi  secundare  din  Cluj  şi  Sibiu,  faţă  de 
ce  fel  de  lectură  dovedesc  aceşti  elevi  un  mai  viu  interes.  Docu¬ 
mentarea  constatărilor  pe  care  le  face  autorul  este  cât  se  poate 
de  largă  şi  de  precisă.  Este  făcută  pe  vârsta  şi  pe  sexul  elevilor. 

Numeroasele  statistici  de  o  inginerească  temeinicie  şi  precisie 
sunt  deosebit  de  elocvente  în  ceeace  priveşte  lectura  preferită 
a  elevilor  şi  elevelor  dela  vârsta  de  8  ani  până  la  cea  de  20 
de  ani. 

Cercetările  de  natura  celor  făcute  de  dl  Lucian  Bologa 
sunt  de  o  deosebită  importanţă  pentru  organizarea  bibliotecilor 
şcolare,  căci  numai  în  posesia  datelor  pe  care  le  pune  la  înde¬ 
mână  asemenea  cercetări  va  fi  în  stare  profesorul  să  îmbie  ti¬ 
neretului  nostru  şcolăresc  lectura  psihologiceşte  potrivită  pentru 
acesta. 

Cartea  harnicului  profesor  Lucian  Bologa,  prefaţată  de  dl 
profesor  universitar  F.  Ştefânescu  Goangă,  împlineşte  rolul  unei 
înţelepte  călăuze  pentru  orice  bibliotecar.  Iar  autorul  ei  face 
laudabila  dovadă,  că  vrea  să  contirtue  tradiţia  de  înalt  prestigiu 
pedagogic  pe  care  a  avut-o  totdeauna  şcoala  normală  ortodoxă 
din  Sibiu. 

* 

DUMNEZEU,  PATRIE  ŞI  REGE,  de  Protop.  Locot.-Colonel, 
Ion  Dăncilă.  Sibiu,  1933.  Pag.  173,  Lei  80. 

Armata  trebue  să  fie  şi  o  şcoală  de  educaţie  morală,  na¬ 
ţională  şi  cetăţenească.  Nu  numai  una  de  pregătire  militară. 
Judecată  în  lumina  acestui  adevăr  nu  putem  preţui  îndeajuns 
măsura  prin  care  Ministerul  Armatei  a  introdus  în  învăţământul 
şcoaleior  de  ofiţeri  (măcar  al  unora)  cursul  de  morală  creştină. 
Şi  ar  fi  de  dorit  să  i  se  dea  acestui  curs  o  cât  mai  largă  am¬ 
ploare,  la  toate  şcoalele  militare,  întrucât  pregătirea  morală  a 
distinsei  noastre  armate  este  un  postulat  cel  puţin  tot  aşa  de 
categoric  ca  al  pregătirii  militare. 

In  slujba  pregătirii  religioase-morale  a  ofiţerilor  stă  şi  noua 
carte  a  distinsului  protoiereu  militar  Ion  Dăncilă,  profesor  la 
.  şcoalele  militare  din  Sibiu.  Prea  Cucernicia  Sa  nu  se  mulţumeşte 
cu  activitatea  pe  care  o  desfăşoară  în  cadrul  acestor  şcoli, 
ci  este  prezent  şi  activ  la  toate  manifestaţiile  de  caracter  cul¬ 
tural  şi  naţional  ce  se  desfăşoară  în  oraşul  de  reşedinţă  al  Cor¬ 
pului  VII  Armată  şi  al  Mitropoliei  noastre.  De  aceea  nici  cartea 
cu  lapidarul  titlu  „Dumnezeu,  Patrie  şi  Rege*  nu  cuprinde  numai 
cuvinte  adresate  către  militari,  ci  şi  cuvântări  ocazionale  adre¬ 
sate  poporului  credincios  la  diferite  festivităţi.  Aceasta  este  şi 
pricina  pentru  care  autorul  şi-a  împărţit  lucrarea  în  două  părţi 
în  fruntea  cărora  a  pus  cuprinzătoarele  cuvinte  ale  Mântuitorului: 
„Daţi  chesarului  ce  este  al  chesarului  (partea  I)  şi  lui  Dumnezeu 
ceeace  este  al  lui  Dumnezeu*  (partea  II). 

Stilul  cărţii  este  îngrijit  şi  execuţia  tehnică  a  ei,  la  fel. 

* 

.4/.  Lascarov-Moldovanu:  SCHITUL  CU  PLOPI,  Fragmente 
creştine.  Editura  Librăriei  Arhidiecezane,  Sibiu,  1933.  Pagini 
193.  Lei  60. 

Dnul  Lascarov-Moldovanu  este  un  scriitor  consacrat.  Nu 
numai  atât.  Domnia  sa  este  un  scriitor  creştin.  Fie  că  zugră¬ 
veşte  privelişti,  reînvie  amintiri,  sau  comentează  întâmplări  coti- 
diane  —  scrisul  său  este  învăluit  într’o  atmosferă  creştina  şi 
sugerează  atitudini  creştine  faţă  de  viaţă. 

Noul  D-sale  volum,  apărut  în  excelente  condiţii  tipografice, 
ne  confirmă  odată  mai  mult  această  constatare.  El  dovedeşte, 
că  autorul  şi-a  cristalizat  definitiv  concepţia  despre  lume  şi. 
viaţa  omenească,  şi  anume  în  sensul  pe  care  l-a  desprins  din 
întreaga  Dsale  îndeletnicire  cu  ispitirea  Scripturilor  sfinte,  în¬ 
deosebi  a  Noului  Testament. 

Cartea  „Schitul  cu  plopi"  cuprinde  o  serie  de  patruzeci  şi 
cinci  de  foiletoane,  în  care  distinsul  autor  descrie  privelişti  patri¬ 
arhale,  comentează  întâmplări  şi  fapte,  laudă  virtuţi  şi  biciueşte 
viţii,  sau  meditează  creştineşte  asupra  unor  slove  din  Scriptura. 
Sfântă.  îndeosebi  ziditoare  de  suflet  este  seria  de  meditaţii 
din  „Ciclul  pascal"  care  încheie  admirabilul  volum. 

Cartea  dlui  Al.  Lascarov-Moldovanu  va  alcătui  —  suntem 
siguri  —  cea  mai  plăcută  şi  folositoare  lectură,  pentru  preoţi, 
şi  mireni  deopotrivă. 

* 

PREDICI  PENTRU  POPOR,  de  Arhimandritul  /.  Scriban , 
profesor  la  Facultatea  de  teologie  din  Chişinău.  Ediţia  IV,  voi.. 
I.  Editura  Oastea  Domnului.  Sibiu  1922.  Pag.  159.  Lei  50. 

Părintele  Arhimandrit  Scriban  îşi  scoate  predicile  sale  în. 
a  patra  tipăritură.  Această  constatare  este  ea  însăşi  destul  de 
grăitoare  ca  să  arete  pe  deplin  înalta  valoare  a  lucrării.  In  lite¬ 
ratura  teologică  românească  chiar  a  doua  ediţie  a  unei  lucrări 
însemnează  o  izbândă,  iar  a  patra  ediţie  însemnează  o  biruinţă 
excepţională. 

Temeiul  biruinţii  predicilor  părintelui  Arhimandrit  Scriban 
trebue  căutat  în  înălţimea  gândurilor  creştineşti  pe  cari  le  ţese 
înalt  Prea  Cuvioşia  Sa  în  scrisul  său  ştienţific  sau  cotidian  deo¬ 
potrivă  şi  în  frumseţea  veşnic  proaspătă  a  graiului  său  româ¬ 
nesc.  Scrisul  părintelui  Arhimandrit  Scriban  îl  citeşte  teologul 
erudit  şi  credinciosul  de  rând  cu  aceeaş  uşurinţă  şi  plăcere.  Şi 
apoi,  distinsul  autor  al  cărui  nume  îl  întâlneşti  pe  paginele  re¬ 
vistelor  de  specialitate  teologică  şi  în  coloanele  ziarelor  din. 
capitală  şi  provincie  cu  aceeaş  frecvenţa,  nu-şi  alcătueşte  pre¬ 
dicile  după  tipicul  fosilizat  al  omileticei  învechite,  ci  după  ne¬ 
voile  sufleteşti  ce  se  schimbă  dintr’un  an  în  altul,  ale  obştii 
credincioase  şi  după  poruncile  graiului  românesc  în  neconte¬ 
nită  schimbare  şi  el.  De  aceea  înţelegem  uşor  motivele  cari  l-a. 
îndemnat  pe  I.  P.  C.  Arhimandrit  Scriban  pe  deoparte  sa-şi 
revadă,  pe  de  altă  parte  să-şi  întregească  predicile  pe  care  le- 
publică  in  a  patra  ediţie. 

Nădăjduim  că  aceste  predici  vor  pătrunde  cât  mai  curând 
în  casele  preoţilor  şi  credincioşilor  noştri  pentru  a-şi  face  lu¬ 
crarea  lor  de  creştinească  propovăduire.  Prof.  N.  colan. 

* 

Dr.  Grigorie  Gh.  Comşa,  episcopul  Aradului :  SPRE  ZĂRILE 
VECINICIEI.  Predici,  Cuvântări  ocazionale  şi  Articole.  Tipo¬ 
grafia  ort.  rom.  Arad,  1933.  Pag.  204. 

Acest  volum  complecteazâ  la  66  numărul  de  cărţi  şi  broşuri 
tipărite  de  P.  Sf.  Sa.  Pastoralele,  predicile,  cuvântările  la  di¬ 
ferite  ocazii  şi  articolele  publicate  întâi  prin  reviste  şi  ziare  şi 
adunate  acum  într’o  carte,  reoglindesc  cugetarea  aşternută  pe 
hârtie  dela  Paştile  anului  1932,  până  la  încheierea  anului  al 
8-lea  de  episcopat,  rodnic  şi  binecuvântat.  Căci  şi  pentru  acest 
prilej  se  tipăreşte  „Scrisoarea  Pastorală",  măcar  se  împlinesc 
abia  la  12  Iulie  a.  c.  Se  cuprind  în  volum  şi  cuvântări  menite 
pentru  ocazii,  cari  n’au  sosit  încă  —  cum  e  cazul  riesvelirii 
monumentului  eroilor  din  Halmagiu  —  şi  se  dau  scrisori,  de 
sinceră  duioşie,  la  despărţire  de  generali,  cu  răspunsuri  inspirate 
de  aceleaşi  sentimente  frumoase.  Şi  sunt  chiar  scrisori  intime, 
de  frăţească  consolare  către  prieteni,  în  zile  de  încercare. 

Se  poate  urmări  deci  în  acest  răstimp  pas  cu  pas,  preo¬ 
cupările  şi  frământările  sufleteşti  ale  unui  P.  Sf.  Arhiereu,  care 
îşi  ţine  cu  înaltă  vrednicie  diregătoria. 

Aceeaş  caldă  dragoste  de  ţară,  de  neam,  de  Biserică  şi 
Legea  strămoşească  învălue  inspiraţiile  răsărite  dintr’un  adânc 
fond  religios,  ale  P.  Sf.  Sale.  Au  fost  propoveduite  cu  grai  viu 
şi  tipărite  acum,  cu  gândul  curat  de  a  ajuta  „celor  doritori  de 
o  viaţă  nouă,  arătându-le  biruinţa  creştină  atât  celorce  cred, 
cât  şi  necredincioşilor"  —  cum  spune  în  „Cuvânt  lămuritor". 

Cartea  este  un  foarte  preţios  ajutor,  la  îndemâna  preoţimei, 
pentru  feluritele  ocazii,  când  trebue  să  grăiască  sufletului  creştin, 
spre  a-1  înălţa  şi  povăţui  pe  calea  binelui  şi  a  mântuirii. 

Arhim.  P.  M. 

* 

Aurel  Popa,  prof.  la  liceul  „Em.  Gojdu".  „LECTURILE 
PARTICULARE  ÎN  LICEU"  —  o  anchetă  şcolară.  Oradea.  Tiparul 
tipografiei  diecezane  1933.  Preţul  Lei  30. 

îndrumarea  sufletească  a  tineretului  din  şcolile  noastre 
secundare  este  una  dintre  cele  mai  arzătoare  probleme  ale  pe¬ 
dagogiei  contemporane.  Pentruca  să  putem  îndruma,  pentruca 
să  putem  conduce  sufletul  generaţiei  tinere  astfel,  ca  aceasta 
să  devină  folositoare  neamului  valorificând  şi  punând  în  slujba 
acestuia  toate  comorile,  toţi  „talanţii"  de  cari  dispune  omul 
tinăr,  psihologia  contemporană  se  foloseşte  de  mijloace  tot  mai 
perfecţionate  pentru  a  ştirici  şi  pentru  a  afla  cu  mai  multă  si¬ 
guranţă  ,.comoara“  ascunsă  în  ogorul  tainic  al  sufletului  tinăr. 

Una  dintre  metodele  de  cercetare  psihologică  mult  întrebuinţate 
în  zilele  noastre  este  „ancheta",  de  care  se  foloseşte  şi  Mini¬ 
sterul  Instrucţiunii,  încercând  printr’un  chestionar  asupra  lecturii 
extra-şcolare  a  elevilor  de  liceu  şi  efectele  ei  —  să  desvălue 
„intimităţi  şi  necesităţi  prezente  ca  punct  de  plecare  a  unor 
măsuri  de  viitor". 

De  rezultatul  acestei  anchete  se  foloseşte  cu  multă  iscu¬ 
sinţă  harnicul  autor  al  broşurei  de  faţă,  reuşind  printr’o  muncă 
temeinică  să  prezinte  —  în  cadrul  chestiunilor  generale  puse 
de  anchetator  —  „aspecte  noi,  alte  faţete  ale  sufletului  copilului 
dintr’un  alt  mediu"  reprezentat  prin  elevii  claselor  V— VII  dela 
liceul  „Em.  Gojdu"  din  Oradea. 

Concluzia  la  care  ajunge  dl  prof.  A.  Popa  este,  că  sufletul 
adolescentului  reclamă  dela  educatorul  său :  „exemplul  unui  ca¬ 
racter  integru,  autoritate,  fără  aroganţă,  apropiere  sufletească, 
pentruca  sfaturile  ce  se  dau  să  nu  para  o  impunere  pornită 
dela  oameni  din  alte  vremuri,  ci  dela  un  camarad  mai  mare, 
cu  mai  multă  experienţă,  cu  dragoste  de  frate,  care  vrea  să 
ajute,  să  aline,  să  încurajeze". 

Broşura  o  recomandăm  cu  toată  căldura  tuturor  acelora 
cari  se  interesează  de  sufletul  generaţiei  tinere. 

* 

Teodor  Geantă:  PENTRU  EDUCAŢIA  RELIGIOASA  A 
COPIILOR.  Povăţuitor  metodic  pentru  învăţământul  religiei. 
Chişinău  Tipografia  Eparhială  „Cartea  Românească”  1932.  Pag. 
176.  Preţul  Lei  50. 

P.  S.  Episcop  Visarion  al  Hotinului  a  instituit  un  concurs 
pentru  alegerea  celei  mai  bune  lucrări  metodologice  asupra  pre¬ 
dării  învăţământului  religios,  fixând  pentru  aceasta  un  premiu 
de  10,000  Lei. 

Comisiunea  de  cercetare  compusă  din  dnii  profesori  uni¬ 
versitari  C.  Tomescu,  C.  Fedeleş  şi  Dr.  Mihail  Rădulescu  a  găsit 
că  cea  mai  reuşită  lucrare  este  a  dlui  Teodor  Geantă,  institutor 
în  Râmnicul- Vâlcea.  Autorul  cărţii  „Pentru  educaţia  religioasă 
a  copiilor"  este  cunoscut  prin  numeroasele  şi  serioasele  sale 
lucrări  în  spiritul  şcoalei  active.  (Ex.:  „Metodica  religiei  şi  a 
limbii  române"  de  Nisipeanu-Geantă).  In  preocupările  sale  me¬ 
todice  predarea  religiei  ocupă  un  loc  de  frunte.  Cartea  de  raţă 
este  fructul  unei  îndelungate  şi  rodnice  experienţe,  în  care  pri¬ 
ceputul  dascăl  s’a  ştiut  folosi  cu  multă  iscusinţă  de  rezultatele 
cercetărilor  de  psihologie  şi  pedagogie  modernă.  Cuprinsul  se 
împarte  în  şapte  capitole,  în  cari  teoria  se  întregeşte  în  mod 
minunat  cu  ilustrarea  practică.  Intr’un  mod  binedocumentat  din 
punct  de  vedere  psihologic  şi  pedagogic  tratează  importantele 
probleme  ale  catehizării  contemporane  cum  sunt:  chemarea 
preotului  la  educaţia  religioasă  şi  morală  a  tineretului;  consi¬ 
deraţii  generale  asupra  învăţământului  şi  educaţiei;  educaţia 

religioasă;  învăţământul  religios;  practica  învăţământului  reli¬ 
gios  ;  planul  de  lecţie  (anunţarea  subiectului,  tratarea,  încheierea) ; 
materia  de  învăţământ  religios  în  cursul  primar  (7  clase) ;  mijloace 
de  predare. 

Despre  valoarea  cărţii  şi  vrednicia  ei  de  a  îi  recomandată 
preoţilor  noştri  comisia  de  cercetare  se  exprimă  prin  următoa¬ 
rele  cuvinte  elogioase :  „In  general  lucrarea  dlui  Geantă  se 
prezintă  ca  una  dintre  cele  mai  bune  lucrări  de  pedagogie  din 
literatura  noastră,  putând  figura  cu  cinste  în  literatura  pedago¬ 
gică  a  oricărei  ţări  din  apusul  Europei.  Vigurozitatea  gândirei,. 
frumuseţea  formei  şi  documentarea  temeinică  ne  dă  dreptul  a 

face  afirmaţia  de  mai  sus".  Dr.  N.  T. 

* 

CE  ESTE  BIBLIA?  de  Pr.  Gheorghe  Secaş.  Tipografia 
„Oastea  Domnului",  Sibiu,  1933.  Pagini  30.  Lei  4. 

Cărticica  aceasta  e  o  prelucrare  din  limba  franceză,  adap¬ 
tată  spiritului  de  acum  şi  cuprinde  treisprezece  capitole.  Pă¬ 
rintele  Gh.  Secaş,  având  în  faţă  descoperirea  lui  Dumnezeu,  scrisă , 
răspunde  la  întrebarea  ce  şi-a  pus-o.  Prin  aceasta  satisface 
multe  suflete  cari  se  străduesc  poate  demult  să  cunoască  mă¬ 
reţia  „Cărţii  sfinte".  întrebare  potrivită,  la  timp  potrivit.  Iar  răs¬ 
punsul  a  venit  la  zi  potrivită:  „ziua  cărţii,  săptămâna  cărţii"... 

Intr’adevăr,  de  ce  n’ar  cunoaşte  lumea  şi  „Cartea  cărţilor",  tot 
aşa  de  bine  sau  mai  bine  decât  alte  tipărituri  ?  Tabuismul  acesta 
din  zilele  noastre  faţă  de  Sf.  Scriptură  îşi  are  obârşia  în  spiritul 
vremii  împestriţat  de  prea  multe  „isme".  —  Omul  modern  se 
apropie  cu  greu  de  rândurile  sfinte,  pentrucă-i  lipseşte  dispoziţia 
sufletească  pentru  înţelegerea  sublimului  din  această  carte.  Dacă 
totuşi  se  câsneşte  uneori  să-i  silabisească  rândurile,  îi  piere  re¬ 
pede  gustul,  căci  nu  ştie  ce  carte  a  deschis. 

In  fraze  scurte  şi  limpezi  Păr.  Gh.  Secaş  arată  frumuseţile 
netrecătoare  şi  mântuitoare  al  Sf.  Scripturi.  Dă  îndemnuri  stă¬ 
ruitoare  pentru  citirea  ei,  îndemnuri  pe  cari  le  repeţim  reco¬ 
mandând  totodată  şi  citirea  broşurei  părintelui  Secaş.  Pentru 
sufletele  nedumerite  într’un  fel  sau  altul,  dăm  îndemnul  de  a 
ispiti  minţile  ştiutorilor  cari  le  vor  tălmăci  înţelesul  şi  întinderea 
pe  care  o  are  în  Biserica  noastră  revelaţia  dumnezeiască. 

Pr.  N.  B. 

* 

CELIBATUL  CLERICAL,  de  Dr.  Victor  Crişan.  Blaj,  1932, 

Părintele  Dr.  V.  Crişan,  misionar  în  America,  doreşte  să 
contribue  prin  studiul  său  la  introducerea  celibatului  clerical  în 
Biserica  greco-catolică  română.  Cartea  e  scrisă  cu  avânt  şi 
multă  convingere,  nu  este  lipsită  însă  de  anumite  exagerări  cu 
privire  la  valoarea  clerului  celibatar.  Infiuinţat  de  doctrina  Bi¬ 
sericii  catolice,  susţine  şi  încearcă  să  arate  superioritatea  celi¬ 
batului  clerical,  citând  mărturisiri  din  diferiţi  autori  catolici  şi 

necatolici  în  favoarea  acestui  cler.  In  ceeace  priveşte  clerul 
căsătorit,  autorul  face  aluzii  la  scăderile  şi  inferioritatea  lui  faţă 
de  cel  celibatar.  Mărturisim  însă,  că  pe  cum  s’au  înălţat  osa¬ 
nale  clerului  cehbatar,  tot  astfel  s’au  scris  pagini  strălucite,  pa¬ 
gini  glorioase  şi  despre  clerul  căsătorit  şi  precum  se  pot  găsi 
umbre  şi  imperfecţiuni  în  viaţa  preoţilor  căsătoriţi,  tot  astfel  se 
pot  cita  insuficienţe  şi  din  viaţa  preoţilor  celibi. 

In  ceeace  priveşte  problema  aceasta,  spunem  că  mai  su¬ 
perioară  şi  mai  fericită  este  practica  din  Biserica  ortodoxă,  care 
ţine  şi  astăzi  cu  sfinţenie  hotărârea  primului  sinod  ecumenic 
din  Niceea.  Biserica  noastră  preţueşte  după  toată  înalta  ei  va¬ 
loare  viaţa  care  se  jertfeşte  în  monahism,  pentruca  să  lumineze, 
să  ajute  şi  să  înalţe  viaţa  oamenilor.  Biserica  noastră  reco¬ 
mandă  cu  căldură  viaţa  monahală,  sfătueşte  şi  îndeamnă  pe  toţi 
ceice  simt  că  au  putere  de  a  trăi  cu  sfinţenie  această  viaţă,  să 
o  îmbrăţişeze,  nu  obligă  însă  şi  pe  neputincioşi  —  aşa  precum 
face  Biserica  apuseană  —  ci  lasă  deplină  libertate  conştiinţa 
celui  ce  vrea  să  slujească  lui  Hristos  ca  să-şi  aleagă  forma  de 
viaţă  după  puterile  sale  proprii.  Biserica  ortodoxă  nu  obligă 
nici  ia  căsătorire,  nici  la  necăsâtorire,  conştientă  fiind,  că  numai 
hotărârile  izvorâte  din  libertate,  din  meditaţie  şi  iniţiativă  pro¬ 
prie  au  valoare  în  domeniul  vieţii  spirituale  creştine. 

Remarcăm  ipostasul  frumos  în  care  vede  autorul  pe  preot 
în  apelul  pe  care  îl  face  la  sfârşitul  cărţii  pentru  îmbrăţişarea 
vieţii  celibatare. 

* 

Dumitru  S.  Balanos:  Oeoxht  ra^  &aQuccxidin Atena,  1933- 

Di  Dumitru  S.  Balanos  este  unul  dintre  cei  mai  distinşi 
profesori  ai  facultăţii  teologice  din  Atena.  Ca  profesor  de  patro- 
logie,  ca  scriitor  şi  membru  al  Academiei  eline,  lucrează  cu 
râvnă,  făcându-se  tot  mai  cunoscut  şi  peste  graniţele  Eladei. 
Lucrarea  sa  cea  mai  nouă  este  o  biografie  despre  T .  Farmakidis, 
o  biografie  largă,  clară  şi  ştiinţific  lucrată. 

T.  Farmakidis  a  fost  unul  dintre  cei  mai  mari  teologi  greci 
din  veacul  XlX-lea.  S'a  născut  la  1784  şi  a  murit  la  1860. 
Primele  studii  le-a  făcut  în  Grecia,  mai  ales  în  Larisa  şi  la 
vârsta  de  optsprezece  ani  a  fost  hirotonit  diacon.  Pleacă  ia 
Constantinopol  şi  de  aici  la  Iaşi,  unde  îşi  continuă  studiile  şi  dă 
lecţii  de  limba  greacă,  mai  bine  de  patru  ani  1806 — 1811.  La 
1811  vine  la  Bucureşti,  unde  primeşte  darul  preoţiei.  După  nouă 
luni  pleacă  la  Viena,  fiind  numit  preot  al  capelei  greceşti  de 
acolo.  La  1816  Farmakidis  împreună  cu  alţi  prietini,  scoate  Ia 
Viena  prima  revistă  grecească.  Îşi  continuă  apoi  studiile  în 
Germania  şi  ajunge  profesor  de  dogmatică  la  noua  academie 
ionică  din  insula  Corfu. 

Sentimentul  naţional  îl  face  să  părăsească  şcoala  şi  să  se 
înroleze  ca  luptător  pentru  deplina  libertate  a  Greciei.  La  1825 

el  este  primul  redactor  al  primului  ziar  oficios  grecesc.  Spirit 
liberal,  militează  energic  pentru  deplina  libertate  bisericească  a 
grecilor  din  Elada  faţă  de  patriarhatul  de  Constantinopol.  Pentru 
cultura  şi  ideile  sale  a  ajuns  să  fie  iubit  de  regele  Otto  al 
Greciei  şi  duşmănit  de  Ruşi,  a  căror  politică  întâlnea  un  duşman 
în  persoana  lui  Farmakidis. 

Când  Maurer,  delegatul  regelui,  primeşte  mandat  să  facă 
prima  lege  de  organizare  a  bisericii  eline,  acesta  cere  sprijinul 
şi  toate  îndrumările  necesare  dela  Farmakidis,  aşa  încât  pe  drept 
cuvânt  Farmakidis  este  socotit  autorul  legiferărilor  bisericeşti 
dela  1833.  Ajunge  primul  epitrop  regal  în  sinodul  Eladei  şi 
apoi  profesor  la  recent  înfiinţata  facultate  teologică  din  Atena. 
Ideile  sale  liberale  şi  atitudinea  sa  lipsită  de  tradiţionalism  l-a 
adus  în  conflict  cu  patriarhatul  de  Constantinopol  şi  cu  un  alt 
mare  teolog  grec  al  timpului  său,  cu  Constantin  Iconomos.  Con¬ 
flictul  acesta  a  ajuns  cu  timpul  până  la  odium  theologicum. 

Om  de  înaltă  ştiinţă,  a  lucrat  toată  viaţa  publicând  nenu¬ 
mărate  studii  teologice.  Cu  lucrarea  sa:  Testamentul  Nou  cu 
interpretările  sf.  părinţi,  în  şapte  volume,  s’a  făcut  cunoscut 
în  toată  lumea  exegeţilor.  Astfel,  la  moartea  sa,  germanul  De- 
iitzsch  a  spus:  „Păcat,  Grecia  a  pierdut  un  preot  asemănător 
căruia  puţini  avem  şi  noi  în  Germania “. 

* 

Dumitru  S.  Balanos:  B Y  Z ANTINISCH-NEU  GR1ECH1 SCHE 
JAHRB0CHER. 

Mitropolitul  Athinagoras  al  Paramithiei,  prin  studiul  său 
publicat  în  Atena,  a  adus  din  nou  în  discuţie  ştiinţifică  problema 
autenticităţii  cărţilor  cari  poartă  numele  lui  Dionisie  Areopagitul. 
In  cartea  cu  titul:  O  yvijtsiog  avyygarpsvg  tmv  tlg  Diovvaior  tov 
ceosoxayLTiiv  âîiodtSopevujv  ovyyQapăvwv,  autorul  încearcă  să 
dovedească  autenticitatea  acestor  cărţi  şi  afirmă  că  expresiile, 
prin  cari  autorul  cărţilor  cu  numele  lui  Dionise  ar  voi  să  se 
arâte  contimporan  Apostolilor,  sunt  adaose  ulterior.  Susţine  mai 
departe  că  autorul  acestor  scrieri  este  Dionisie  al  Alexandriei 
(+265),  lucru  afirmat  şi  de  Skorzow  (Patrol.  Untersuchungen 
1875,  pag.  98). 

Dl  prob  D.  S.  Balanos  studiind  cartea  mitropolitului  Athi¬ 
nagoras,  răspunde  combătând  punct  de  punct  argumentele  aduse 
de  autor  pentru  susţinerea  tezei  sale.  Dupăce  face  această 
combatere  dl  Balanos  aduce  o  altă  serie  de  argumente  prin  cari 
arată  că  este  imposibil  a  admite  ca  autor  al  scrierilor  cari 
poartă  numele  lui  Dionisie  Areopagitul  pe  Dionisie  al  Alexandriei. 

In  dovedirea  acestui  lucru  dl  Balanos  se  arată  stăpân  atât 
pe  scrierile  sf.  Părinţi  cât  şi  pe  literatura  mai  nouă  greacă  şi 
streină  care  tratează  probleme  de  patrologie  Fr.  s.  gândea. 

* 

PROFETUL  DANIEL  DESPRE  HRISTOS,  de  Dr.  Nicolae 
Neaga,  profesor  la  Academia  Teologică  „Andreiană"  din  Sibiu. 
Tipografia  Arhidiecezană,  Sibiu,  1933.  Pagini  31.  Lei  8. 

Aceasta  este  a  doua  broşurică  apărută  în  „Biblioteca  Bi¬ 
blică”  îngrijită  de  părintele  Dr.  Neaga.  Prima  poartă  titlul :  Va¬ 
loarea  socială  a  Vechiului  Testament"  şi  a  apărut  tot  în  anul 
acesta. 

In  broşura  de  faţă,  autorul  ne  sintetizează  valoarea  profeţiei 
adevărate  în  raport  cu  cea  falsă  şi  cu  ştiinţele  oculte  —  cu  spe¬ 
cială  privire  la  profeţiile  lui  Daniel,  cel  din  urmă  proroc  dintre  cei 
patru  proroci  mari.  Cele  trei  locuri  mesianice  care  vorbesc  despre 
împărăţia  cea  vecinică.  despre  Fiul  omului  şi  despre  cele  70  de 
săptămâni,  pe  cari  autorul  ie  tălmăceşte  limpede  şi  într’un  stil 
uşor,  dându-ne  cuvântul  exegezei  nouă  la  aceste  prorocii  ale 
prorocului  Daniei. 

Capitolul  acesta  de  comentar  ieşit  din  străduinţele  părin¬ 
telui  profesor  Dr.  Neaga,  are  darul  de-a  îmbogăţi  în  mod  fericit 
literatura  exegetică  românească.  Pr.  n.  b. 

* 

Pâr.  Gh.  N.  Dumitrescu- Bistriţa,  directorul  revistei  muzi¬ 
cale  „Isvoraşul" :  CÂNTECE  PATRIOTICE  ŞI  ŞCOLARE  pe  2 
voci. 

Autorul  a  căutat  să  compună  pentru  elevii  din  şcoala 
primară,  unde  este  învăţător,  cântări  plăcute  şi  uşor  de  învăţat, 
cu  motive  din  doinele  şi  cântecele  neamului  nostru.  Este  un  pas 
înainte  pe  calea  de  a  face  să  pătrundă  în  simţămintele  copiilor 
vraja  ce  ne-o  dă  doina  noastră  scumpă.  A  alăturat  apoi  acestor 
melodii  poezii  potrivite  şcoalei,  făcând  prin  introducerea  lor  în 
şcoală  educaţie  muzicală  naţională. 

Era  de  mult  simţită  lipsa  acestui  mănunchiu  de  cântări  în 
lumea  dăscălească  şi  va  aduce  frumoase  rezultate,  căci  sunt 
frânturi  rupte  din  sufletul  nostru  românesc  şi  adaptate  pentru 
plămădirea  sufletului  copilului. 

Astfel  vitrina  librăriilor  s’a  îmbogăţit  cu  un  modest,  dar 
necesar  volum,  din  căldura  căruia  se  vor  adăoga  stropi  pentru 
închegarea  idealului  conştiinţei  naţionale.  N.  c. 


CRONICĂ. 


UN  GÂND  FRUMOS.  Marile  mişcări  religioase  din  secolul 
nostru  se  petrec  pe  un  plan  de  ecumenicitate.  Conferinţele  şi  con¬ 
sfătuirile  interconfesionale  de  până  acum  au  arătat,  toate,  un 
spirit  de  frăţietate,  o  tendinţă  de  apropiere  tot  mai  mare.  Re¬ 
zultatele  frumoase  la  cari  au  ajuns,  de  pildă,  marii  scriitori  ruşi 
emigraţi  în  pregătirea  atmosferei  pentru  o  bună  înţelegere  între 
confesiuni  sunt  foarte  încurajatoare.  Dar  un  lucru  care  se  cere 
mai  curând  realizat,  lipsa  căruia  ne  strică  mult,  e  contactul  aşa 
de  rar  şi  de  redus  pe  care-1  avem  bisericile  naţionale  ortodoxe 
întreolaltă.  De  pe  urma  acestei  lipse  de  legături  strânse  între 
diferitele  grupări  ortodoxe  din  statele  naţionale  cel  puţin  bal¬ 
canice,  nu  putem  decât  pierde.  Ne  izolăm  în  activitatea  noastră 
de  spiritualizare  a  lumii,  atunci  când  dintr’o  confruntare,  pe  care 
ne-ar  procura-o  legăturile  intime  dintre  comunităţile  ortodoxe, 
am  câştiga  un  plus  de  îndemn  şi  de  siguranţă. 

Un  început  de  apropiere  s’a  făcut  cu  ocazia  Congresului 
Micii  Antante  studenţeşti  dela  Belgrad  (30  April — 5  Maiu  a.  c.) 
când  s’au  pus  bazele  unei  uniuni  panortodoxe  a  studenţilor  în 
teologie.  Fără  a  constitui  chiar  baze  legale,  statutare,  înţelege¬ 
rile  acestea  avute  la  Belgrad  în  1  şi  2  Maiu  formează  un  pi  im 
pas  dintr'o  mişcare  ce  ar  fi  păcat  să  rămână  tot  la  început. 
Ideea  a  pornit  dela  Societatea  studenţilor  în  teologie  din  Bucu¬ 
reşti,  care,  mai  ales  la  stăruinţa  colegului  Silviu  Miclea,  secretar 
al  cercului  studenţesc  al  Românilor  din  Banatul  jugoslav,  a  trimis 
adrese  tuturor  societăţilor  studenţeşti  teologice  pentru  a  se  avea 
asentimentul.  Cu  ocazia  acestei  consfătuiri  credem  deci,  că  am 
fost  în  asentimentul  tuturora  atunci  când  am  luat  primul  contact. 

La  această  consfătuire  au  luat  parte,  afară  de  delegaţia 
românească  (compusă  din  Dş.  Atena  Biala  şi  Dl  Silvius  Miclea, 
ambii  studenţi  în  teologie  la  facultatea  din  Bucureşti,  şi  subsem¬ 
natul),  şi  reprezentanţi  din  aproape  toate  bisericile  ortodoxe. 
Consfătuirea  s’a  deschis  într’o  sală  a  Facultăţii  de  teologie  prin 
cuvântarea  dlui  proî.  Dr.  Duşan  Glumaţ,  care  a  spus  în  rezumat 
următoarele:  Sunt  fericit  să  prezidez  prima  adunare  ce  vrea  re- 
întârirea  forţei  ortodoxiei  atât  de  subminate  de  comunism.  Iu¬ 
birea  integrală  e  o  forţă  ce  nu  poate  ţinea  la  graniţa  alunei 
când  ni  se  îmbie  tărâm  de  activitate  comună.  Această  iubire 
integrală  a  regenerat  omenirea  aproape  din  temelii.  Deaceea 
divizarea  omenirii  în  mai  multe  bisericuţe  rie  face  să  stagnăm 
şi  să  pierdem  sensul  adevăratei  Biserici,  ex.  cazul  bisericii  Romei, 

a  cărei  organizaţie  vrea  s’arete  că  alături  de  Dumnezeu  trebue 
pus  Papa.  Deaceea,  înlături  cu  tot  ce  ne  separă  şi  să  lucrăm 
uniţi  pentru  realizarea  dorinţii:  „o  turmă  şi  un  păstor".  începutul 
acesta  modest  trebue  continuat.  Dumnezeu  să  ne  ajute  s’a- 
jungem  departe. 

In  numele  studenţilor  din  Bucureşti  vorbeşte  stud.  Silviu 
Miclea,  care  promite  că  va  face  într’una  presiune  în  Societate 
la  Bucureşti,  pentruca  să  putem  avea  cât  de  curând  un  congres 
panortodox  al  studenţilor  teologi. 

In  numele  studentelor  dela  facultatea  teologică  Bucureşti 
dş.  Atena  Biala  felicită  ideea  aceasta  şi  promite  că  şi  studen¬ 
tele  vor  contribui  la  realizarea  ei. 

In  numele  studenţilor  din  Halki  (patriarhia  de  Constanti- 
nopol)  vorbeşte  d.  N.  Anastasiadis,  care  spune,  că  deşi  nu  vor¬ 
beşte  în  calitate  oficială,  totuşi  va  lucra  pentruca  şi  patriarhia 
din  Constantinopol  să  dea  tot  concursul  pentru  această  reali¬ 
zare  atât  de  întârziată. 

In  numele  Bisericii  din  Elada  vorbeşte  d.  Gheorghe  Tsatsis, 
care  la  fel  promite  că  va  lucra  pentruca  Biserica  greacă  să-şi  dea 
tot  aportul  ei  la  această  operă. 

In  numele  Bisericii  din  Albania  a  vorbit  d.  Panti  Papana- 
stasiu,  care  a  adus  salutul  ţării  noastre  surori  şi  a  promis  tot  po¬ 
sibilul  din  partea  fraţilor  din  Pind. 

D.  Alex.  Banovici,  preşedintele  studenţilor  teologi  din  Bel¬ 
grad  a  spus,  că  manifestaţia  aceasta  seamănă  cu  congresele 
noastre  viitoare:  „Alături  de  reprezentanţii  tuturor  Bisericilor 
balcanice,  cari  studiază  la  Belgrad,  avem  acum  şi  pe  Români. 
Prin  Români  cred  cu  că  putem  face  începutul,  a  zis  dânsul. 
Deocamdată  corespondenţa  ne  va  informa  pe  toţi,  apoi  congresul 
(cel  dintâiu,  credem,  la  Bucureşti,  la  toamnă),  redactarea  unei 
reviste  teologice  panortodoxe  —  toate  acestea  vor  înlesni  schim¬ 
burile  de  idei  ce  ne  va  duce  la  legături  strânse". 

In  numele  facultăţii  teologice  din  Belgrad,  d.  Dr.  Lazar 
Mirkovici,  decan,  spune  următoarele:  „Acţiunea  ce  o  inteprinde 
astăzi  tineretul  ţărilor  ortodoxe  e  un  punct  pe  care  nu  l-au 
putut  realiza  generaţia  mea.  Noi  eram  atunci  ocupaţi  cu  refa¬ 
cerea  graniţelor,  fapt  care  ne-a  costat  atâta  energie.  Deaceea 
eu,  şi  împreună  cu  mine  tot  corpul  nostru  profesoral,  vă  urăm 
ca  paşii  pe  cari  îi  faceţi  să  aibă  tot  succesul,  iar  încât  ne  pri¬ 
veşte  promitem  că  nu  vom  precupeţi  nimic  pentru  a  vă  da  şi 
ajutorul  nostru  dacă  va  îi  lipsă.  Va  trebui  ca  paşii  aceştia  să 
aibă  tot  ajutorul  şi  concursul  ministerelor  de  externe  român  şi 
jugoslav,  pentruca  şi  reuşita  materială  să  vă  fie  asigurată  şi  ca 
înţelegerile  eventuale  să  nu  fie  judecate  greşit  de  opinia  publică. 
Mulţumind  lui  Dumnezeu  că  am  avut  ocazia  să  văd  acest  început 
din  partea  Românilor,  de  ţara  cărora  mă  leagă  şi  amintiri  de 
studiu,  vă  urez  încă  odată  reuşită  şi  cu  Dumnezeu  înainte!" 

In  numele  delegaţiei  române,  subsemnatul  am  mulţumit 
domnilor  profesori  pentru  sfaturile  frumoase  pe  care  ni  le-au  dat 
şi  pentru  primirea  călduroasă  ce  ne-au  fâciit. 

La  sfârşit  s’au  trimis  trei  telegrame  Iî.  PP.  SS.  Patri¬ 
arhi  Photios  II  al  Constantinopolei,  Varnava  al  Carloviţului  şi 
Miron  al  Bucureştilor,  de  următorul  cuprins  :  „Studenţii  facultăţii 
de  teologie  ortodoxă  din  Belgrad  împreună  cu  delegaţii  studen¬ 
ţilor  teologi  români  din  Bucureşti  şi  Sibiu  şi  studenţii  teologi 
din  Constantinopol  şi  Atena,  cari  studiază  în  Belgrad,  adunaţi 
în  consfătuirea  pentru  înfiinţarea  uniunii  panortodoxe  a  studen¬ 
ţilor  în  teologie.  Vă  prezentăm  omagiile  noastre  de  gratitudine 
cu  rugămintea  de  a  împărtăşi  arhiereştile  binecuvântări  ale  I. 
P.  S.  Voastre  şi  a  ne  da  sprijinul  pentru  realizarea  unei  uniuni 
a  studenţilor  teologi  ortodocşi  din  toate  ţările.  Preşedintele 
consfătuirii". 

* 

*  # 

Cine  se  înspăimântă  de  teama  unor  nerealizări  imediate, 
dovedeşte  puţină  tragere  de  inimă,  pentrucă  dacă  singurul  profit 
ar  îi  numai  schimbul  de  idei  şi  cunoaşterea  reciprocă  mai  de¬ 
plină,  tot  ar  fi  destul.  Deaceea  facem  şi  în  acest  mod  un  apel 
călduros  către  toţi  colegii  facultăţilor  şi  academiilor  teologice 
din  ţară,  de  a  sprijini  această  idee  şi  de  a  o  lua  cât  mai  des 
în  discuţiune,  cerând  pentru  aceasta  şi  răspunzând  la  lămuririle 
şi  comunicările  pe  cari  le  va  da  Societatea  studenţilor  în  teo¬ 
logie  din  Bucureşti.  TEODOR  BODOGAE, 

preşed.  stud.  în  teol.  Sibiu. 

î*t 

ACORDUL  BISERICESC  ROMÂNO-JUGOSLAV.  I.  P.  S. 
Sa  Mitropolitul  nostru  Nicolae  ai  Ardealului,  întorcându-se  din 
misiunea  diplomatică  ce-a  avut-o  în  .Iugoslavia,  a  binevoit  să 
acorde  un  interview  asupra  tratativelor  purtate  in  Cariovitz  şi 
asupra  acordului  care  s’a  încheiat  acolo. 

—  Care  a  fost,  Înalt  Prea  Sfinţite,  obiectul  precis  al 
acestor  tratative?  După  cât  ştim  nu  e  mult  de  când  o  comi- 
siune  mixtă  româno-jugoslavă  a  rezolvat  toate  chestiunile  li¬ 
tigioase  între  România  şi  Jugoslavia. 

t  —  Intr’adevăr,  a  răspuns  înaltul  Ierarh,  astă  iarnă  s’au 
încheiat  asupra  tuturor  chestiunilor  în  litigiu  convenţii  între  gu¬ 
vernul  nostru  şi  cel  jugoslav ;  o  parte  din  aceste  convenţii  au 
şi  fost  ratificate  de  parlamentul  român.  Mai  rămăsese  însă  de 
reglementat  situaţia  bisericească  a  Românilor  din  Banatul  iugo¬ 
slav  şi  a  SârbiLr  din  Banatul  românesc.  Pentru  rezolvarea 
acestei  chestiuni  în  bună  înţelegere  cu  vecinii  şi  aliaţii  noştri 
Iugoslavi,  Sfântul  Sinod  al  bisericii  ortodoxe  române  şi  ministrul 
nostru  de  externe  ne-au  delegat  pe  noi  împreună  cu  P.  S. 
Episcop  Grigorie  al  Aradului  şi  cu  dl  profesor  al  universităţii 
din  Cluj,  Silviu  Dragomir. 

—  Cum  au  decurs  tratativele? 

—  Cu  bunăvoinţă  şi  dintr’o  parte  şi  dintr’aita.  Dar  fiindcă 
era  vorbă  de-a  stabili  în  întregime,  dela  principii  până  la  de¬ 
talii,  un  regim  de  viaţă  bisericească  pentru  condiţii  politice  cu 
totul  noui,  evident  că  discuţiile  s’au  prelungit  binişor,  ţinând 
aproape  două  săptămâni.  Am  ajuns  în  Belgrad  în  1  Mai,  având 
a  doua  zi  o  întrevedere  cu  dl  ministru  de  externe  Jeftici.  Ne-am 
dus  apoi  la  Carlovitz,  la  sediul  Patriarhiei,  unde  s’au  şi  purtat 
discuţiile,  începute  în  3  Mai,  tot  timpul.  Delegaţia  sârbă  a  fost 
prezidată  de  I.  P.  Sf.  Mitropolit  de  Scoplje,  Iosif,  făcând  parte 
din  ea  I.  P.  S.  Sa  Mitropolitul  Nectarie  dela  Tusla,  PP.  SS.  LL. 
episcopii  Maximilian  şi  Veniamin,  iar  din  partea  Ministerului  de 
externe,  dl  Milencovici. 

La  15  Mai  am  putut  iscăli  un  acord  acceptat  cu  deplina 
satisfacţie  de  ambele  părţi. 

—  Ne-aţi  putea  comunica  ceva  din  cuprinsul  acordului? 

—  Conform  acestui  acord  se  va  înfiinţa  o  episcopie  ro¬ 
mânească  cu  sediul  în  Vârşeţ,  constituită  din  parohiile  ortodoxe 
româneşti  rămase  în  Banatul  jugoslav  şi  una  sârbească  cu 
sediul  în  Timişoara,  pentru  sârbii  ortodocşi  râmaşi  în  Banatul 
românesc.  Fiecare  va  fi  condusă  de  câte  un  vicar  episcop. 
Acestor  două  eparhii  li  s’a  garantat  prin  acord  o  largă  auto¬ 
nomie,  în  virtutea  căreia  vor  putea  să-şi  conducă  exclusiv  prin 
organele  lor  toată  viaţa  bisericească.  Eparhia  românească  din 
Banatul  jugoslav  se  va  conduce  după  statutul  Şagunian,  partea 
referitoare  la  eparhie,  cu  mici  adaptări  ia  noile  împrejurări,  iar 
eparhia  sârbească  din  Timişoara  se  va  conduce  după  constituţia 
Mitropoliei  din  Carlovitz  dinainte  de  răsboi.  Eparhia  românească 
va  avea  două  corporaţii  bisericeşti :  Adunarea  eparhiala  şi  Con¬ 
siliul  eparhial.  Adunarea  eparhială  -/8  mireni  şi  l/a  clerici  şi 
este  cel  mai  înalt  for  în  chestiunile  cari  nu  privesc  dogmele. 
Ea  alege  pe  episcop.  Pentru  chestiunile  dogmatice  şi  spirituale 
se  va  constitui  o  comisiune  compusă  din  câte  doi  delegaţi  ai 
Sf.  Sinoade  ale  celor  două  ţări.  Această  comisiune  se  va  întruni 
de  câteori  se  va  ivi  trebuinţa,  şi  anume  în  Vârşeţ  pentru  chesti¬ 
unile  cari  privesc  episcopia  românească  de  acolo,  fiind  prezidată 
de  un  membru  sârb,  şi  în  Timişoara  pentru  chestiunile  episco¬ 
piei  sârbeşti  prezidând  un  membru  român.  O  chestiune  tare 
cade  în  coinpetinţa  acestei  comisiuni  este  bunăoară  să  cenzu¬ 
reze  pe  episcopii  aleşi  ai  celor  două  eparhii.  Până  la  înfiinţarea 
unei  şcoli  teologice  la  Vârşeţ,  preoţii  vor  putea  studia  în  insti- 
titutele  teologice  din  România. 

Acordul  exclude  exercitarea  unilaterală,  adecă  numai  dintr’o 
parte,  din  cea  sârbească  sau  românească,  a  jurisdicţiei  asupra 
acestor  două  eparhii,  ci  numai  în  solidum,  fiind  întrunite  ambele 
părţi  în  comisie.  Este  creat  prin  aceasta  un  sistem  de  cooperaţie, 
pentru  jurisdicţia  în  colaborare  a  unor  fragmente  naţionale 

existente  pc  teritorii  streine.  De  sigur  că  această  soluţie  e  con¬ 
formă  cu  spiritul  canonic,  întrucât  principiul  cooperaţiei  stă  în 
linia  canoanelor.  Totuşi,  trebue  să  recunoaştem  că  s’a  făcut  prin 
aceasta  un  pas  înainte  în  evoluţia  dreptului  canonic. 

—  Cu  ce  impresii  aţi  venit,  înalt  Prea  Sfinţite,  din  .Iu¬ 
goslavia,  mai  aies  cu  privire  la  starea  Bisericii  ortodoxe  de 
acolo. 

—  Cu  impresii  foarte  bune.  Am  fost  pretutindeni  întâm¬ 
pinaţi  cu  multă  atenţiune.  MM.  LL.  Regele  Alexandru  şi  Regina 
Maria  ne-au  primit  în  audienţă  în  ziua  de  6  Mai.  Cu  acest 
prilej  M.  S.  Regele  Alexandru  s’a  interesat  de  aproape  de  mersul 
tratativelor  şi  şi-a  manifestat  dorinţa  de-a  se  ajunge  la  un  re¬ 
zultat  cât  mai  mulţumitor  pentru  ambele  părţi.  Am  fost  găzduiţi 
tot  timpul  cu  multă  dragoste  la  patriarhia  din  Carlovitz  de  Prea 
Fericirea  Sa  Patriarhul  Varnava.  Duminecă  în  14  Mai  am  servit 
sfânta  Liturghie  în  biserica  patriarhală  din  Carlovitz  îmbrăcat 
în  odăjdiile  fostului  patriarh  din  era  austro-ungară,  Rajacici.  In 
săptămâna  din  urmă  se  adunase  în  Carlovitz  şi  Sf.  Sinod  al 
Bisericii  ortodoxe  sârbeşti,  având  ocazia  să  convenim  zilnic  cu 
Prea  Sfinţiţii  Ierarhi  sârbi  şi  să  discutăm  cu  ei  o  mulţime  de 
probleme  ce  se  pun  azi  întregei  Biserici  ortodoxe.  Au  organizat 
şi  o  recepţie  în  onoarea  ierarhilor  români,  cu  care  ocazie  am 
schimbat  cuvinte  calde.  Rugat  de  Prea  Fericirea  Sa  Patriarhul 
şi  de  toţi  Ierahii  sârbi,  am  expus  cu  această  ocazie  principiile 
legii  de  organizare  a  Bisericii  române. 

Am  convenit  între  altele  cu  ierarhii  sârbi  să  facem  schim¬ 
buri  de  studenţi  teologi  şi  să  ne  vizităm  reciproc  mai  des. 

Biserica  ortodoxă  sârbă  şi  instituţiile  sale  au  făcut  după 
râsboi  frumoase  progrese.  Facultatea  teologică  din  Belgrad  şi 
Institutul  teologic  din  Carlovitz  cresc  un  cler  cultivat  şi  activ. 
Episcopii,  cea  mai  mare  parte  au  făcut  studii  frumoase  în  străi¬ 
nătate  în  Atena,  în  Rusia,  în  Apus,  şi  se  prezintă  într’un  mod 
demn  de  toată  lauda.  Viaţa  bisericească  a  poporului  manifestă 
un  înalt  grad  de  intensitate,  cercetând  biserica  în  număr  mare 
şi  cu  multă  evlavie. 

Am  convingerea  că  acea  comisie  de  episcopi  români  şi 
sârbi  creată  prin  Acordul  încheat  acum,  va  da  ocazia  la  o  mai 
mare  strângere  de  legături  între  Biserica  română  şi  cea  jugoslavă, 
profitând  din  aceasta  mult  alianţa  şi  amiciţia  ce  există  înire 
cele  două  ţări  vecine. 

* 

ALIANŢE  MONDIALE  PENTRU  ÎNFRĂŢIREA  POPOA¬ 
RELOR  PRIN  BISERICĂ.  După  şedinţele  creştinismului  practic, 
a  urmat  în  zilele  de  17—19  Maiu  1933,  conferinţa  „Alianţei 
mondiale  pentru  înfrăţirea  popoarelor  prin  Biserică”,  grupul  bal¬ 
canic. 

Bazele  acestei  alianţe  au  îost  puse  încă  în  anul  1914  de 
către  doi  parlamentari  englezi:  Allen  Backer  şi  Lord  W.  H. 
Dickinson.  Astăzi  putem  număra  35  naţiuni  cari  s’au  aliat 
acestei  frăţii,  punându-şi  tema:  Biserică  —  iubire  —  pace. 

Bisericii  şi  membrilor  ei  îi  revine  înalta  datorie  de  a  lupta 
pentru  idealul  pe  care  l-a  lăsat  Hristos:  pentru  iubire,  pentru 
pace.  Au  încercat  şi  încearcă  naţiunile  strânse  la  Geneva,  a 
se  păciui  pe  cale  politică,  financiară,  economică,  dar  năzuinţele 
lor  rămân  pe  hârtie.  Lipseşte  iubirea,  lipseşte  Hristos! 

In  slujba  păcii  prin  iubire  s’a  pus  „ Alianţa"  care  şi-a  ţinut 
conferinţa  acum  la  Bucureşti.  Au  luat  parte,  prin  reprezentanţi,, 
toate  ţările  cari  constituesc  grupul  balcanic.  Dela  noi  au  luat 
parte  domnii  profesori:  V.  G.  Ispir,  I.  Mihălcescu  şi  I.  P.  C. 
Arhim.  I.  Scriban. 

S'a  discutat:  l.  Chestia  păcii  în  Balcani.  2.  Biserica  şi 
mişcarea  fără  Dumnezeu.  3.  Elementul  de  tulburare  în  Balcani. 
4.  Chestia  minorităţilor  religioase  şi  5.  Activitatea  Bisericii  în 
ceeace  priveşte  pacea  şi  relaţiunile  amicale  interbalcanice. 

Miezul  lor  a  fost  iubirea  şi  pacea  prin  Biserică:  întronarea 
acestora  între  popoare,  în  parlamente  şi  guverne. 

* 

CONGRESUL  CREŞTINISMULUI  PRACTIC.  In  zilele  de 
15 — 16  Maiu  1933,  s’a  ţinut  la  Bucureşti  „Conîerenţa  creştinis¬ 
mului  practic “  (Life  and  Work),  —  secţia  balcanică.  Această 
secţie  a  mai  ţinut  o  conferinţă  în  1924,  la  Sinaia. 

Scopul  acestei  Asociaţii  creştine  internaţionale  este  apro¬ 
pierea  bisericilor  prin  Evanghelia  lui  Hristos  în  pregătirea  sufle¬ 
tului  naţiunilor  pentru  colaborarea  pe  tărâmul  vieţii  sociale. 

Acelaş  scop  îl  au  în  ţara  noastră  societatea  „Solidaritatea”, 
de  sub  conducerea  prof.  Şt.  Bogdan  dela  Bucureşti  şi  „Cercul 
de  studii  social  creştine”,  iniţiat  anul  trecut  de  I.  P.  S.  Ni- 
colae,  mitropolitul  Ardealului. 

La  conferinţă  au  participat :  din  partea  Greciei  rev.  Mauri- 
takis,  Mitilineus  şi  Tzirindaris ;  din  partea  Bulgariei  mitropolitul 
Paisie  al  Vraţei  şi  prof.  St.  Zankov;  din  partea  Iugoslaviei  epis¬ 
copul  Vuici;  din  partea  Albaniei  rev.  Stelian.  Apoi  prof.  Adolî 
Keller  şi  Henri  Herriod  din  Geneva ;  din  partea  Americei  a  fost 
misionarul  Iohn  Mott.  Profesorul  Lieb  din  Bonn.  Reprezentanţi 
ai  României  au  fost :  Prof.  V.  G.  Ispir,  Prof.  Mihălcescu,  Arhim. 
Scriban,  Prol.  Nicoiae  Colan,  Prof.  Şt.  Bogdan,  D-na  Alexan¬ 
drina  Cantacuzino,  Prof.  Nichifor  Crainic,  Prof.  Şerban  lonescu  etc. 

Lucrările  congresului  au  fost  conduse  de  profesorul  Adolf 
Keller  din  Geneva. 

Problemele  ce  s’au  pus  convergează  toate  spre  un  singur 
punct,  spre  acela  al  solidarităţii  naţiunilor  pentru  refacerea  so¬ 
cietăţii  prin  morala  creştină.  Pr.  N.  BELEA. 

* 

ADUNAREA  „OASTEI"  LA  SIBIU.  Entuziasta  societate 
religioasă  „Oastea  Domnului"  s’a  întrunit  din  nou  la  Sibiu  în 
ziua  a  doua  a  sfintelor  Rusalii.  Afară  de  o  mare  mulţime  de  ostaşi 
din  toate  părţile  ţării  au  participat  la  acest  congres  şi  înalt  Prea 
Sfinţitul  Mitropolit  Nicolae  înconjurat  de  membrii  Consiliului  Arhi- 
episcopesc,  de  profesorii  Academiei  teologice  şi  o  numeroasă 
asistenţă  din  intelectualitatea  sibiană. 

Congresiştii  au  participat  Ia  sfânta  Liturghie  săvârşită  în 
Catedrala  mitropolitană,  iar  după  aceea  au  trecut  în  sala  „Thalia" 
unde  oratori  iscusiţi  au  făcut  bilanţul  cu  atât  de  frumoase  roade 
duhovniceşti  de  zece  ani  ale  mişcării  „Oastei  Domnului".  Plină 
de  lumină  şi  de  mângâiere  sufletească  a  fost  îndeosebi  cuvân¬ 
tarea  înalt  Prea  Sfinţitului  Mitropolit  Nicolae,  în  care  s’a  arălat 
rostul  acestei  mişcări  şi  minunatele  ei  înfăptuiri  pe  tărâmul  vieţii 
religioase  morale.  Domnul  Grigorie  Oprişan  (Bucureşti)  citeşte 
o  emoţionantă  scrisoare  a  părintelui  losif  Trifa,  care  se  găseşte 
la  Davos  în  Elveţia  suferind  pe  urma  muncii  încordate  pe  care 
a  desfaşurat-o  în  slujba  mântuirii  sufletelor. 

Toată  asistenţa  se  roagă  în  suspine  pentru  sănătatea  jert¬ 
felnicului  ostaş  al  Domnului.  Domnul  AI.  Lascarov-Moldovanu 
rosteşte  un  răspicat  cuvânt  de  apărare  a  „Oastei  Domnului" 
împotriva  ceiorce  necunoscând  această  mişcare  o  critică  sau  o 
bârfesc.  Tot  atât  de  înţelept  şi  răspicat  este  cuvântul  de  apărare 
al  I.  P.  C.  Arhimandrit  I.  Scriban  ca  şi  al  altor  ostaşi  distinşi, 
preoţi  şi  mireni  din  toate  păiţite  ţării. 

Congresul  dela  Sibiu  a  dovedit  încă  odată  că,  „Oastea 
Domnului"  este  o  alcătuire  plină  de  viaţă  menită  să  contribue 
în  largă  măsură  la  înviorarea  vieţii  religioase  a  neamului  nostru. 

NECULCE. 

NOTE  ŞI  INFORMAŢII. 

DUPĂ  un  an  şi  ceva  de  apariţie,  admirabi'ul  ziar  creştin 
„Calendarul"  de  sub  direcţia  domnului  Nichifor  Crainic  a  izbutit 
să  pună  piatra  fundamentală  a  palatului  în  care  se  va  adăposti 
la  timpul  său.  Solemnitatea  s’a  desfăşurat  în  ziua  de  1  Maiu 
1933,  la  sărbătoarea  muncii  şi  a  primăverii,  în  faţa  unei  asistenţe 
distinse,  alcătuită  din  reprezentanţi  ai  tuturor  tărâmurilor  vieţii 
noastre  obşteşti.  Această  asistenţă  era  un  adecvat  simbol  şi 
pentru  strădaniile  distinsului  organ  de  presă,  care  s’a  pus  entu¬ 
ziast  şi  plin  de  jertfelnicie  în  slujba  adevăratelor  interese  ale 
tuturor  păturilor  sociale. 

Palatul  „Calendarului"  va  fi  un  cămin  de  cultură  creşti¬ 
nească  şi  românească.  Această  credinţă  nu  este  o  anticipaţie 
nefondată,  ci  o  convingere  temeinică  pe  care  oricine  şi  a  putut-o 
zidi  pe  urma  eroicului  apostolat  pe  care-1  face  „Calendarul"  de 
un  an  şi  mai  bine,  în  mijlocul  neamului  nostru. 

Folosim  şi  acest  prilej  pentru  a  trimite  domnului  Nichifor 
Crainic  şi  entuziaştilor  săi  tovarăşi  de  muncă  cele  mai  calde 
urări  de  izbândă  în  opera  pe  care  au  iniţiat-o. 

* 

ESTE  îndeobşte  cunoscută  activitatea  uriaşă  pe  care  a  des¬ 
făşurat-o  în  veci  neuitatul  Mitropolit  al  Ardealului,  Andreiu  Baron 
de  Şaguna,  pe  toate  tărâmurile  vieţii  neamului  nostru.  Această 
binefăcătoare  activitate  a  făcut  o  strălucită  epocă  în  istoria  stră¬ 
daniilor  noastre  spre  cultură  şi  libertate,  iar  celce-a  săvârşit-o 
şi-a  săpat  numele  în  conştiinţa  istorică  a  neamului  românesc 
de  dincoace  de  Carpaţi  —  ca  un  adevărat  „dătător  de  legi  şi 
datini*. 

Drept  recunoştinţă  pentru  înţelepciunea  şi  devotamentul  cu 
care  şi-a  slujit  Biserica  şi  neamul,  cu  ale  cărui  aspiraţii  s’a 
identificat  întotdeauna,  —  Congresul  naţional-bisericesc  a  hotărât, 
încă  din  1878,  să  ridice  un  monument  marelui  Arhipăstor. 

S’a  lansat  chiar  un  apel  către  toţi  credincioşii  Bisericii 
noastre  din  Mitropolia  Ardealului,  pentru  a  se  aduna  suma  de 
bani  necesară  ridicării  monumentului,  la  Sibiu.  Acest  apel  a 
găsit  un  viu  răsunet  în  sufletele  credincioşilor,  cari  s’au  grăbit 
să-şi  dea  obolul  pentru  realizarea  piosului  gând. 

Starea  fondului  destinat  pentru  monumentul  Mitropolitului 
Şaguna  este  astăzi  de  aproape  200.000  Lei. 

Gândul  ridicării  unui  monument  marelui  Mitropolit  Andreiu, 
în  cetatea  de  reşedinţă  a  binecuvântatei  Sale  arhipăstoriri,  este 
încă  viu  în  preocupările  cârmuirii  noastre  bisericeşti,  ca  şi  în 
ale  credincioşilor  recunoscători.  Mai  mult:  el  Irăieşte  chiar  şi  în 
conştiinţa  autorităţilor  noastre  administrative,  dovadă  frumosul 
gest  al  consiliului- judeţean  —  Sibiu,  care  a  votat  de  curând, 
suma  de  Lei  50.000  „pentru  ridicarea  unui  monument  Mitropoli¬ 
tului  Şaguna“. 

Âm  fi  deosebit  de  fericiţi  aflând,  ca  şi.  alte  judeţe  imită 
lăudabilul  gest  al  Consiliului  judeţean  sibian,  penttuca  astfel 
cât  mai  multe,  dacă  e  cu  putinţă  chiar  toate  judeţele,  nu  numai 
din  Ardeal,  dar  din  întreg  cuprinsul  României,  sa  contribue 
la  eternizarea  memoriei  celuice  a  fost  cu  adevărat  „preot  de¬ 
şteptării  noastre  —  semnelor  vremii  profet". 

Sumele  destinate  acestui  scop,  se  vor  trimite  Consiliului 
mitropolitan  din  Sibiu. 

* 


ECHILIBRAREA  bugetară  din  anul  acesta  însemnează  o 
nouă  lovitură  pentru  Biserica  noastră.  O  dispoziţie  a  Ministe¬ 
rului  Finanţelor  a  scos  din  bugelul  Statului  parohiile  vacante,  a 
căror  întregire  este  zădărnicită  în  felul  acesta.  Credincioşii  acestor 
parohii  rămân  părăsiţi,  neavând  cine  să  le  slujească  sfânta  Li¬ 
turghie,  cine  să-i  împărtaşiascâ,  cine  să-i  mângâie  în  clipe  de 
năcazuri  şi  cine  să  le  povăţuiască  odraslele  pe  cărările  vieţii 
creştineşti. 

.Neghioba  măsura  a  guvernului  însemnează  pur  şi  simplu 
încă  un  atentat  la  sănătatea  sufletească  a  poporului,  sănătate 
destul  de  şubrezită  pe  urma  unei  false  şi  anarhizante  democraţii 
care  stăpâneşte  viaţa  noastră  politică  de  câţiva  ani  încoace. 

Cârmuitorii  noştri  politici  ar  trebui  să-şi  dea  seama  odată, 
că  nu  prin  asemenea  măsuri  se  fereşte  poporul  de  boala  bol¬ 
şevismului  şi  nu  printr’o  asemenea  politică  vom  fi  în  stare  să 
păstrăm  moştenirea  aşa  de  scumpă  a  jertfelnicelor  noştri  înaintaşi. 

*  '■ 


ÎN  timpul  din  urmă  s’au  ridicat  de  repeţiteori  glasuri  con¬ 
ştiente,  arătând  insuficienţa  culturală  a  cinului  nostru  monahal 
şi  subliniind  nevoia  de  a  se  pune  mai  multă  grije  în  îndrumarea 
acestui  atât  de  important  factor  al  vieţii  noastre  bisericeşti. 

E  rândul  să  ne  bucurăm  că  aceste  glasuri  nu  rămân  fără 
ecou.  înşişi  călugării  îşi  dau  seama,  că  numai  prin  cultură  îşi 
pot  adânci  propria  lor  viaţă  religioasă  şi  îşi  pot  pune  strădaniile 
lor  în  slujba  mântuirii  sufleteşti  a  altor  oameni. 

Din  asemenea  gânduri  a  răsărit  şi  revista  „Viaţa  Monahală", 
pe  care  o  scot  câţiva  călugări  luminaţi  şi  harnici  dela  Iaşi,  (SS. 
Mănăstire  Cetâţuia)  în  colaborare  cu  câţiva  preoţi  de  mir. 

Cu  toate  insuficienţele  fireşti  ale  începutului,  această  pu 
blicaţie  periodică  umple  un  real  goi  în  viaţa  noastră  monahală. 

Şi  suntem  încredinţaţi  că  entuziasmul  cu  care  a  fost  primită  de 
către  ceice  îi  aşteaptă  hrana  duhovnicească  va  contribui  la  tot 
mai  îngrijită  alcătuire  a  revistei  menite  să  desţelenească  un  ogor 
părăsit  de  multă  vreme. 

* 

O  CONSTATARE  dureroasă:  După  răsboiul  întregirii  noastre 
naţionale  viaţa  culturală  a  Ardealului  a  intrat  într'o  epocă  de 
vădită  sterilitate.  Domeniul  politic,  cu  irezistibilele  lui  ispite,  a 
atras  în  orbita  sa  aproape  toate  energiile,  cari  înainte  de  răsboiu 
se  cheltuiau  jertfelnic  pentru  luminarea  şi  mAngăierea  poporului 
de  dincoace  de  Carpaţi.  Acţiuni  culturale  propriu  zise  nu  au 
iniţiat  şi  condus  după  răsboiu  decât  Biserica  şi  „  Astra“  (şi  aceasta 
numai  în  câteva  judeţe  ca  Sibiu,  Braşov,  Cluj). 

Şi  totuşi.  Ardealul  cultural  trebue  sâ  reînvie.  Ardealul  ro¬ 
mânesc  trebue  să-şi  facă  o  problemă  de  prestigiu  din  reluarea 
vechilor  sale  tradiţii  culturale.  E  o  datorie  pe  care  ne-o  impune 
conştiinţa  supremaţiei  noastre  etnice  şi  care  trebue  să  se  vă¬ 
dească  şi  în  domeniul  creaţiei  culturale.  Astfel  —  o  să  ne  în¬ 
treacă  minorităţile.  Sesizându-se  de  acest  adevăr,  un  mănunchiu 
de  tineri  din  Cluj,  în  frunte  cu  dl  Prof.  I.  Chinezu  au  întemeiat 
sub  auspiciile  societăţii  culturale  „Astra",  revista  . Gând  Ro¬ 
mânesc ",  menită  să  prindă  pulsaţiile  vieţii  culturale  ardeleneşti 
şi  să  le  stârnească  chiar,  când  acestea  nu  se  produc. 

E  un  gând  pe  cât  de  românesc,  pe  atât  de  frumos.  De 
aceea  proaspetei  reviste,  apărute  în  condiţii  redacţionale  şi 
tehnice  de  o  rară  distincţie,  îi  dorim  depiină  izbândă  in  stră¬ 
daniile  ei  salutare. 

* 

ADUNAREA  secţiei  Sibiu  a  Asociaţiei  clerului  „Andreiu 
Şaguna",  ţinută  în  toamna  anului  trecut,  se  ocupase  temeinic  şi 
pe  larg  de  problema  catehizaţiei  în  şcoala  primară.  In  această 
adunare  s’a  exprimat  desideratul,  ca  autoritatea  bisericească  sâ 
elaboreze  cât  mai  grabnic  planul  analitic  pentru  învăţământul  re¬ 
ligios  al  şcoalelor  primare  şi  să  se  îngrijească  de  alcătuirea  şi 
publicarea  manualelor  necesare.  Nu  ştim  in  ce  măsură  a  purces 
Sfântul  Sinod  la  realizarea  acestui  desiderat.  Ne  găsim  însă  la 
sfârşitul  anului  şcolar,  iar  de  viitorul  an  de  şcoală  nu  ne  despart 
decât  trei  luni.  De  aceea,  credem  că  suntem  în  asentimentul 
întregii  noastre  preoţimi  când  ne  adresăm  a  douaoară  Sfântului 
Sinod  cu  rugămintea  de  a  se  îngriji,  ca  măcar  anul  al  doilea 
de  şcoala  sâ  se  înceapă  cu  programă  analitică  şi  cu  manuale. 

N,  C. 


